text:
戶外歷奇我哋就玩過,室內又真係未試過喎!晴晴一見到「歷奇探索室」啲相片已經話想去玩喇!既然咁吸引,即管去踩下場囉!適逢朋友仔生日,今次除咗晴朗,仲多咗個玩伴添!一齊向「歷奇探索室」出發!欲知各人膽量如何,請繼續觀看下文.
早咗去到位於荔枝角嘅「歷奇探索室」,等梗上一班完結嘅時間,小朋友探頭偷看已經好期待同興奮!朋友仔雖然口講「好驚!唔敢玩」,但開門後第一個入去嘅竟然係佢喎!XD
個個去齊晒洗手間,就過嚟穿上裝備,為一陣間嘅歷奇之旅做好準備喇!
著好晒裝備嘅小朋友份外醒目!
熱身運動唔少得!一齊跟教練做啦!1234~ 2234~~
挑戰一:盪盪橋
玩法係先要踏過每條以水管同繩索製成嘅韆鞦,過程都幾搖,幾考膽量~
到達終點後,需要拋三個波,入晒樽之後就可以回程~
調頭唔係咁容易,同樣需要膽量同跟教練指示,淨係郁手定郁腳先同埋放邊個位置已經好大學問喇!
終於成功調頭企啱方向,好開心!
跟住由朗朗元範一步一步慢慢行番去起點~
返回起點時果仲成功感係難以形容㗎!
挑戰二:繩網
相信大家都玩過繩網,其實冇特定規則,但就有一啲技巧.首先個人要側身好似蟹仔咁向上行~
去到中段就可以轉身向正前方,往上爬~
爬到去最頂,大家敲鐘個樣都好興奮呀!跟住就慢慢原路返回起點,自信心又提升咗喇!
挑戰三:獨木橋
玩法係先行過一條以繩索同水管組成嘅獨木橋,期間要保持平衡先得㗎!
然後就要運用一個車軚運送自己過去另一條獨木橋~
行到去終點嘅時候就可以調頭~
踏過兩個車軚後就可以去番第一條獨木橋~
沿住獨木橋返回起點就完成!
晴晴每當腳踏實地嘅時候就「牙擦擦」,但一上到去接受挑戰嘅時候就好自然不停講「唔得!」,希望透過今次活動可以提升佢嘅自信心啦!
挑戰四:獨木橋 (升級版)
成功挑戰完獨木橋,梗係要將難度升級啦!今次行完車軚後就要折返,如果膽量細啲真係會畀幾個車軚搞到拗晒底㗎!
企響車軚上面調頭唔係咁容易,往往會企咗響度唔知點做好~
唔駛緊張!只要跟住教練指示一步一步慢慢做就得㗎喇!
過晒車軚之後,行埋獨木橋返回起點就搞掂!
一樣係難唔到我哋呀!任務完成好滿足!Yeah!!!
挑戰五:繩梯
繩梯玩法好簡單,就好似爬上去上格床咁之嘛!XD
不過爬嘅時候會好搖,因為條梯只係用繩索同木條組成.爬到去最高嘅時候,教練會要求小朋友摸下掛咗響天花板嘅葡萄~
再搵下見唔見第二串葡萄呀?
搵下摸下就摸到滿足感番嚟喇!
朗朗平時爬得多上去上格床所以難佢唔到,晴晴似乎有啲驚驚喎!
唔怕!在教練鼓勵之下,最終都一樣做得到!從佢嘅笑容就知幾有滿足感啦!
挑戰六:平衡木
平時玩開嘅平衡木只係離地少少,但今次嘅唔同,離開地面都有一段距離,而且用繩索束起嘅木板,更顯搖晃~
首先在平衡木嘅一端開始行~
期間只可以靠雙手捉緊繩索來行,真係好考平衡力呀!
當到達另一端嘅時候,就要調頭行至木板中央位置~
嘗試「大」字形咁企響木板上,定格幾秒鐘.除咗平衡力要夠之外,膽量都好重要呀!
做完「大」字形再行番去起點~
睇落簡單嘅動作,其實做落係唔簡單㗎!能夠完成都好值得讚喇!
晴晴玩平衡木嘅時候特別需要鼓勵,我同教練都不斷氹佢,一定做到㗎!加油!
經歷過一輪內心害怕,緊張,嘗試,掌握之後,晴晴都能夠完成!信心又番晒嚟啦!
挑戰七:攀石
攀石都幾多地方可以玩得到,相信好多人都玩過.但點先可以摸同踏啱位置,最快上到去最高,咁就好考技巧喇!
唔駛擔心!教練一定會從旁指導,家長可以安心又放心~
上到去最高嘅時候,教練會要求小朋友掂一掂天花板嘅葡萄,咁就完成第一個任務喇!
第二個任務係要響攀石區打橫行,一樣掂呀!
最後,慢慢爬番落地面就完成!
晴晴同朋友仔等待中,幾咁輕鬆自在?^^
挑戰八:空中慢步
「空中慢步」係由繩索束起3個車軚所組成,上咗第一個車軚後,就要向前踏過去第二個車軚果度~
想企定響一個車軚上都唔係咁易,要踏啱位置,令車軚同整個人平衡~
跟住就要向第三個車軚進發喇!
成功行到去第三個車軚為之完成!
過程都好考平衡力同身體協調,唔好睇只得三個車軚,做完之後都真係幾攰㗎!
挑戰九:型飛索
嚟到小朋友最期待嘅飛索時間!扣好安全裝備先~
然後就由起點出發,飛呀!~~~
唔淨止飛咁簡單,小朋友係會有任務在身㗎!當飛到過對面嘅時候,要手快快從教練手上攞走一個細小嘅手握公仔~
然後飛番去起點,再次飛過去對面放低個公仔~
試完公仔,就試下糖果啦!吸引力仲大喎!
放低埋支糖果就完成!
又到鬆一鬆嘅時候喇!今次瞓埋響度實行睇朗朗表演~
朗朗一句話安全帶束得唔舒服,兩位教練就馬上同佢加啲墊響身上面,好細心!到朗朗飛喇!~~
個個小朋友玩飛索都係同一個笑容,好開心呀!
今次搵嚟朋友仔嘅嫲嫲幫手接公仔,哎吔!接唔到添!朗朗乘機可以飛多次,勁hyper!
最後各人再玩多次飛索,今次以「大」字形咁飛過去,玩咗咁耐膽量都大咗好多喇!
晴晴進步咗好多,能夠睇住小朋友進步,做家長嘅梗開心啦!
兩小時嘅歷奇之旅圓滿結束,快樂嘅時間過得特別快,又係時候講拜拜~
牆上嘅告示板貼滿嚟玩過嘅小朋友開心相片,原來可以響呢度開party㗎!睇見啲相都感受到當中歡樂嘅氣氛呀!
我哋玩咗咁耐都未玩晒所有歷奇,聽講有啲新嘅都未貼出嚟!下次一定要試埋佢先得!
三個小朋友體驗過唔同歷奇挑戰後,自信心大增,膽量都大大提升呀!嘩!哈哈~
「歷奇探索室」由葡萄園工作室創辦,而葡萄園工作室係一間天主教嘅非牟利社企,透過唔同嘅歷奇活動及培訓,提升青年人自我概念,自我肯定,發揮所長,又透過參與社會各方面嘅事務,回饋社會.既然係社企,就更加要多多支持啦!
室內玩歷奇都唔錯喎!呢度一個人都玩得,出面果啲多數有規定最少人數.而且好天,落雨都冇問題,對於晴朗媽媽嚟講,好處係連防曬都唔駛搽咁多呀!去玩歷奇之前,朋友仔嘅媽媽仲擔心佢去到會唔敢玩,因為平時去公園爬高啲都驚.我事前已經叮囑晴朗一定要多啲鼓勵朋友仔,等佢可以大膽啲一齊玩.但結果竟然係朋友仔玩得最放,最大膽,而晴朗響地面就「牙擦擦」,一上到去玩就笠晒水.「唔得!」變成咗晴朗嘅口頭禪,但每當做到又會響度偷笑喎!不過晴朗由開頭唔敢試,到主動嘗試,都進步咗好多.冇因為內心嘅害怕而唔再玩已經好好喇!
「歷奇探索室」嘅唔同挑戰,可以增強小朋友嘅自信心,睇住佢哋進步好開心呀!真係一個唔錯嘅培訓好地方!玩之餘又可以激發鬥志同毅力,以後落雨都可以玩歷奇啦!有興趣嘅朋友要留意!小朋友響冬天都可能會著得比較厚,但由於都幾需要體力勞動,小朋友會玩到成身汗㗎!去玩嘅話就可以裡面著得薄啲,出面一件厚褸就ok喇!預祝您哋嘅小朋友都會擁有一個愉快嘅歷奇之旅啦!
精華片段:
歷奇探索室
地址:九龍荔枝角青山道489-491号香港工業中心A座9樓A2室
電話:3956 2108
WhatsApp:5509 8089
網址:https://www.fhl-aec.org
facebook:https://www.facebook.com/pg/vineyardstudio


c: text/html

text:
聖尼科拉斯德爾普埃爾托 必去景點及聖尼科拉斯德爾普埃爾托海灘附近酒店推介
聖尼科拉斯德爾普埃爾托海灘附近酒店預訂
神秘優惠價幫你慳更多
即時揭開神秘優惠價,慳得更多
聖尼科拉斯德爾普埃爾托必去推介 - 聖尼科拉斯德爾普埃爾托海灘
想去 聖尼科拉斯德爾普埃爾托 自由行?等 Hotels.com 帶你玩盡 聖尼科拉斯德爾普埃爾托聖尼科拉斯德爾普埃爾托海灘 啦!留意我地文章,話你知去聖尼科拉斯德爾普埃爾托 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖尼科拉斯德爾普埃爾托聖尼科拉斯德爾普埃爾托海灘 附近有咩酒店,等你更加容易計劃行程,慳返酒店來回景點嘅時間.
聖尼科拉斯德爾普埃爾托聖尼科拉斯德爾普埃爾托海灘 自由行
去得聖尼科拉斯德爾普埃爾托聖尼科拉斯德爾普埃爾托海灘 自由行最緊要一定係揀啱日子去.一啲熱門景點例如,聖尼科拉斯德爾普埃爾托 嘅 聖尼科拉斯德爾普埃爾托海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖尼科拉斯德爾普埃爾托聖尼科拉斯德爾普埃爾托海灘 交通
想去聖尼科拉斯德爾普埃爾托海灘 暢順無阻濟,最好就係出發前,睇清楚聖尼科拉斯德爾普埃爾托聖尼科拉斯德爾普埃爾托海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖尼科拉斯德爾普埃爾托聖尼科拉斯德爾普埃爾托海灘 必食必買攻略
聖尼科拉斯德爾普埃爾托聖尼科拉斯德爾普埃爾托海灘一直都係旅遊熱門地點,去到聖尼科拉斯德爾普埃爾托聖尼科拉斯德爾普埃爾托海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!

robotstxt: allowed

filter: keep


text:
Read more
世界上有一種人,叫做「失匙夾萬」.「失匙夾萬」既意思係:表面上你有好鬼多錢,但實際上,呢啲錢一毫子都唔到你控制.這種人我認識一個,而我亦見證左佢,由「失匙」到「搵番條匙」既轉變. 我小學既時候認識Austin.同學仔對佢既理解係一個「有錢仔」.原因係,高佢一屆既「師兄」當中,有一個頗為招搖既「名門後人」,同Austin既中文名只差一點點.而跟據呢個「名門後人」自己講,低佢一屆既Austin,係佢堂細佬. 三十年前既小學雞對本地富豪既名字並唔熟悉,聽到有關Austin既傳聞之後,紛紛番屋企同阿爸阿媽講:「原來Austin同阿邊個邊個係來自同一個家族架!」阿爸阿媽告訴我們,咁Austin應該好疊水,同我地應該係屬於唔同世界既人. 但係響一個小學雞既眼裡面,Austin同我地查實真係唔覺有乜分別.樸素,平凡,內斂,而且有點其貌不揚.響同學仔面前,佢亦從來唔會提起自己既家族背景.阿媽話佢係有錢人,我一直記在心中,直到有一日,佢請我到佢屋企玩.我以為佢屋企應該係啲大到冇影既山頂豪宅,殊不知原來係坐落山腳,冇電梯兼要撐四層樓梯上樓既五百呎唐樓. 長大之後既Austin同我講,所謂名門望族,總係唔知點解會有幾房人.幾房人當中,總係有人得勢有人失勢.得勢既果房人控制家族資產,有頭有面可以風光無限;沒有得勢既果房人,冇機會分享家族既財富,儘管未至於要餓死訓街,但實際上與你我他無異,都係要努力工作賺錢賺生活.有錢人家族裡面既紛亂,怕且我此等凡夫俗子,一世都無辦法睇通睇透. 我記得Austin同我講過,細個既時候,佢既身份令到佢有點精神分裂.佢有一啲招搖既親戚,呢啲親戚既招搖,令到絕大部份既人都以為,來自同一個家族既Austin係同等地富有.佢唔知點樣向人解釋,真實既情況其實同旁人所理解既有好大出入.香港地係個憎人富貴厭人窮既地方,佢媽媽果邊既親戚出身相對比較差,對Austin呢個「疑似有錢仔」親戚並唔係太友善,甚至經常指指點點,武斷地認定佢必係個「死敗家仔,二世祖」.(對此Austin既comment係:如果我真係咁疊水,俾你插我「敗家仔」都叫做抵丫,但我其實仲窮過你哋,咁樣仲要俾你地插就唔x抵啦!)至於佢爸爸果邊既叔伯,由於知道佢地響家族內並唔得勢,對佢地亦唔多俾面,反正在佢地眼中,Austin一家只個係黐飲黐食,同自己完全唔同級數既「窮親戚」. 幾年之前,佢家族唔知起咗乜野變化.Austin忽然分到巨額遺產.據Austin自己所講,呢筆錢,佢真係從來都冇諗過有機會得到.一夜之間,Austin既身家,由叔伯眼中既窮親戚level,漲到同果班一向招搖既富貴親戚幾乎平起平坐. ***** 問題黎啦.Austin忽然發咗達,之後佢點樣過佢既生活? 最大既變動,大概係換咗間樓.面積比從前既大咗一點,其餘既,同達仔一樣,生活習慣跟「未發達」之前,原全冇改變過. 達仔刻意唔改變生活習慣既原因,係因為需要「安全感」.我認為Austin既諗法完全唔同,事關響未發達之前,佢Portfolio裡面一直有唔少風險相當高既投資,追求安全感既人絕對唔會咁樣選擇.而且佢同我一樣,有自己既生意.追求安全感既人,打份工就算啦,點會咁笨拋個身出黎搏? Austin由細到大既尷尬家族身份,俾左一份無名既怨氣俾佢.佢討厭佢果啲「睇佢唔起」,當佢係窮親戚看待既叔伯.佢亦好嬲佢媽媽果邊,一口咬定佢係「冇鬼用,死敗家仔」既姨媽同舅父.兩面不是人既Austin,心裡面一直好想吐出呢口烏氣.佢想搵好多錢,所以做生意佢好搏命,佢亦都好清楚,單單係「有錢」,並唔能夠幫佢吐左呢回烏氣出黎.佢要贏,而且要求自己贏得漂亮.佢要讓人知道,佢係靠自己而變得富有. 收到遺產之後,我問佢:「Austin,你都已經咁有錢啦,仲咁搏命搵錢,有意義嗎?」 Austin從來冇正面回答過我呢個問題. Austin既人生係矛盾既.當有巨額遺產跌落你身上,莫非你會拒絕?但係Austin既前半生,一直都係堅持「靠自己」去搵錢,「靠自己」去變得富有.佢擺咗好多心機落自己檔生意上,而且做得唔錯.當佢既「吐烏氣」大計漸見曙光既一刻,巨額遺產忽然跌落自己身上,旁人眼中或者覺得佢行大運;但我眼中既Austin,其實好迷失. 或者咁亦解釋到,為何Austin響忽然發咗達之後,一切生活習慣同駛費,都刻意跟未發達之前保持原狀既原因.舊既習慣唔想改變也許係原因之一,但我更傾向相信,要佢動用呢筆「並非透過自己努力」所得來既財富去吃喝玩樂,Austin跟本係過唔到自己.不變,係因為心中有結. 我都唔知,咁樣其實算唔算係有骨氣. ——————————– 連結:人在中環 此文張貼已獲作者授權


text:
其實曾經都有介紹過呢個地方俾大家,不過今次我終於有機會帶和牛B去玩.點解我會稱佢為鬧市中的空中花園,係因為佢位於尖沙咀旺區,建於港鐵站上蓋大約2-3層樓咁高,遠離咗地面繁忙嘅道路,空氣都好啲呀.假日嚟玩都唔算好多人,所以都仲可以玩到.
相信大家都好想知係喺尖沙咀邊個位置,佢係位於尖沙咀中間道的「中間道兒童遊樂場」,喺尖東港鐵站K出口旁,K出口出然後往左行約1-2分鐘便會到達遊樂場入口.
如果推住BB車嘅話可以直接從港鐵站搭升降機直上又或者地面都可以搭.
成個公園除左兒童遊樂設施之外,活動空間都好多,所以絕對係放電之選.
兒童遊樂設施都分成兩部分,一邊係適合5歲以上,一邊適合幼兒玩嘅.
適合5歲以上嘅遊戲區超大,玩樂嘅設施亦相對多,好多都可鍛鍊體力小肌肉嘅.
呢到高度嘅望遠鏡啱晒細細粒嘅和牛B呀~
超級搖嘅吊橋,敢唔敢行先?
從地下有一條梯可以排上最高嘅一層玩滑梯.
呢到滑梯都有好多條,大概5條左右.
到處都有嘢玩,行到邊玩到邊.
鍛鍊手,腳肌肉嘅攀石牆.
彈弓台,彈下彈下~~
仲有鞦韆可以玩
幼兒區嘅活動空間都好多,滑梯組都有3條.
比較特別嘅小樓梯
鐵網隧道
鍛鍊手,腳肌肉嘅拱形樓梯.和牛B仍然需要協助,先可以完成呢條樓梯.
靜態嘅幼兒玩樂板
可以學睇時鐘
仲有搖馬
另外,最重要的設施就係育嬰設備.公園入面嘅女洗手間獨立設有育嬰室,入面設有2張換片台.


text:
聽日星期六瞓晏啲,再執到自己靚一靚去歎個brunch〜但女仔食嘢唔止要好食,仲要健康同可以用嚟影相呃like,編輯有地方介紹!
一行入呢間喺銅鑼灣鬧市嘅Cafe完全忘記得自己係喺個石屎森林入面,會覺得自己好似去咗外國嗰啲路邊Cafe小店咁,有種好悠閒嘅感覺.
唔少外國嘅IG名人都鐘意排個靚靚嘅Yogurt Bowl,再影相Post上IG話畀大家知佢嘅diet有幾healthy啊!不過好編輯呢啲咁lazy嘅girl呢,就唔想去supermarket買材料,然後又要切啲fruit同用心機organize喎,食完仲要wash真係好麻煩囉〜所以我都係去餐廳等人serve我呢個咁IG-able嘅bowl〜〜〜〜
Berry Barrel有莓粉,士多啤梨,香蕉,麥片,奇亞籽,蜂蜜同乳酪,食落酸酸甜甜,清新醒胃!
Coco NUTS!就有可可粉,腰果,香蕉,麥片,黑巧克力,奇亞籽,蜂蜜同乳酪,口感超級豐富又唔會太甜〜
LCB Colada係佢哋嘅招牌飲品〜將菠蘿同椰子打成沙冰,味道同顏色都好清爽!
最特別嘅係呢度嘅咖啡係可以印圖架!睇實物會見到印得好仔細,可以話係高清咖啡印花〜可以揀定張相嚟度send畀職員,佢哋就會幫你印上杯咖啡度,用嚟畀驚喜男朋友係個唔錯嘅主意
除咗呢啲咁chill嘅yogurt bowl同咖啡之外,佢哋都有其他主菜,例如慢煮美國黑毛
豬配香烤蒜頭同香草鮮蝦天使幼麵,帶埋男朋友嚟都唔怕餓親佢啦〜
LCB express
地址:銅鑼灣駱克道487至489號駱克駅3樓
這篇文章 [EATGIRL] 咖啡都可以印相?再教你整IG-able健康水果乳酪 最早出現於 GIRLTALK 有班女仔.


text:
埃及博物館建於一百年前,由一名英國人策劃興建,內藏各式各樣各年代法老既珍貴文物,由木乃伊到神廟石柱神像,到近代出土既法老王圖坦卡蒙純金面具棺槨陪葬品到4千年前既種子麵包衫褲鞋物乜都有得睇,但可惜唔俾影相囉.不過正如導友所講,埃及人太不思進取喇,展館內既一切如同一百年前時既模樣,有D展箱既玻璃爛左又唔補番,最名貴既珍品最多都係用個鎖仔加幾條鐵線扎實,哩到既展品話就話有名牌,但係冇人會睇得明架囉,D英文都唔知佢寫乜,又冇簡介,30年前已經收藏入館既文物,竟然仲係用緊張爛鬼單行紙手寫幾句標籤咋!唉,簡值離晒大譜!心諗反而俾人偷左去收向大英個批仲好D,起碼有專人照顧,冇咁易賤,應該可以保存耐D囉!放向哩到冇人泥偷,過多幾年都自己風化囉!
第四站 Khan El Khalili Market 加奈加里里大市集
係開羅最大既市集,不過近年已變成遊客區,就好似赤枉一樣,賣既都係紀念品手信之類,做得遊客生意既價錢就當然唔會最平啦,不過俾幾多錢都要靠你自己一張咀喇!技巧同向大陸買野差唔多啦,不過哩到D人好似就笑容好D客氣D,大陸有時你講完一餐唔買既話,會俾人破口大罵架麻!當地人最叻就係講one Dollar即係一蚊美金, 一於有理冇理是旦噏引左你埋去先算!個人心得,如果你想買D木雕神像,中東頭巾cheap cheap小手信既,大可以幫襯遇途景點隨街兜售既小販囉,平過向哩個市集買好多架!或者向亞斯旺個邊個市集買囉,都係平D架!手信方面大家可以考慮入香水樽,木器雕像,中東頭巾,銀器飾物,香料之類,食物就千祈咪買喇,好多烏蠅嬲又唔蓋好,一睇就知食左會肚痛個隻囉!如果想試下埃及咖啡嘆下水煙既話,哩到應該有好多選擇既!
『及』時行樂 - 亞斯旺 Aswan I


text:
根據曼聯官網一篇報導,意大利記者 Pietro Oleotto 曾經喺山齊士加盟意甲球會烏甸尼斯之初,貼身追訪佢一段時間,佢最近透露,山齊士係點樣逐步變成今日呢個「體能怪獸」.
「喺第一個球季嘅時候,山齊士係好瘦嘅,而且經常都只係留喺右翼.禁區嘅身體碰撞對佢嚟講太難應付,不過球隊好需要佢多啲走入中路,更靠近龍門,活用佢嘅盤球能力.」
「於是佢開始鍛煉身體,球隊專誠為佢搭建一個臨時嘅專用健身室.佢每日操練之後,都會加練兩個鐘.我記得喺嗰次季前訓練營嘅中途見到佢,俾佢突然操到變筋肉人嚇親.」
呢位記者仲分享咗一件好深刻嘅事:
「有一次喺訓練之後,佢揸車去咗烏甸尼市中心買嘢,不過佢唔小心鎖咗條車匙同電話喺架車入面.
我唔知一般人遇到呢個情況會點做,不過佢選擇直接跑步返屋企.佢由市中心一路跑返去8公里外,喺啲山入面嘅屋企.有居民見到佢著住烏甸尼斯訓練衫跑過,所以打電話俾啲報紙報料.將呢個情況變為一次即興嘅越野跑,呢樣嘢夠晒『山齊士』.」
所以話,山齊士一直都係憑住驚人嘅意志同決心,把握每個鍛煉嘅機會,提升自己,先可以成為今日嘅「山神」,呢份態度絕對係冇得頂.正如佢離開阿仙奴之後,有球迷話佢係叛徒或者質疑佢有冇hea踢,雲加都講返句公道說話,話山齊士從來冇一刻唔係為球隊盡力,佢嘅專業態度係無可挑剔.
Source: ManUtd.com
如果喜歡我們的文章,請即分享到︰
相關文章
fanpiece 推薦
留言
-
anyman2106 於 15/02/2018 評論 NO. 1
要好似山神咁努力好難😂😂
-
閒雲野鶴 於 15/02/2018 評論 NO. 2
雖然佢宜家發過豬頭, 不過以佢嘅特質, 當打之年離開咗巴塞都應該算得上係佢一個幾重大嘅遺憾.


text:
11/20/2012
結婚禮物
相架,酒杯,擺設好似太行貨買唔落手,人家又唔係新居入伙冇理由買家品或者電器,睇過天鵝牌既水晶精品,都好似 OK 但又好似好行貨... 終於... 行左好耐,好耐.... 終於買倒一份自己又鍾意,希望佢又鍾意既禮物...
你地買結婚禮物送人一般會送咩呢又?
PS:今日行去時代廣場,化粧品部同二樓全面停晒好似裝修咁喎~
開估時間,禮物係手鏈一條 ~
14 comments:
可唔可以透露下買左咩呀?ReplyDelete
我家姐都就來結婚...但仲未諗到買咩俾佢...ReplyDelete
可唔可以講下你買左咩,俾我參考下...^^
PS : WaveA出左新game呀...叫被加封的情書
唔係裝修 今日係citysuper annual dinnerReplyDelete
我試過訂製左一套餐具俾新人!ReplyDelete
係連卡佛annual dinner, 我尋日去facesss都係關哂門, 等我仲專登走去激鬼死我ReplyDelete
你地估吓我買左咩丫 :PReplyDelete
Shadow/ maryl: 你地連人家 annual dinner 都知... 勁!!
Kenji: 可以話我知响邊到訂餐具嗎?下次可以參考一下 ^.^Replies
我自己通常送現金,如果係好close嘅,我會親手送自製嘅手工藝品比人^^ReplyDeleteReplies
開估喇...開估喇...真係諗唔到呀><ReplyDelete


text:
德國地方選舉2016 巴登符騰堡
早論香港因爲新界東補選,網上面因爲六七之爭,搞到沸沸騰騰.結果楊岳橋險勝,本土派都攞到出乎意料地多嘅選票.雖然見到今次補選咁熱鬧,但由於自己對政治真係認識唔多,加上自己唔喺香港,又唔係新界東選民,無票可投,所以都覺得有啲可惜.
對於補選嘅熱誠,喺無處發泄嘅情況下,唯有寄情德國政治.咁啱德國今年有幾個州做緊地方選舉,而小弟身處嘅巴登符騰堡Baden-Württemberg,亦都係屬於呢幾個州之一.剛好尋日投票完咗,點票亦都完成,爲咗俾機會鞏固一下自己對於德國政治嘅認識,就順手寫返幾個可以同香港比較,又幾有趣嘅重點.
港豬vs德豬 之 Wahl-O-Mat
同香港唔同,德國民主你如果從德國革命計起,都有成超過一百年歷史,成個社會個民主程度都高到離曬譜.所以德國嘅年輕人根本唔需要對政治有咩認識或者參與.有啲甚至連票都唔想投,因爲自己一嚟認識唔多,二嚟佢地好清楚,兩個大黨都係有鐵票,德國人都係走穩穩陣陣嘅路綫,所以你投唔投票,對於成個局勢未必有好大影響(當然其實咁講係唔啱嘅,而我地今年就見到個原因).有時真係好諷刺,香港政府話:有票,你真係唔要?係,香港人就叫啲有票唔投,政治冷感嘅香港人爲港豬,有啲德國人真係一模一樣,成隻“德豬”咁,有得揀都唔做老闆.
所以德國政府除咗賣廣告,叫下人投票之外,仲有搞咗個網上工具,叫“懷澳擘”Wahl-O-Mat,實在諗唔到一個有意思嘅譯名,或者可以叫“自助投票選擇機”啦.Wahl-O-Mat其實就係一份網上問卷,有一連串大約四十條年輕人關心嘅問題,你可以選擇你嘅立場:贊成,反對,定中立,最後仲可以選擇幾條對你嚟講特別重要嘅問題,增加計算比重.而呢啲問題,都係預先送去畀各大政黨,等佢地將立場同解釋一一寫清楚.咁你填完問卷之後,系統就會計算你嘅成個取態,同邊一個政黨嘅取態最爲相似,並且列出曬你嘅立場同其他所有政黨嘅立場嘅相似率,順便可以睇埋政黨嘅解釋.咁樣,啲“我討厭政治”嘅“德豬”,都可以響好短時間入面,搵到一個適合自己嘅政黨,增加返佢地對於投票嘅參與度.
小弟係香港人,雖然已經住咗德國一段時間,但係唔係德國人,無德國護照,自然無得投票.不過出於好奇心,自己都花咗啲時間玩咗一轉Wahl-O-Mat,結果令人好驚訝,我嘅票(如果可以投的話)既然會去咗一個近來幾熱門嘅右翼政黨德國另類選擇黨AfD.我真係得啖笑.不過呢個結果就證明到,Wahl-O-Mat都唔係萬能,因爲呢啲問題雖然都幾重要同幾熱門,但係就未必可以好真實反映到成個政黨嘅取態同立場.比如話有一條問題係問,夜晚十點之後,應唔應該禁止賣酒精飲品.老老實實,賣又點,唔賣又點呢?佢唔去問德國應唔應該用歐元(可能呢條問題實在太針對AfD),而去問呢啲問題,我覺得有啲無謂,可能真係因爲年輕人成日買酒飲?雖然佢都有問一啲重要問題,好似話:應唔應該加設資產稅?咁呢啲問題就可以好清楚咁將左右政黨分割出嚟.但係整體嚟講我覺得Wahl-O-Mat衹有一個好基本嘅指標性作用,真係投唔投得落,其實係要花心機去考慮,唔能夠單純憑幾條問題就可以得出終極答案.
掌心雷 vs 兩個交叉 之 ”右膠“陷阱
香港有阿婆被人用膠紙貼掌心雷,確保盲字都唔識多隻嘅阿婆都會”行正路“.掌心雷,其實就係指導啲公公婆婆投票,老實講,真係好陰功,好低級.德國人就高班啦,佢地知道,好多極右份子,其實根本無咩政治理論,佢地可能因爲幾乎弱智,搵唔到嘢做,就好受啲極右政黨青睞,因爲容易呃,容易洗腦,就話外國人搶佢地飯碗,啲同性戀搞到德國風氣敗壞,所以呢類人,通常都係大大聲,話要殺滅外國人,殺滅難民,殺滅同性戀…其實佢地根本無腦.
睇清楚呢個事實之後,左翼作出一流反擊:佢地唔會派膠,逼公公婆婆貼響手上面.而係用滲入敵後嘅方法:網上流傳出好多張圖,圖文并茂,叫右翼朋友,不單止要支持一個右派,更要支持其他盟友,以壯大德國右翼力量咁解.就咁睇係圖好正常,但上面寫住第一票要投AfD,第二票要投NPD.由於德國有地方選舉同大選,而大選係要投候選人加政黨,所以大選係要兩票的.但係巴符州嘅地方選舉,衹需要投候選人一票咁多(當然大部分候選人都有政黨背景).啲無腦的”右膠“見到,真係會落搭,結果響選票上面打兩個交叉,結果?成爲廢票一張.我唔清楚呢一招令到幾多人投咗廢票,但竟然呢兩個政黨真係出返貼文,反駁返呢啲略爲有腦嘅人都唔會信嘅僞裝文,教返啲右膠,一定衹能投一票.咁你就知道,其實呢招係高嘅…
我想講嘅係,我認爲香港有兩個政黨好值得市民支持:民建聯行正路,趕絕拉布議員,撥亂反正.工聯會,維護工人權益,支持高鐵基建.大家記得,要出盡全力支持,淨係支持一個政黨係唔足夠令議會拉布現象停止,請各位記得同所有可以投票嘅市民,尤其係公公婆婆講,要投票,就一定要同時支持民建聯同工聯會,如果有埋經民聯,自由黨呢啲好政黨,一定要一籃子支持!記得打印嘅時候,要打得足,一個係唔夠的!見到老人家手上有投票指導,教人投票,係好事,唔好搣落嚟,貼多一張上去就得啦!
香港爆箱風雲 vs 弗賴堡Freiburg造票風波
香港呢一邊有個“爆箱”造票疑雲,另一邊巴登符騰堡都有一個預先造票疑雲.
德國好多選區嘅地方市政廳都有網上報票系統,畀人可以實時睇到點票情況.香港就有得實地睇點票,但係無官方嘅網上公佈.有德國佬發現,弗萊堡Freiburg嘅網上報票系統,唔知點解早於投票前一日,已經有投票結果!隔世追凶,回到未來!?最重要嘅係,今次明明聲勢浩大嘅另類選擇黨,得4.9%票,咁啱得咁橋低過5%嘅門檻,一席都無,符合執政黨嘅願望.弗萊堡市政廳話係測試結果不慎公佈.咁到底係造票結果不慎公佈,定真係測試結果不慎公佈呢?如果係測試,點解唔全部都用無意義嘅數字呢?最後該區投票結果,都同成個州分好相似,所以相信好多人都信佢無造馬.但事實如何,無人知.就好似新界東打唔開要爆個投票箱咁,人家硬係要撈埋落去點,入面到底全部都係6號,定全部都係7號,定全部都係廢票,定真係正常票箱一個?無人知.
高鐵 vs 斯圖加特21
高鐵同斯圖加特21其實有好多相似嘅地方.不過呢個火車站大白象工程,到底應唔應該起,爭議性好大,我好難下定論,民意都係一半一半.唔似得香港條26公里高鐵,一地兩檢,造價,環保問題,經濟效益呢啲重點根本政府無解釋過,政府成日話有做咨詢,有好多考慮,有民意支持.唔好話你試下攞出嚟公投,就係財委會泛民大戰橄欖,你都知民意爲何.
睇返德國,其實德國綠黨Die Grüne走環保反核有機路綫,淨係講成個潮流趨勢,老早已經成功上位,因爲堅守反對斯圖加特21呢個計劃嘅立場,更加吸納咗一大堆鐵票,撈埋巴符州州長嚟做(雖然最後公投,有六成人反對停工,其實最後係呢個”大白象“火車站得到勝利,但六成人支持,其實係險勝咁解,所以反對者一定會票投綠黨).加埋福島核事故帶出反核呢啲議題,不分左中右,好多中產,年輕人都會支持.所以今次選舉,綠黨成爲咗大贏家.
同樣地,本土派對於高鐵嘅立場,都一定會成爲佢地吸納年青選票嘅力量.
反蝗蟲 vs 反難民
香港真係好獨特,政治上都係.理論上我地會話左翼係關注基層利益,求大同.右翼係向特權階級傾斜,排外爲多.香港所謂嘅建制派,比人叫做左派,唔覺得佢地關注基層利益之餘,又好鍾意外地人(當然佢地會話内地人係中國人,血濃於水之類…)反而香港叫内地人做蝗蟲嗰啲,明明排外叫右派,但又會叫自己左翼.
德國就比較正路,自從敘利亞打仗之後,走咗幾多敘利亞,阿富汗之類嘅難民嚟德國.本來都無咩問題,最慘係德國怕政治不正確,就算有證據表明難民參與新年響科隆同其他地方嘅性罪行都好,政府,報紙都唔夠膽報出嚟,結果搞到好多人好唔順氣,好想叫啲難民返屋企.所以AfD明明之前話到明自己唔排外,祇係希望德國可以用返馬克,唔用歐元.但係單一議題,自然好難上位,之前佢未出位嘅時候,出街買嘢,竟然有個AfD嘅人想撩我嗲,我心諗你右派見到外國人,一嚟唔啱你口味,二嚟我十成九都無得投票,你做咩撩我.返屋企睇清楚,先知道當時佢係”經濟右派“.到依家見到德國人開始有人唔鍾意難民,就食住條水,變成真正右派.德國選舉有呢個百分之五嘅門檻,所以之前就算佢支持率有三四個百分比都好,始終入唔到任何一個議會.今次響巴符州,自然通過排外殺出一條血路.
所以好理性嘅分析係,但凡一個地方因爲外地人干擾,令到本地人生厭嘅時候,有得投票嘅人一定會揀”右派“.九月香港立法會選舉,走本土路綫嘅政黨,所得嘅票一定唔會少.
總結
睇返成個結果,其實都算係好多人意料之内.
梅克爾所領導嘅CDU,係老牌大黨,上一次2011選,本來佢都坐定粒六,有成四成票.但係今次有綠黨用環保議題上位,又有德國另類選擇黨用難民議題異軍突起,真係左右不是人.所以今次歷史性輸比綠黨,好大原因係因爲一大堆人對CDU同SPD嘅難民立場不滿,啲票去咗AfD度,而SPD雖然叫做中間偏左,本來係第二大黨,但係因爲佢立場同CDU相似,所以啲票都畀CDU吸收曬.
根據往史,默大媽最勁係玩吸收政綱,本來佢都想玩核電,但係因爲佢見到綠黨上位,所以就話2020德國無核化,好聽啲係順應民意,唔好聽係打到昨日的我,見”票“駛舵.所以我估計就算AfD入到佢,都唔會搞得起咩風浪,好快默大媽就會認輸,認同減少難民,管制邊境之類AfD提出嚟嘅政策.
17.03.2016 另注:
對於AfD有無爭CDU嘅票,有唔同睇法,有人認爲AfD吸引咗好多“首投族”,情況好似香港投本民前嘅後生仔咁.但純粹用得票正負百分比係唔夠的.當然AfD吸引咗好多“右膠”投票,佢地之前因爲覺得大黨無咩特色,CDU唔夠右,另一個FDP又係被CDU吸收而死亡,所以一路都不滿,難得今次有右派可以投,當然會造成首投效果.但係大家唔可以唔知嘅,就係FDP上次大選因爲同CDU越走越近,所以造成兩者差距更加收近,FDP理論上會走FDP後路,好多票比CDU吸收.所以理論上今次選舉,應該此FDP消,彼CDU長.所以單憑CDU嘅得票百分比無變而話AfD無吸CDU票,唔係幾啱.
另外一個無提到嘅原因,點解綠黨咁成功,其實要歸功返比Winfried Ketschmann呢個綠黨州長.本來綠黨走環保,大麻合法化,有機之類嘅路綫,係會有個熱血形象,搵啲後生仔嚟玩,有啲反對派嘅味道.但係佢表現出穩陣,成熟嘅魅力,啲中產覺得佢好有Taste屎,所以票源更加廣闊.


text:
今日係年初二,我好唔開心,請大家比d耐性聽我講.
1)早上一早去奶奶屋企開年,下午回娘家拜年,點知奶奶話下午我老公個姑媽去我奶奶屋企拜年,叫我哋見過姑媽先回娘家,但係老公個姑媽要成2:00-3:00先到太遅,因為我約好我媽媽我會接埋佢去我亞嫲到拜年,所以拒絕我奶奶等埋姑媽先走,奶奶唔開心,其實我都有d唔安樂.
2)去完亞嫲到,我媽 & 姑姐哋成班人話去酒樓到開年 & 團拜 & 開檯打牌(今年係speacial case)平時通常回我媽到食飯,大約9:00可以番屋企,但我同老公都唔鍾意打牌 & 唔鍾意同姑姐佢哋social & 想陪多d仔仔,我原本想去完亞嫲到就走,但老公話一係唔好同佢哋撞埋同一日去,一係食埋飯先走,唔好攪到好似好唔妥人咁,一見人(姑姐哋)來就走,結果佢哋打牌打到成9:00先開席,我&老公&仔仔坐到呆了5hrs(無諗到咁晏),好後悔拒絕奶奶唔等我老公姑媽來就走,令奶奶唔開心.
3)我媽媽好賭,今日佢打牌我坐響佢側面,佢輸了錢,佢居然叫我坐開d佢話賭錢忌親人,我當時等開席已等到嬲(如果我自己等無所謂,但連累老公同仔就激氣),同埋現在做人媽媽先知如何關心自己子女,我媽媽一直好賭,響我小學期間佢每個星期六,日就帶我睇佢開檯,一句賭錢忌親人,我就要彈開自己玩,想起都留眼淚,興幸佢打牌時我無學壞&比金魚老強姦,依家我個仔行一步我都好小心照顧佢,我先知我媽媽一直唔爰我,唔通打牌比女女重要,所有親友一直睇唔起我有個好賭媽媽.
4)我媽媽57years & 我爸爸63years現已退休(可以話失業),我個妹無比抖令家用,每馮大時大節帶男友番來又食又拎,正中菠蘿雞,請d八婆親戚食飯又有錢,比家用又唔比,我憎到佢入骨.
5)我媽媽咁好賭,我好嬲佢,但又覺得佢好可憐,因為佢的錢已所餘無多,我感到好矛盾,好混亂,好唔開心,我係咪諗得太多,我覺得人愈大判斷力愈弱,我今晚已哭乾眼淚,老公安慰我,我亦哭得答不上一句,只係覺得對佢唔住,佢剛剛睡了,我訓唔倒,多謝你哋肯花時間睇我的心聲留言Good night!


text:
好多香港人好怕同人講錢,特別係對寫文呢一行,好多人覺得講錢就俗,寫文應該救國新民.
無錯,寫文係一個行業,所以今日就同大家講下,一個係Fanpiece投稿既網絡作家每月要創造幾多click rate先夠生存落去.
首先,大家要明白「稿費」係點計算,Fanpiece既稿費分為基本流量同精選流量.
基本流量姐係固定稿費,每一千瀏覽數可獲HK$3,而如果篇文上到「精選」,就會用精選流量稿費計算,精選流量稿費每個月唔同,以最近6個月(2017年7-12月)拉個平衡值咁計,大概係HK$9.75.
除此之外,「推薦文章」每篇可以再額外得到HK$20既稿費,姐係出現係fanpiece 首頁或大大幅置頂個D文.
咁大家計下就大概可以知道,每一萬精選流量可以得到九十七個半,每一萬普通流量可以得到30蚊.假設你唔係最當紅個批作家,只能間唔中上到精選,間唔中上到「推薦」,你日日出文一個月出30篇(全年無休仲勤力過打工仔),篇篇都過萬人睇,大概可以搵到$3300蚊.
只要根據呢個方法,其實每個作者稿費收入幾多係公開咁滯(當然加加減減幾十唔好計啦).
以最低工資九千蚊做參照,咁姐係要創造幾多流量先可以靠寫稿維生呢?
係每月90萬流量,姐係日日寫,每篇文創造3萬點擊率.用我自己做例子,大概係「柳絮+男人有話兒+小心輕看」三個專欄現有流量既十幾倍.
當然你會話Fanpiece唔係唯一有稿費既平台,據我所知都仲有啲地方有稿費,不過唔多,而且各有條件,例如你只可以係佢度投稿,或只有最高click rate個幾篇先有稿費,更甚有啲要你簽約以後唔可以出同佢立場相反既文先有稿費,Fanpiece算係比較自由又有穩定稿費既地方.
即使我當你同時食幾家稿費,香港又有幾多個作家做到日日寫篇篇文過萬流量呢?做唔到個啲點生存呢?


text:
食盡長沙灣 – 茶味專門店 自己抹茶自己整
茶茶茶茶茶全部都係茶,去間專做茶味野食既店,下午茶時間去太飽無食到加入茶整既主食,放假緊要嘆番個甜品.
店內用左白色做主色,加上木系既台,成個感覺好簡潔好光猛都好舒服,店門口都有得坐,感覺好似外國係街邊飲野傾下計咁.
既然係茶既專門店,當然就放上左好多唔同茶葉產品,有好傳統中國茶餅到一啲新式設計既茶盒都有.
每台上面都放左唔同既花,夾埋野食一齊影相就會好靚,每日都有唔同推介,用人手寫左出黎仲畫上左唔同公仔幾得意.
連餐牌都好有特式,上面介紹左唔同地方既茶葉產地,仲有講番茶既出產,等客人飲野之外仲可以認識到更多.
最好玩既係《綠茶鮮奶》($39),首先會見到係深綠既抹茶,要自己攪到起泡泡,店員都會好主動黎問你要唔要幫手,當然你都可以自己玩下先等店員整個成品出黎,整好之後先試一啖果然夠甘香.
最後就倒落去奶度,慢慢咁樣浮番上面整個漸層出黎,攪勻之後飲有抹茶既甘香都有奶既香味,比起出面甜到漏既感覺好好多.
另一杯《玫瑰阿薩姆奶茶》($40),上面灑左玫瑰岩哂文青少女,飲落亦都有玫瑰清香味,唔會好多奶整到搶哂味,茶味都仲好出.
果日有柚子同抹茶揀,去到都係淨番一個柚子,但都係想試下呢個《抹茶戚風》($55),一上就見到大大個蛋糕,加上脆餅同好甜既紅豆蓉,抹茶幾清香中間忌廉滑身又唔會太漏,成個蛋糕幾高質.
另一個甜品《比利時窩夫》($68),入面係煙煙韌韌既質感,加左大紅袍同老樹紅茶雪糕,茶味濃尤其大紅袍個味好出.
店名:TEA HUB
地址:深水埗順寧道439號順寧居地下2號舖
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
Ublog: KJFOODLIFE飲食玩樂地圖
歡迎報料同合作:
Email: kjfoodlife@gmail.com
Mobile: 63525193
餐牌:


text:
我係上年去左做全身脫毛,用左成4萬幾蚊,貴都唔緊要,我係希望佢可以提供好既service比我,點知就開始有一連串有問題既事發生.首兒,個治療師擅自調高度數,佢到好全身毛囊炎,我本身冇怪佢,覺得失誤個個都會有,但係點知佢講大話,話係我自己皮膚問題,仲叫我唔好睇醫生,搞到依加成1年後都仲有D印係到.之後佢仲走左路,dermes就推唒所有責任落治療師到.我到依到都仲未好嬲,覺得可能係個別個案.
點知下一個都好有問題,我想簡簡單單係wtsapp約個時間,等成3-4日都唔覆,要我一吹再吹,態度仲要好差,好似我先係有問題個個,叫我如果唔滿意就再轉治療師,我費時同佢講,所以就轉左個之前感覺幾好既治療師.
惡夢仲未完,佢覆機好左少少,2-3日覆啦,但係都係要我吹佢先覆,我都忍啦,佢仲會double booking搞到我要等好耐,我同佢講番希望佢會有辨法唔好再比同樣事情發生,佢就發哂老皮,話係我係system book先搞到咁,但事實係我上一次做個陣當面book既,跟住就話我皮膚今日做唔到,要我走,或者簽份咩免責既聲明先可以做,我等左成45分鐘仲同我講唔做得,完全係浪費我時間.
佢仲無啦啦今日book左做treatment就同我講治療師去左第二間分店,要調治療師仲要改時間,會唔會係今日左決定調公司呀?我只係一個學生哥,儲左好耐錢想好解決我一直都好多毛既困擾,但係就比依間dermes咁樣對待,佢地好似覺得學生咩都唔識好好蝦咁.
希望大家唔好去幫襯dermes,幫襯緊既唔好再買額外既療程,我都唔明點解咁大間公司,服務質素都可以咁差!!!!
一間公司嘅good and service要幾暴利至請到咁多明星賣廣告
將大量資源放喺ad/marketing要cut cost喺邊度入手?
資料來源:LIHKG
發表於 2018-4-10


text:
(保養)♬只需兩分鐘為肌膚做運動❤ 絕對迷戀Nu Skin ageLOC® LumiSpa♪゚
係呢一年,一開始我就同自己講
真係正正真真唔好再懶落去,即使老公唔出聲
都唔會比自己醜落去
之前仲可以講要湊仔呀,好攰呀
而家一樣都好攰,但係只要有心冇野唔可以既
正如保養一樣,你唔做保養可以既
但係皮膚變得暗啞無光采
又厚厚既角質,重點係.....
真係有機會因為太乾而爆到成面都係痘痘
認真的,要做好保養第一步
唔係揀好咩護膚品,而係洗好個面
或者大家都會講洗面都要講?
咪搽番D 洗面膏/奶/Jelly 按摩夠2mins 清洗就可以啦
但係其實又講講下,大家會唔會發現其實
當大家做番d 深層清潔如導出時化妝棉又黃又啡
有時洗完面又會抹到陣陣黃啡色?
咩解救?就係你洗面未洗得乾淨
洗面機,真係好有牌子既我未必有
但係韓國既小小洗面機呀,洗面用具都用過不少
但係始於呢,有時都覺得d刷毛刺到自己好痛
同埋洗完面都好似唔太乾淨,
最重要都要講一下,當你有d 洗面刷頭
撞正係潮濕天氣,擺個刷頭係廁所想等佢乾?
真係發霉既機會高d囉!!
係新一年,我就有機會試到由Nu Skin
最新推出既洗面機 ageLOC® LumiSpa
或者你實講,喂咪又係洗面機一部
出面幾多洗面機又話聲波又話旋轉又會識震動
呢一部ageLOC® LumiSpa有乜咁巴閉?
巴閉在佢一機兩用,除左可以徹底潔淨肌膚,
更可以同時進行按摩,令肌膚睇落去更加光滑
仲有樣特別地方就係佢個刷頭係利用矽膠導頭
一來唔洗驚D刷毛洗唔乾淨,
二來又唔會擔心D刷毛因為轉動時而會彎曲
重點係因為矽膠導頭對肌膚既受傷程度比起刷毛更加低既
我講到個刷頭咁神奇,又點可以唔講下個刷頭有咩咁特別先
首先個刷頭係利用銀離子抗菌醫學級矽膠導頭,
雖然呢個LumiSpa刷頭表面比較硬身,
就係因為有點硬,你就唔會咁大,咁就唔怕不自覺地過度壓擠皮膚,
加埋刷頭係有合特別紋理,可以有效潔淨肌膚.
加上佢有兩個圈轉動位置,真係一路洗面一路做按摩咁架
最重要真係好岩我就係,佢好容易清洗
你可以直接拎水連機身一齊沖,
或者直接拆左個刷頭直接沖水亦可以
最好就係好快乾,咁就唔怕會發霉同有細菌滋生啦
最重要係唔會因為用得耐令毛刷變色,
可觀性都會高一點呀
係第一次使用前,建議就差電差足一晚
每次差電就可以用足一星期,真係好啵
你知我呢D 做阿媽既,真係只係記得阿仔既乜乜乜
阿媽自己乜都唔記得
而差電既時候,相中中間的部份白色燈既部份就會向上升
直到佢完全熄曬就可以完成啦
不過我都係多數係夜晚用完呢,抹乾好個機身
就會直接差過夜啦
差完電就可以正式地開機試上面囉
今次我仲用利用埋它家既LumiSpa 淨膚露
呢一枝既LumiSpa 淨膚露有4款唔同既膚質使用既
而手上拎住呢枝就係最Normal 既
不過每枝既LumiSpa 淨膚露都含有ageLOC® 抗衰老成分,
加上有低泡技術可以保持更天然水分平衡
當中既洗面膏既,係珍珠色既仲有陣陣香味
重點係洗面之後,好似天氣咁乾洗完面都唔會乾爭爭
而我就會先吱出適當既份量加上少許水份
打圈後會產生泡泡,然後就可以直接搽上面部
就可以進行我地既深層清潔啦
呢一部既ageLOC® LumiSpa整體其實我好滿意
首先機身係防水既,所以唔怕係沖涼前/後使用
同埋亦唔怕擺係廁所入面,
加上佢背隻有個防滑手感位,要知道有時搽左洗面膏
成手係泡泡再拎住部滑滑既洗面機就真係好易出事
首先可以先浸濕一下機頭,然後就可以將面部分開4 part
分開額頭,兩邊面部同埋下巴位置
可以係部機一路轉動同時一路移動
不過當你一大力按壓左,LumiSpa 就會自動暫停
同你講,要留意力度呀!!
咁去到大約30秒,然後會停一下就可以換位
如果你話喂,有時真係未必知道係個一下係唔係通知呢?
冇打緊,可以睇下機身個燈就知啦
如果佢已經跳左下一格就即係証明
係時候轉位置囉,而係最後清潔下既既同時
我亦會重點地會去到鼻翼位置同人中位置
深層清潔一下呢D鬼祟位呀嗎
我自己真係最愛就係享受做個一分鐘按面豬位既時候
佢轉動同震動既時候,有D位置會好似一齊跳動咁樣
仲有d位置好似會按出有一點點按摩後既怨痛
真係好岩我呢d 想放空時候去洗面呀
利用洗面機都係2mins,洗完之後就拎清水洗番乾淨
就完成曬整個洗面過程,前前後後都唔洗五分鐘
咁短時間唔好再比籍口自己啦係唔係?
用後感,真心覺得原來洗面機好用真係會即時睇到
首先我只係使用左第一天,我感到肌膚變得柔軟平滑
亦同時証明其實我日日有洗面,
洗左真係好表面既油脂
而家我好努力盡量都會係早晚洗一次
希望望令肌膚運動會有重生既感覺
咁樣我真係搽乜都有用啦係唔係
亦真係要講埋佢既時間唔會曬你好多
明既,做媽媽既真係每日都好忙
比五分鐘自己做下洗面清潔
對自己好D,唔好懶真係要努力一點
而家日日我好乖乖地去做按摩洗面
希望係新年之前令個肌底可以有機會重生
咁就真正唔會曬左D你既保養品啦
有時覺得好多款產品都唔岩自己既時候
不如試左用番一部好既洗面機,
或者唔岩用既保養品就會好岩架啦
如果大家有興趣今次介紹
可以到Nu SKin 既官網查詢
查詢:按此
就這樣完結啦,下次再見!(拜~)
◕‿◕如有任何合作事宜.
歡迎以電郵或者到FB Page找我 ◕‿◕
謝謝唷!
Contact me:manman811@gmail.com
IG: angelbaby811


text:
宏芙羅 必去景點及中尉建築附近酒店推介
中尉建築附近酒店預訂
神秘優惠價幫你慳更多
即時揭開神秘優惠價,慳得更多
宏芙羅必去推介 - 中尉建築
想去 宏芙羅 自由行?等 Hotels.com 帶你玩盡 宏芙羅中尉建築 啦!留意我地文章,話你知去宏芙羅 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋宏芙羅中尉建築 附近有咩酒店,等你更加容易計劃行程,慳返酒店來回景點嘅時間.
宏芙羅中尉建築 自由行
去得宏芙羅中尉建築 自由行最緊要一定係揀啱日子去.一啲熱門景點例如,宏芙羅 嘅 中尉建築,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
宏芙羅中尉建築 交通
想去中尉建築 暢順無阻濟,最好就係出發前,睇清楚宏芙羅中尉建築 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
宏芙羅中尉建築 必食必買攻略
宏芙羅中尉建築一直都係旅遊熱門地點,去到宏芙羅中尉建築,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
侯志強喺城市論壇亂講廿四,話新界租俾英國人係根據《 南京條約 》,《 南京條約 》係永久割讓香港島本身嘅條約.新界係根據《展拓香港界址專條》租俾大英君主,唔識咪亂講.
只不過,香港呢件膠堅係有loophole,就係《中英聯合聲明》(或《英中聯合聲明》)本身,並無任何條文,廢除《 南京條約 》以及《北京條約》,只係《展拓香港界址專條》租約期滿,呢塊無主之地無人處理租務問題,中華人民共和國呢個僭建政府至乘機搏懵.
南京條約 框架下復辟大清帝國
如果中華人民共和國冚咗檔,由於《 南京條約 》同《北京條約》並無《烏得勒支和約》果隻,英王放棄割土主權必須奉還原主嘅膠條款(呢個係直布羅陀可以永遠膠落去嘅原因),所以中華人民共和國冚檔結果,係一定歸英,熱普城果班仆街講永續《基本法》都係無國際法常識嘅9up.但界限街以北可以點?
呢個問題,就要睇界限街以北嘅原主,亦即係大清帝國究竟將佢個帝國交咗俾乜水.
大清帝國瓦解算有法律交接程序,當時大清帝國政府係有退位詔書,敘明當時皇室同革命軍嘅協議,達致權力過渡.
因為中華民國政府,至今仍然係存在,所以界限街以北土地主權,根據退位詔書安排,喺台北中華民國政府度.所以一旦中華人民共和國崩潰,台北會面對兩個膠到無朋友嘅問題,第一個係如果南京市民獻城,中華民國政府要唔要,第二個就係,界限街以北,深圳河以南果堆土地點處理.
如果中華民國唔想理,當然可以宣布俾界限街以北,深圳河以南嘅民眾公投,但實會膠到核爆.如果要歸英,中華民國政府唔尷尬可以點,而唯一膠嘅方案,都喺退位詔書度,呢件事,需要金溥聰先生,係,馬英九果位hehe朋友,實名愛新覺羅.溥聰先生,擔任一個鐘嘅大清帝國皇帝.(或是但一位愛新覺羅氏皇族後人皆可,如果唔放溥聰嘅大中華膠思想,可以恭請日滿混血,有日本皇族血統嘅愛新覺羅.嫮生,擔任大清帝國唯一一任女皇帝一個鐘,反正大清帝國都好一段時間女人揸旗)
而呢個程序係咁:
1. 中華民國總統,蔡英文又好,乜水都好,承認走咗退位詔書數,故此將界限街以北,深圳河以南土地歸還大清帝國皇帝掌守.中華民國國會按程序通過相關安排.如果係恭請嫮生暫任大清帝國皇帝,要請她老人家去台北一轉.
2. 溥聰或嫮生手持中華民國歸還土地及帝位文件,抵達界限街以北地區,可以係太子道一帶,首都就是但,可以係九龍寨城公園.
3. 溥聰或嫮生手持文件宣布登基.
4. 登基後,隨即召集若干事前指派文武官員,召開一個御前會議.
5. 頒布另一份遜位詔書,並將深圳河以南,界限街以北土地,交予大英皇帝掌守,任便治理.香港人屆時可以要求英國國王,向大清皇帝給予一個貴族稱號,酬謝對方喺香港法理問題上重大貢獻.
跟住新界,香港,九龍於法律上便歸一統,要公投成為共和國,定係成為《西敏寺法》下嘅自治領(澳洲,加拿大式獨立),就大家喺House of Commons拗飽佢.乜嘢新界原居民問題,亦唔X關事,因為大清皇帝已經賜咗新界土地俾英皇,唔好再claim特權.係好膠,但本來香港問題係一舊膠,以膠治膠都無乜大錯.呢個亦係點解,我對熱普城乜叉永續《基本法》鄙視嘅原因,恭請大清帝國喺香港復國,並請日本,清皇室共同後人管治香港,都比僭健嘅中共《基本法》有法理地位.


text:
10 AUGUST 2014(SUN)經過左HI-5 SHOW(請按此)同管樂SHOW(請按此)音樂會活動,小小豬生日活動嚟到尾升,到左夜晚就同小豬爸一齊去酒樓慶生日啦~
其實今日除左係小小豬生日之後,亦都係小豬爸同嘉汶表妹嘅農曆生日.一向小豬爸都比較注意農曆生日,每年生日都會約埋啲親戚一齊開開心心食餐飯,所以今年就可以一齊慶祝.今年仲係小豬爸大壽之年,可以同佢個寶貝孫仔一齊慶祝生日, 真係特別有意思呀!
我地為三位生日壽星準備嘅生日蛋糕,都幾靚呀~
有得吹蠟燭,睇吓個小朋友幾興奮呀~
哈哈哈...我唔記得左同個壽星小豬影相添.不過唔緊要,因為當時大家情緒太高漲啦~
今晚啲菜式都好豐富哦~
仲有個好味甜品,依個芒果蒟蒻都應該好易整,等我搵機會又試吓先~
生日又點可以少得壽包呢~
今日小小豬就非常開心啦,因為小豬媽送左份超正嘅生日禮物俾佢,知唔係就係小小豬想要好耐嘅相機.收到禮物時仲成晚做攝影師,周圍影呀~
依排小小豬已經不甘於玩佢嘅玩具相機,成日都問我拎我部相機俾佢影相,次次去街都話要幫我地影,有一次去影加菲時(請按此),小小豬幫我地影左張唔錯嘅相,就係咁小豬媽就決定買部傻瓜機俾小小豬啦!
其實依部相機一啲都唔傻瓜,俾小小豬玩我都真係有啲肉赤,不過依當晚小小豬使用情況嚟睇,只要同佢講明啲規則,佢都係好小心咁用,應該唔會有問題.加上俾多啲機會佢去影相,都係訓練佢觀察嘅一種,所以.......都俾佢用多啲啦,最多用嘅時候睇實啲啦....哈哈哈!


text:
招牌小籠包 ($40) - 呢個好味喎 熱辣辣同埋有肉汁
回鍋肉 ($77) - 里奧大人反而話唔好味道 話個汁好甜
排骨炒粗麵 ($68) - 無鑊氣 又唔夠熱
( 31-MAY-2018 THU )
尋晚個人又無話熱喎 咁都好 真係好怕成身好慶嘅感覺 唔知點咁 @@
早餐食餐蛋治 好味道 ~
菇場勁忙呀 樣樣 urgent 諗住抖下都唔得了 ~~~~
個阿叔終於無做啦 我覺得唔多唔少係阿怪 d 態度差 同埋妳真係唔好 expect 人地做兩日就識哂 d 嘢先得架 依家阿怪自己做番 真係抵死 但反而佢依家日日都 9 點 20 分先番到 有時 9 點半先見人 講真 我唔覺佢忙囉 之前我行去佢位問嘢 佢直頭睇聽住 headphone 緊 tbb 劇 真係仲離譜過我 我上網都唔好啦 妳仲睇劇 @@
Lunch time 出去行陣再買飯 呢排超級勁熱 食完粉麵好鬼熱 所以又要食下 d 乾嘢 哈 ~
仍然忙下停下 勁攰呀 勁想快 d 放工 ~~~~
放工去淘大行陣 順便去泰昌買特價包 明明買咗 3 個 ($14) 但 Cashier 話 4 個就十七蚊 咁我買 4 個囉 買完又有 d 後悔 哈哈 因為好似太多咁 ~
咁我去上海姥姥拎位先 去到要我坐門口張 4 人枱 係 L 型梳化 但好迫囉 同埋已經有人坐一邊 我覺得係搭枱咁 所以我唔想坐 ~
之後我話想坐入面 4 人枱 因為我見到只係 2 張 2 人枱拍埋一齊之嘛 咁佢又唔比 叫我坐吧枱 頂佢丫 我唔理佢 之後佢叫我長枱 但要對住坐 咁我無問題 我反而唔鍾意里奧大人坐我隔離 對住佢好過對住陌生人食嘢嘛 ~
講真 唔係里奧大人話好想食排骨粗炒 我想走添呀 痴鬼線 叫我坐吧枱 明明有枱唔比我坐 ~
食到咁上下 比我見到有男經理定咩 帶個女人坐張 4 人枱 佢都係 2 個人 所以就將 4 人枱分開 點解頭先個女侍應係都唔比我坐呢 離哂大譜 ~
最鬼衰里奧大人 唔係佢話好想食 我唔駛咁激氣 哈 但呢間嘢我唔會再來啦 ~
我同里奧大人食完又勁口渴 我話可能豆板醬 里奧大人話佢食咗好少豆板醬咋喎 咁佢話太多味精 唔會再翻單 ~
其實呢間上海姥姥同阿 mi 喺荃灣食過 我好肯定當時我無咩飲水 好似飲咗 2 啖咋 但都唔口渴 同埋我係唔想去德福呢間架 因為姑奶話呢間好好食 講到全世界最好食咁 我已經知一定唔方好食 因為佢一食開就話好食 即係好似金滿庭 明明水準已經差哂 佢都話好好食 救命 @@
咁我地見有時間就去食雪糕啦 估唔到手作執咗 咁去老麥食啦 ~
食完就番教會 今晚無遲到呀 勁開心 ~
9 點半完畢就即番屋企喇 條街咁熱真係不宜久留呢 哈 ~
頭先我買咗 2 個芝士包同 2 個麥包 里奧大人之前話喺公司食芝士包好大陣味喎 話有無第 d 包 ?! 咁我咪買麥包比佢囉 之後見到麥包又話大個 要番芝士包 你話係咪煩丫你 @@
沖埋涼就休息 里奧大人 10 點半瞓 我就 11 點先瞓 ~


text:
平時睇開啲健康資訊,都會建議我哋每日最少運動三十分鐘先會有效,但原來三十分鐘係可以係一日中累積落嚟!唔洗一次過做哂架!
其實每日運動三十分鐘係應該分開早,午,晚每段時間運動十至十五分鐘,咁樣比起一日集中運動三十分鐘係更加有效架!
美國早係 20 世紀末就已經有相關研究,發現運動時間如果好似分期付款咁,一日內分時段,無形中會做多咁運動,額外累積多啲時數,令到運動效益更勝一籌,所以日常瑣碎時間都好應該做下運動.哩然我哋工作生活好忙碌,但一有時間郁動一下,例如快步行,行樓梯,或搭巴士地鐘嘅時侯,早一個站落車行路返屋企, 就可以積少成多啦!
台灣做過一個大型研究,根據健康管理機構 15 年嘅健康檢查資料分析,發現每星期運動 達92 分鐘嘅人,比起完全唔做運動嘅人,平均壽命延長 3 年,而總死亡率降低咗 14 %,癌症死亡率更加會減少 10 %.
不過好多人都擔心運動時數唔夠多,會消耗唔到體內嘅脂肪.其實人體係做運動嘅時候,新陳代謝會加快,會首先消耗咗血糖,之後第二至十分鐘會啟動肝醣,最後會消耗脂肪去令生產葡萄糖.所以短時間運動其實係可以燃燒脂肪,只係時間愈做得耐,消耗嘅脂肪就愈多.
如果冇做開運動嘅話,可以先由中等強度嘅運動入門,好似健步走,游水,行樓梯或者踩單車,利用每日最短嘅時間,由15 分鐘開始,慢慢累積第二個,第三個 15 分鐘,咁一日運動嘅時數就可以慢慢拉長啦!


text:
有乜野比鬼更可怕?《鬼網》係一套以本土為題材嘅港產鬼片,分成3個單元故事,由唔同導演操刀,反映畸形嘅社會現象及被扭曲咗嘅價值觀.
每個人對恐怖嘅定義都唔一樣,導演黃國強心目中嘅港式恐怖又係點?
生活喺香港,本身就係一件好得人驚嘅事!「有時睇新聞見到一家大細住喺只得百幾呎嘅劏房裡面,間屋仲要擺滿晒野,小朋友只能夠坐喺張床,搵塊木板放喺大髀上做功課,其實咁樣係唔健康嘅生活,環顧全亞洲,香港呢種住屋情況係好畸形.」黃國強感嘆香港地生活逼人.
電影其中一個故仔《好鄰居》就係用咗呢個現況為藍圖,講述少女搬入工廈劏房,要同鬼爭地方住.
主角之一嘅郭奕芯,喊苦話「真係連做鬼都無位,香港嘅房屋問題真係好嚴重,自己搬咗出嚟住之後,都覺得租金太貴,其實唔只租金貴,出街買件靚啲嘅衫都好難負擔得到,所以唔單止住屋問題,成個香港都好有問題.」
另一位演員鮑康兒亦都替香港人覺得慘,認為宜家嘅工資追唔上物價,買野,住屋,食野乜都貴!做人仲慘過做鬼!
除咗題材吸引,能夠引起大家共鳴之外,呢個故事嘅導演同演員都係首次拍攝鬼片,班底好有新鮮感.
拍過《選戰》嘅黃國強由電視界跳到電影界,以往嘅經驗對佢嚟講有好有唔好,「拍開電視劇都有一段長時間,相信比一般新導演有優勝嘅地方,就係可以好快掌握拍攝流程,甚至遇到問題,都容易啲解決.」但佢亦都坦言會有較多包袱,好多時會不自覺用咗既有嘅套路去拍,需要經常反問自己會唔會仲有第二種方法.
靚女係唔係特別細膽啲?自認係膽小鬼嘅郭奕芯,表示自己平時連鬼片都唔敢睇.問到鮑康兒拍鬼片嘅時候驚唔驚?佢就話拍嘅過程唔驚,因為現場有好多人,但返到屋企就會好易亂諗野,所以為咗今次嘅拍攝,佢哋都鼓起咗好大勇氣.
全何一個演員都希望自己嘅演技可以得到認同,郭奕芯同鮑康兒都唔例外,唔想畀人感覺係「花瓶」,咁事實上又係咪得個殼?鮑康兒入行一年拍過差唔多十套劇集,「咩角色都有演過,就算係被要求唔化妝嘅角色都做過,我覺得觀眾係會睇到你有用心去演,所以又唔會擔心佢哋覺得我淨係得個樣.」
Comments
Powered by Facebook Comments


text:
已讀不回死全家!
第18章 - 18 Unread Messages
5B班課室閂埋咗門,但係開番燈;我透過門上面塊玻璃望入去,大部份同學都已經恢復番清醒,但係裏面仍然係一片死氣沉沉,周Sir坐咗喺老師枱度,耷低頭望住自己隻手,好似好攰咁.
同頭先班會嗰陣群情洶湧嘅氣氛完全相反,不過我知道佢哋對楊悅盈一定仍然懷有敵意,因為唔係個個同學都聽到我用Billy手機播出嚟,楊悅盈話羅彥輝已經死咗嘅嗰條Audio Note.
而且生還嘅人當中,分分鐘有人會因為頭先佢用過羅彥輝個Whatsapp,之後Send Message俾羅彥輝嘅人全部爆頭死,而認定羅彥輝同佢就係Admin.
依稀記得以前家姐借過一本書俾我睇,裏面有提過16世紀歐洲嘅獵巫行動;套入我哋而家嘅處境,楊悅盈就係我哋班嘅女巫.獵巫嘅群眾係出於未知同埋恐懼先至想燒死女巫,所以對佢哋講道理其實一啲用都無.
只要拎走佢哋嘅武器就得.
「你…都係企喺呢度等一等我.」我同楊悅盈講:「我叫你先好入嚟.」
我見楊悅盈開口好似想講嘢咁,即刻放咗隻手指喺嘴唇前面做咗個「噓」嘅動作.
「你唔想死就乖乖地等我一陣,鬼叫你頭先用咗羅彥輝部電話語音Whatsapp俾Billy.」
楊悅盈無話可說,於是挨咗喺牆度;我好小心咁打開門之後行咗入去,周Sir同埋成班同學都不約而同咁望住我.
「Sorry阿Sir,漏低咗部電話.」我拎住自己部電話同佢講.
周Sir點點頭.
「坐低先,我已經報咗警,同埋叫咗其他同學番晒嚟.」佢用手掌指向佢面前,陳佩珊隔離嗰個空位示意我坐低.
報警?
周Sir阻止我打柯志恒嗰陣講得出Admin,即係佢已經知道已讀不回死全家嘅事;咁佢無理由唔知再牽連其他人入嚟會害死佢哋?
但係我無理咁多.
「俾我講啲嘢先.」而家最緊要係保護咗楊悅盈先;所我走到周Sir身邊,面對住全班.
以前嘅我好安於縮喺後邊角落頭個位,與世無爭嘅日子,我發夢都估唔到自己有一日竟然會主動走出嚟同大家講嘢.
全班人,包括周Sir在內,都木無表情,好似喪屍咁望住我;惟獨是柯志恒嘅眼神,好似想殺死我咁.
因為而家課室著番燈,我呢個時候先留意到坐喺課室後面一角嘅五個人套校服仍然係白色一片好乾淨:MK五人眾原來喺我醒番之前已經番咗嚟;雖然無目擊到頭先死人嘅場面,但係已經知道發生咗咩事嘅佢哋完全無咗平時嗰種囂屎臭串格.
——對唔住喇.我心入面向佢哋五個人,尤其是徐建文同洪諾言講咗一句.跟住吸咗一啖氣,慢慢呼番出嚟.
「我有啲新發現想話俾大家聽;但係喺開始之前我想你哋先將部電話交出嚟.」
無人有任何表示,講任何嘢,甚至乎俾任何反應.
「全部人都要,如果你哋唔信我,就交俾周Sir.」
講完之後,我就喺課室靠窗個角落嘅電腦枱下面拎咗個空紙箱出嚟,當住全班面將自己部電話擺咗入去,然後將個箱交俾周Sir.
周Sir皺起眉頭望住我,一面疑惑,但係我無對佢作出任何解釋.
同學仍然文風不動,好似根本就聽唔到我講乜嘢咁——
不過,坐咗去後排嘅允仔已經起咗身,行緊出嚟;坐喺第一排陳佩珊亦都拎咗部電話遞俾我.
我接過允仔同陳佩珊部電話,放入周Sir手上面個箱度.
允仔交咗個電話俾我之後無行番埋位,而係企喺我隔離,用一個好認真嘅語氣對全班講.
「頭先如果唔係何晞賢,死嘅人一定唔止10個.」允仔指指自己,傻笑一下:「會係11個.」
「…12個…」陳佩珊雖然無企起身,但係都舉起手回頭過去對住全班人講.
跟住,啲同學一個接一個咁,開始拎自己部電話出嚟,周Sir好似等待指示咁望過嚟我度.
「唔該阿Sir.」
周Sir就開始沿住枱之間嘅通道行,一邊收集同學嘅電話.
「我嗰部仲喺隔離!」柯志恒好大聲,但係有啲口齒不清咁講,跟住即刻企起身想行出嚟.
我雖然一萬個唔情願,但係與其俾人發現我收埋佢部電話,不如我自己拎番出嚟;而家最重要就係避免自己都變埋眾矢之的.
「你坐撚番低!」我指住佢嚟鬧,同時喺袋拎番佢部機出嚟放喺老師枱上面:「我頭先喺隔離執到你部電話,你唔使過去!」
「咪行過嚟呀仆街.」我旁邊嘅允仔都對柯志恒好有敵意;睇嚟佢都意識到某程度上害死Billy嘅係柯志恒.
比想像中順利,周Sir收晒全班嘅電話,拎住個箱行番出嚟,佢亦都好適做咁樣自己抱住個箱坐番喺老師枱,而唔係交個箱俾我.
咁樣,至少佢哋唔可以因為一時衝動而再一次起哄用Message嚟炸楊悅盈;不過望一望柯志恒之後,我想試下再去盡啲.
「首先我想講…如果你哋再係咁樣…盲目地亂咁行動,係唔會有咩進展,反而…」我諗起一個鐘頭前仍然生龍活虎嘅Billy:「反而會不明不白咁害死其他同學,甚至乎自己.」
有啲同學聽到之後垂低頭.
「仲有就係,柯志恒呢個人相當有嫌疑.」我直言不諱,指住佢嚟講:「佢係第一個借勢煽動你哋用Message炸羅彥輝嘅人,仲爭啲害死你哋嘅人;但係而家佢無事不特止,我仲見到佢趁大家…趁出咗事嗰時想Send Message俾楊悅盈.」
「佢用咗羅彥輝部電話!如果羅彥輝真係已經死咗,咁一定係楊悅盈——」柯志恒想反駁.
「雖然唔知點解,但係我勸大家千祈唔好相信柯志恒.」我提高音量蓋過佢把聲——而家唔需要講道理,只要推另一個女巫出嚟俾人狩獵就得.
感覺到班上面唔少視線開始射向柯志恒,成日都胸有成竹咁款嘅佢都不禁開始怯;見到佢呢個樣我好心涼.
就算一陣有同學情緒失控,衝過去殺死佢,我諗我都唔會有咩不快.
「至於點解楊悅盈可以用到羅彥輝部電話,不如等佢自己解釋下.」
就當我諗住喺呢個時候開門帶楊悅盈入嚟嗰陣,佢就自己走咗入課室,身後面跟住兩個男人.
兩個男人就係上次嚟過學校嘅便衣警察.
留言
未有留言


text:
常被批「唔着衫」王麗嘉:香港人太保守!
撰文:Sunday Kiss 圖片:王麗嘉IG
從不吝嗇派福利
近日Irisa王麗嘉接受專訪,Irisa表示知道好多關於自己嘅新聞,都係關於佢嘅性感相,又有好多人話佢成日「唔着衫」!
不過Irisa對此一於少理,仲話只係香港人太保守,唔會因為咁改變自己嘅風格.
仲話啲人成日問佢點解成日PO泳衣相,係咪因為成個衣櫃都係泳衣?Irisa就話,PO泳衣相因為而家係夏天,夏天着泳衣,好正常!
對於自己嘅身材,麗嘉話最唔滿意係自己嘅上圍!
之前佢曾經諗過要做縮胸手術,並唔係講笑,而家仲考慮緊!
仲話會考慮趁後生影全裸寫真,不過就唔會喺香港影啦~
24歲嘅王麗嘉,身高5呎11 ,34D好身材,加上一雙長腿,行出嚟已經好夠台型.
不過媽咪馬詩慧就曾經話過,阿女身材太勁,做唔到Top Model.
不過媽咪呢盆冷水,睇嚟打擊唔到麗嘉嘅自信.
麗嘉真係不論何時何地都可以自拍一番!
麗嘉仲曾經豪言:「可以唔著,我真係唔想著.不過係需要著,所以我先著.」講緊係著衫呀!
又鍾意運動,又鍾意曬太陽,所以擁有一身健康膚色!
麗嘉唔止鍾意著比堅尼,亦都好鍾意游水.
透過游泳大量運動到全身肌肉,令體態更加纖細優雅.
除咗運動之外,王麗嘉喺飲食都有落功夫!
平常唔會刻意控制飲食,講求食得開心,但通常都會食大量蔬菜,避免食加工食品.
就係咁?就係咁就可以咁Fit!?
嗯⋯⋯佢就係咁做囉⋯⋯


text:
Laurence Ball教授嘅著作《The Fed and Lehman Brothers》,探討金融海嘯時一個重要迷題 – 到底聯儲局係咪真係唔可以拯救雷曼兄弟呢?
Ball教授問呢條問題,因為聯儲局係拒絕援助雷曼之後嘅一日半後,就出手援助AIG;而之後仲借錢俾摩根士丹利同高盛,但就死都唔願意借錢俾雷曼,同埋要雷曼破產.
以Ben Bernanke為首嘅一眾聯儲局官員事後一直強調,唔救雷曼係因為佢已經資不抵債,同埋雷曼無足夠抵押品用黎借錢,所以只有破產一條路.Ball教授認為呢個講法唔可信,因此搜集左大量資料去估算雷曼當時嘅資產負債水平,同埋計下雷曼有幾多可用嘅抵押品,並係兩年前寫成200多頁嘅論文《The Fed and Lehman Brothers》,而呢本書就係俾大眾睇嘅版本.
Ball嘅結論係序言已經寫左出黎,所以我都唔怕講俾大家睇.Ball計完之後,見到雷曼當時好大幾會係資產多過負債,而雷曼亦有足夠嘅抵押品作為借貸之用,就算唔可以扭轉敗局,亦可以給予雷曼足夠時間有序清盤;咁點解當日雷曼要即時破產倒閉?元凶係時任美國財長Henry Paulson⋯⋯
睇呢本書,最重要嘅唔係呢批結論,而係Ball教授嘅推論過程.係Ball教授推算雷曼股本水平,同埋解釋點解雷曼嘅抵押品足夠時,佢實際上係重新講解一次金融海嘯嘅過程;而佢嘅解述焦點,就放係相當重要嘅Repo(回購證券)市場問題之上.到底Repo市場嘅崩潰,點樣令到雷曼陷入困境?同樣重要係聯儲局可以點樣干預repo市場,理論上救得返雷曼?
睇完呢本書你就會對Repo市場及Money Market(貨幣市場)嘅重要性,有更深入嘅了解.
贊助網站本網內容 - 每月30港元 - ✔訂戶登記 ✔


text:
玩盡中環 – 大館古蹟開放 睇開幕季表演 (一)
中環警署古蹟保育大館5月29日正式開幕,部份設施已經開放參觀,大家可以網上預約,不過放工先去有部份設施已關門.
一共有16座古蹟建築活化後會重新開放,一去到就係好靚好古典既紅磚牆,重新活化之後係將磚寄去外國搵番本身既出產公司按原本個樣做出黎.
一上到去就見到警察總部前的檢閱廣場,其中最出名就係呢棵60年既芒果樹,每2至3年就會結出果實,到時就會有人升職或者有大事發生.
警察總部大樓係1919年落成,北面既外牆就係設計到古典復古,南面既就更樸素同有少少既古典設計,入面本身坐左大Sir,同曾有過唔同既用途.
入到去就會有長長既走廊好優雅,入面有警察招聘既條件,大家可以入黎睇下自己夠唔夠資格,另一面係畫左見board既場面.
樓梯都設計得好靚好古典,落去見到好靚既西方木門,仲有一個大大既中環地圖,入面畫上左中環既一啲著名既景點.
行入去就會見到古時餐廳,仲會有舊式收銀機同收音機,入面播放緊廣播劇同枱面上放左唔同既簡介,等你尤如置身餐廳一樣.
去到外面就係用上左舊式既鐵窗花,雖然做得好新淨都有懷舊既感覺,望去下面就係而家做既大館一百面展覽.
入面分左唔同既展區,包括左「行大館」,「逛大街」,「入店鋪」,「望中環」同「去茶記」五個主題展區.
設計上係想展現舊時中環地區,有好多唔同著名商店既招牌,細說大館一百個人既故事,入面有一啲髮形屋,大牌檔既展覽,連警察巡邏簿都可以拎黎寫.
入面有唔同既互動環節,有香港插畫師設計既中環上河圖展現當時既社區情景,只要按畫面就會有情境出現,仲有童年記憶抽咭機,有幾款有獨有既商店抽到.
歷史故事空間展出左中區警署用黎做警報既銅鑼,播出左中央裁判司署既第一宗案件影片,同埋係域多利監獄既主題剪影好似入冊,剪髮等等.
營房大樓又叫做「巴叻樓」,1864年興建原本有三層,1905年再起多一層,外型係維多利亞時期典型方式.
入面最有名既可以係呢個連絡橋,可以連接到C倉同營房大樓,係當時獄吏用黎出入既通道,三層既起法都有唔同既特色.
入面用上左白色同圓拱形設計,好有舊時英式既風格,感覺上成個建築都係比較西方色彩同優雅,每一層都可以望到去外面.
企左上面之後望出就係整個檢閱廣場,夜晚睇就好靚,入面仲有一啲警告都係以前既模樣.
地點:大館
地址:香港中環荷李活道10號
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
歡迎報料同合作:
Email: kjfoodlife@gmail.com
Mobile: 63525193
地圖:


text:
2008年9月3日 星期三
臺妹小玲
我認得呢三條友,佢地成日都黎飲嘢既,臉圓圓果個就有D似某個男歌手,而個女仔就好似係另一個瘦蜢蜢好斯文嘅男仔嘅女朋友,不過果兩個男仔就黎得密D,我試過一個星期內見到佢地黎五次,睇怕佢地都係上左茶癮.
隔左一陣,我就埋去同佢地落單.其實果兩個男仔想飲D咩,我都心裡有數,肥哥哥會叫杏仁奶荼,而另一個瘦蜢蜢嘅就會叫蜂蜜奶綠.果然不出所料,佢兩個真係叫杏仁奶荼同蜂蜜奶綠.而個女仔,就比較鍾意試新野,最後就佢叫左杯蘋果綠荼.
一路以黎,我都有發覺好多男仔客會將佢地既目光集中喺我度,講真,初初我真係覺得有D唔自然架,因為我唔知道我塊面係咪污糟左,抑或我條褲爆左呔或者走光自己唔知,所以我會成日check下自己條褲,睇下自己有冇出醜.而果個臉圓圓有D似蘇永康既男仔,我發覺佢都有成日望住我,感覺怪怪咁.不過,久而久之就習慣左,我都唔會理佢地囉.
都曾經聽過有人話我個樣似香港一個女歌星,不過我又唔係好覺.雖然我個樣睇落都唔錯,但係我邊有佢咁靚丫.
不過我又發覺瘦蜢蜢有女朋友果個男仔,都好似成日望住我喎,但係佢女朋友睇落又好似唔係好介意咁,唔通佢地係扯皮條睇中左我?都係安全D,打定電話叫男朋友接我放工先.
臨近中秋,記起老闆Josh叫我地班waitress落力D sell月餅,於是我走理去呢枱,向呢三個男女推銷我地既月餅.
講完一輪後,就只得個女仔同我傾,而果個肥哥哥,就好似儍儍地咁望住我.最後,佢地買左兩盒月餅,响個臉圓圓既男肥哥哥俾錢我果陣,佢臉紅紅口震震咁同我講左句唔該.我忍住笑,其實佢地都幾nice丫,個女仔跟住問我叫咩名,我禮貌地答佢「小玲」
一輪應酬後,我就轉身繼續Sell月餅,不過我隱約聽到個女仔講「佢叫小玲呀,聽唔聽到呀…」
呢次我真係笑左出黎,從呢日起,我就識左呢兩男一女.
以後既日子,佢地都有成日黎飲野,當我冇咁忙既時候我都會同佢地傾下偈.個女仔比較好傾D,可能果兩個男仔怕羞啦.不過,有時佢哋high high地都會借D意讚我靚.「哼,使乜講!」我心裡咁諗,不過口裡就話「邊係吖」.
幾年後,我決定重返校園,希望可以揾份唔同性質既工,不過我仍有返茶鋪做兼職.响開學頭個禮拜,有日放學時,見到一個熟悉既身影向門口嘅方向走.冇錯,佢就係臉圓圓果個肥哥哥.於是我就跑過去,喺佢後面拉住佢個書包.佢擰轉頭見到我時,就呆左一呆,然後又口震震咁話「小玲你又喺度返學牙?」我笑笑口話係.佢問我點返屋企,我話我要搭巴士,於是佢話車我,我話好.
喺車上,我講左D關於我自己既嘢比佢聽,可能我覺得佢係一個幾好嘅聆聽者,佢成日唔聲唔聲咁,或者佢可能驚住講野又口窒窒啦.最後,佢都有講左D佢既野比我知,佢仲有一年就畢業,平時鍾意睇下D哲學書咁.佢話佢响學校租左個Locker可以同我share,我梗係求之不得啦,慳錢之餘又唔使拎住咁多野上堂.
有時我發現佢會留底D字條响Locker度問下我點,當落雨唔記得帶遮時,佢都會特登留底把遮响Locker度比我,其實我覺得佢都幾細心.我生日果日,佢仲留底左件小禮物比我.根據女仔既第六感,佢應該係鍾意左我.
可能佢知我有男朋友,所以佢始終都同我保持一定既距離,啱時間既話佢就車我放學,我返工見到佢時就同佢傾多兩句.直到我畢業轉工以後,我地就少左聯絡Lu.依家,佢間中都會同我MSN flirt 下我咁,我咪笑下同佢傾下偈囉.
過左咁耐,唔知佢係咪仲對我有意思呢?
延伸閱讀:那一個夏天(3) By CK
4 則留言:


text:
香港人喺德國揸車,有咩嘢要留意?
近來有好多香港人通過Working Holiday嚟到德國,有啲人就純粹因爲嚟呢邊旅行或者留學,所以要考慮一下用咩交通工具.自駕當然係一個可行嘅選擇.
依家小弟想喺呢度分享一下自己喺德國揸車嘅經驗,希望可以幫到想嚟德國自駕遊嘅香港人啦!
前提
- 當然要有車牌,即係香港1號車輛,自動波牌?無嘢好講.P牌係唔接受的.
- 私家車車牌 對應 德國乙類車輛Klasse B,反而無分貨Van定私家車,我考咗私家車,客貨車係可以揸的.大家嚟德國旅行,又點會揸貨Van呢?當然唔會,不過德國有Wohnwagen同Wohnmobil,簡單啲嚟講就係露營車,大到可以喺入面訓教,你有香港私家車車牌,喺可以揸呢啲比貨Van還要大嘅露營車.當然你駕駛能力夠唔夠,就要自己衡量啦.
- 電單車的話係屬於甲類車輛Klasse A.我因爲無經驗,所以唔係太清楚,估計香港嘅電單車牌,都可以喺德國度直接用.
- 其實國際牌衹不過係類似一張翻譯文件,德國連呢張文件都無需要睇,所以你如果淨係喺德國揸車的話,呢八十蚊可以慳返.當然,如果你想去其他歐洲國家的話,係需要呢張國際牌嘅,咩都唔洗做,俾幾十蚊,買個保險,點都有著數.
- 用外地牌照,可以響德國揸半年車,如果嚟旅行的話,點都夠啦.
依家你有車牌,可以揸啦,你就要問自己幾個問題:
你係咪真係需要,或者想自駕?
德國有火車,新冒起嘅長途巴士,城市裏面有地鐵,電車,巴士.根據自己需要嚟決定用咩交通工具啦!如果你係穿越幾個大城市,咁可能火車加本地交通會更加平,更加方便.但如果你去啲比較偏遠嘅地方,當地交通又唔發達的話,自駕就可能係最好嘅選擇.
架車點嚟?
- 租.好多公司,好多選擇,大公司有幾間,Sixt,Europcar
- 依家租車公司提供好大彈性,比如話法蘭克福攞車,去到維也納放車都可以,甚至可以叫人嚟收.
自己無租過,所以俾唔到好多意見俾大家,但我估計上網有足夠資料,大家可以自己搵下.
路牌
高速公路,重型車輛公路
見到呢兩個牌,就知道呢段路無時速限制.
出口
呢個德文字係代表出口,通常你揸揸下高速公路,會先見到説明路綫嘅大型指示牌,之後就係呢塊出口牌.
單向行車綫
呢個德文字代表單向行車綫,你入咗去,就要揸到篤.
限制取消
呢塊係最爽皮嘅指示牌,雖然Adidas的確係德國公司,但唔關Adidas事,呢塊牌有四條綫,代表“之前嘅限制依家一筆勾銷”.假設你響高速公路上面見到有個地盤,叫你揸120,到你過咗個地盤,通常你會見到呢塊牌,代表呢個120嘅限制已經取消.
讓 ,此處先行
德國有“讓”呢塊牌,同香港嘅一樣,祇不過係無咗個勁多筆劃嘅讓字.另一方面德國有"此處先行",其實就係“讓”嘅相反意思.你見到呢塊牌,可以安心揸過呢個街口,其他分支會有讓牌.呢個類似火箭嘅牌係多一重保障,等揸緊先行權道路嘅司機更加清楚咁解.
先行路
其實就係此處先行嘅延長版,你見到呢塊牌之後,就可以記住,呢條街係先行路,你大曬,知道你見到“停”,“讓”之類嘅牌,就知道你再無先行權.
城區,非城區
你睇唔明塊牌上面寫咩,好正常,不過你唔需要知,地名嚟咖啫,最重要係你認得個形狀.前者代表你進入咗城區,速度如果無額外注明係50,下面塊牌代表你離開緊一個城區,可以揸100,但係喺三公里内你會進入另一個城區,到時你又會見到一塊城區牌.
三十區
你可能會問,一個圈加三十,即係揸30囉,點解又要加個Zone落去.其實你有道理,三十區自然揸三十,但係響呢個區裏面,唔一定會有牌指示你要讓定先行,咁你就要不斷使用“右先於左”呢個原則,每過一個街口你都要減慢,睇下右邊有無車嚟,無你就可以繼續,有的話你要讓佢.你嘅左邊就可以完全無視啦.點解?因爲你嘅左邊就係佢嘅右邊(複雜呢),佢要讓你的.
低交通區
呢塊牌其實咩意思都好清楚,德國人俗稱叫"Spielstraße",即係"玩樂區街道",你揸咗入去唔係代表你會好開心,而係呢條街係屬於民居地區,細路仔可以響上面玩,所以必須極小心揸車,官方規定係車速要等於步行速度.
備注
有時候有啲牌下面有備注,例如話高速公路無端端寫80,下面有塊牌寫咗啲嘢,你睇唔明,呢個時候你就要觀察下其他車,有無真係話完全無視呢塊牌.下面佢可能寫:衹限雨天.咁平常天氣的話你就唔需要理會佢.
交通規則
再總括一下:
右上左落
因爲車係左軚車,所以廢話都要講多次,車係靠右行的.所以記得:轉彎嘅時候唔好習慣性食住左邊彎嚟入,記得盡量靠右.入迴旋處嘅時候,亦都係向右行,唔好轉錯.講起迴旋處,記得出彎嘅時候要打燈,等想入迴旋處嘅人知道你係咪出緊去.
左讓右
上面提及,有個原則叫先右後左,或者叫左讓右啦.但凡見到完全無表示嘅路口,三十區入面,都要讓右面嘅車.
速度
普通城區:50 km/h
30區:30km/h (廢話),但記得街口前要非常慢,睇實右邊有無車嚟.
低交通區: 步行速度,即不多於7km/h,實際上甚少人遵守,絕對唔好快過30.我自己通常二波三波唔俾油就十幾二十咁慢慢碌.
郊區:100km/h,有時候郊區有啲路上上落落,彎都幾急下,唔好以爲你話一百就用到盡.除非你好似德國人咁揸得慣,又清楚自己架車屬於咩水平,否則佢寫一百,有啲路你都唔好揸到盡.
重型車輛用馬路:無限制,建議130km/h
高速公路:無限制,建議130km/h,不建議低於80km/h
爬頭
首先呢個大家有揸車都知道,如非必要唔好爬人頭,因爲你爬頭就係短暫嘅逆綫行車,好危險.不過喺德國有時候你唔能夠唔爬頭,例子:呢邊好多人踩單車,亦有好多拖拉機,佢地速度不過二十三十,響非城區你係唔爬唔得.呢個時候你就要及早留意,對面有無車,有的話你真係要早早刹車,跟住拖拉機尾,到真係完全睇到嚟緊幾百米真係無快車,就可以拖返落低波,極速爬頭.
泊車牌
一方面可以當冰刮用,另一方面佢嘅真正用途係指示你嘅停車時間,比如話某啲地方可以泊車,但祇限半個鐘,咁你就唔會搵到好似香港咁一碌一碌嘅泊車錶,而係要將你停車時間轉上去,放響車頭玻璃下容易可見嘅地方,張圖就係代表你十一點泊咗嚟,咁十一點半,如果有警察叔叔嚟巡,見到你塊牌,就知道你超時半個鐘,比張牛肉乾你.
更深入地講解下某啲題目
高速公路
德國真係好出名,差不多同啤酒香腸齊名嘅特色,可以話係所謂的"歐韜班"Autobahn高速公路,響德國高速公路上面係無速度限制的(有啲路段容易塞,或者有工程搞緊,會限制返個速度).呢樣嘢聽落好不可思議,但新手揸上去,如果撞正車多,係好容易嚇到標尿的.
通常德國嘅高速公路最少有三條線,無論佢係兩條線定係三條線都好,最左邊條線一定係快綫,而右邊的線就一定係慢線.通常啲大貨櫃車或者比較慢既車都會靠右行,咁比喻你時速80,就唔需要爬頭,一路行右綫就得啦.你跟住客貨車便可.如果你要爬頭,咁你就可以係中線行車,如果咁都係遇到啲太慢嘅車,你就可以再用埋左綫爬頭.記得記得:左邊其實祇係畀大家用嚟爬頭.如果有空位,記得盡量靠右行,否則會俾人鬧.
轉綫唔係你話想點轉就點轉,響高速公路上面,你永遠祇呢夠用快綫,從人家左邊爬頭.睇圖:依家你係一號車,揸得好快,行中綫,要爬二號車頭,你要睇快綫有無車嚟緊,有的話你要收油,跟二號車尾,等人家過咗,你就打左燈,上快綫,過完就打右燈返返去中綫.你係唔可以用慢綫超車的!快車永遠都有先行權.所以如果你係三號車,想爬四號車頭,你應該比一號車行先.
可能有啲男人,難得嚟到德國,上歐韜班,就想扮拓海,踩衡油門.呢個我都明白,有時候我出差要晨咁早出門,馬路上面車都唔見一架,又揸緊公司車,就會測試一下架車嘅極限.不過都係偶一爲之,平時自己係揸140或者160,視乎自己急唔急啦.揸超過130係好浪費油,又要打醒十二分精神,所以最好都係唔好貪快.
如果你想扮一下拓海,首先你要問下自己得唔得.響高速公路上面你要成日爬頭,好需要你睇左鏡,倒後鏡,去判斷其他車嘅位置同速度,而且你要記得轉頭,唔洗好似考試咁誇張,但響高速公路上面,真係好重要.
除非你租法拉利,林寶之類嘅車,你好肯定無咩人快得過你的話,唔好以爲你就可以毫無忌憚轉左綫,因爲你就算你揸緊架寶馬,俾行曬油,行緊270,前面架福士揸緊190,你覺得佢實在太慢,要爬佢頭的話,你永遠都唔知左綫有無一間法拉利剛剛從後用時速320飛撲而來,轉頭向左就係要睇倒後鏡同左鏡都睇唔到嘅死角.
重申一次,快綫嘅車係有先行權的,你要轉綫的話,必須要注意,唔好阻住啲有錢佬風馳電掣,佢刹唔切車,先唔講一架時速三百嘅車從後炒落你車尾,你有幾多機會可以生存,比你生存到,都可能唔想生存,因爲出事係你嘅責任,所有人,車嘅損傷都要你賠.我唔想恐嚇各位上歐韜班嘅朋友,但係香港的確無路段係可以咁快咁危險.所以婆媽都要講:一開始慢慢嚟,習慣咗再可以體驗下速度.
另外睇清楚車入面近車門度,應該有張Label,講到明如果係冬天軚的話,都有一個時速限制,通常係190左右,咁你就唔好試,冬天軚係多軚紋,等水啊雪啊泥啊呢啲半液體可以排出去,但平常計的話係無咁咬地的.
其他德國有,香港無嘅規則
天氣
香港凍極都唔會落雪(就算都都係大霧山山頂掛…)而德國冬天落雪係好平常的,就算唔係冬天,春天秋天入黑之後,氣溫都可以跌穿零度.當然響德國如果你租車,唔需要擔心架車嘅規格,比如話車胎或者擋風玻璃水,佢地會適時換胎(一年兩次,冬夏各一次,溫度低過六度就會換),玻璃水亦都撈埋酒精,唔會因爲低溫而結冰.
如果咁唔好彩,天氣差,落雪的話,第一件事就係要搵下車入面有無個冰刮,刮走曬所有雪,包括車頂上面嘅冰同雪(你刹車急的話啲雪會滑落去車頭玻璃度).另一方面你要及早撻車,開行個車窗發熱器,等車入面啲水汽唔會癡響車入面嘅玻璃.
刮好曬冰雪,睇嘢清清楚楚,唔代表你可以放心揸,因爲你架車有雪的話,代表路面可能有積雪,或者半融化嘅雪水,就算你睇落好似無雪無剩,淨係見到一陣薄薄嘅白色霧氣鋪喺馬路上面,其實反而係最危險,因爲咁可以代表路面結咗冰,會好滑.唔好話:超,你又話有冬天軚.冬天軑會有幫助,但係如果路面有明顯積雪,或者結冰的話,啲軚都係廢的.你一定要比平時揸嘅速度慢一半以上,早一倍,甚至兩倍距離就刹車,入彎尤甚.有新雪的話,無論刹車定轉彎,都極度難操控!無經驗的話,真係寧願唔好揸!
去其他國家
揸德國高速公路唔駛畀錢,但揸去其他歐洲國家,可能要買通行證,或者上高速的時候要比錢.瑞士就斷年計,一年大概四十歐,唔理你嚟一日定一個月,買張貼紙,瑞士任通行.法國就響某路段入口出口擺收費站,類似香港啲隧道咁.出發之前記得搵定資料.
由於德國的交通規則實在太多,不能盡錄.所以大家有問題的話,歡迎留言,我會盡量解答大家既問題.


text:
叮 噹 最 愛 護 既 就 梗 係 大 雄 啦 . 大 雄 佢 天 生 比 較 唔 係 咁 聰 明 ﹐
再 加 上 佢 後 天 懶 惰 既 性 格 ﹐ 好 多 時 都 簡 直 激 死 叮 噹 ﹐ 每 次 都 搞
到 叮 噹 唔 知 幫 佢 好 定 唔 幫 佢 好 . 所 以 ﹐ 叮 噹 好 多 時 都 為 左 大 雄
佢 好 而 忍 手 唔 想 隨 便 拿 法 寶 出 黎 幫 佢 ﹐ 不 過 好 多 時 叮 噹 佢 都 會
心 軟 . 但 又 好 多 時 ﹐ 大 雄 晌 叮 噹 唔 為 意 既 情 況 下 實 在 已 經 靜 雞
雞 偷 走 左 叮 噹 既 法 寶 . 到 叮 噹 發 現 時 ﹐ 大 雄 通 常 都 已 經 闖 左 大
禍 ﹐ 結 果 就 梗 係 又 要 叮 噹 再 拿 法 寶 出 黎 幫 手 解 決 啦 ﹗
靜 宜 係 大 雄 從 小 到 大 便 已 心 儀 既 對 像 . 長 大 左 既 大 雄 終 於 都
娶 到 靜 宜 做 佢 老 婆 ﹐ 一 齊 重 生 左 個 仔 叫 助 雄 添 . 靜 宜 本 身 係 一
個 詩 文 大 方 ﹐ 絕 對 稱 得 上 為 一 個 百 分 百 既 好 女 仔 ﹐ 不 過 佢 都 唔
係 無 缺 點 ﹐ 而 佢 最 大 既 缺 點 就 梗 係 佢 既 過 份 潔 辟 啦 . 佢 從 來 都
無 好 似 大 雄 ﹐ 技 安 ﹐ 同 牙 擦 仔 等 人 咁 經 常 無 理 地 要 求 叮 噹 拿 出
法 寶 . 同 靜 宜 一 樣 係 咁 品 學 兼 優 既 太 郎 ﹐ 曾 經 一 道 差 點 成 為 大
雄 既 情 敵 ﹐ 大 雄 曾 經 以 為 自 己 會 輸 俾 太 郎 ﹐ 幸 好 大 雄 最 終 都 靠
自 己 贏 得 靜 宜 .
牙 擦 仔 係 一 個 自 大 ﹐ 自 私 ﹐ 同 自 戀 狂 集 中 於 一 身 既 擦 鞋 仔 .
佢 絕 對 唔 係 一 個 有 性 格 既 人 . 佢 最 叻 既 就 係 見 高 就 拜 ﹐ 見 低 就
踩 ﹐ 所 以 經 常 同 技 安 出 雙 入 對 . 表 面 上 好 似 當 技 安 係 好 朋 友 ﹐
但 實 際 只 不 過 係 怕 左 技 安 ﹐ 唔 想 自 己 好 似 大 雄 咁 經 常 俾 技 安 打 .
因 為 牙 擦 仔 以 為 自 己 生 得 靚 ﹐ 所 以 平 時 一 得 閒 就 最 鐘 意 照 鏡 .
佢 唯 一 最 有 自 知 知 明 既 就 係 佢 知 道 自 己 生 得 唔 夠 高 . 牙 擦 仔 佢
認 為 只 要 自 己 再 高 一 點 ﹐ 更 是 十 全 十 美 ﹐ 所 以 佢 曾 經 試 過 向 叮
噹 求 助 ﹐ 希 望 叮 噹 有 法 寶 可 以 令 到 自 己 長 得 高 一 點 .
技 安 係 一 個 粗 魯 ﹐ 貪 心 ﹐ 同 無 愛 心 既 肥 仔 . 佢 邊 個 都 唔 驚 ﹐
最 驚 既 就 只 有 佢 媽 媽 . 技 安 經 常 都 鐘 意 無 緣 無 故 咁 搵 人 出 黎 俾
佢 打 ﹐ 而 佢 通 常 都 一 定 首 先 搵 大 雄 . 所 以 每 當 技 安 唔 開 心 既 時
候 ﹐ 大 雄 都 一 定 唔 會 有 好 日 子 過 . 技 安 本 身 既 志 願 係 當 歌 星 ﹐
同 牙 擦 仔 一 樣 ﹐ 無 自 知 知 明 既 技 安 經 常 都 會 開 個 人 演 唱 會 . 而
通 常 都 唔 會 有 人 敢 唔 去 聽 ﹐ 因 為 邊 個 唔 黎 技 安 就 會 打 邊 個 ﹐ 所
以 每 次 既 演 唱 會 都 會 好 “ 成 功 ” ﹐ 而 每 次 技 安 都 會 好 滿 足 咁 再
計 劃 下 一 個 演 唱 會 ﹐ 對 佢 黎 講 ﹐ 每 次 開 演 唱 會 都 會 令 佢 既 信 心
有 增 無 減 . 但 對 其 它 人 ﹐ 就 係 一 個 永 遠 都 唔 完 既 惡 夢 .


text:
本土設計師做嘅 Gay Pride Sticker 香港 LINE 話唔出得街?許煦
2017/6/13 — 13:08
上年年頭,WhatsApp update 咗啲 LGBTQ 主題嘅 emoji 震撼十億用戶;最近 Facebook 又趁 Pride Month(同志驕傲月)整咗隻「彩虹」 reaction;但用緊 LINE 嘅你又知唔知,最近有隻香港製造嘅 LGBTQ sticker 俾 LINE ban 咗呢?
我都係早幾日睇「溫嘉寶 WANKAPO」個 facebook page 講先知,話佢 submit 咗一啲 sticker design 俾 LINE,但 LINE 話「只係可以係指定25個地區發售(唔包括香港)」,原因係「文化背景有衝突」.
香港設計香港唔用得,有咩咁大衝突呀?溫嘉寶當然問到篤啦,LINE 再覆仲貼埋張「出事」嘅圖出嚟,叫個 designer 改.睇過~兩個馬頭,一個著粉紅,一個著粉藍色西裝,手撓住手,背景寫住 LOVE~有咩問題?我真係睇唔出有咩問題!
喂!通街都有人撓手啦~女女撓手,你會話人哋好好姊妹;男男撓手,你就話人 HEHE,同性戀唔要得?乜你咁 double standard 㗎!更何況,兩個馬頭只係著西裝啫,一定係兩個男人㗎嗱?
咩鬼嘢「文化背景有衝突」,你咁講法我就真係衝突喇!係,同性婚姻喺香港未合法,但都唔係抗拒到咁呀下話?唔 search 唔知,LINE 喺上年年尾,應印尼政府要求將一套「Enjoy Gay Life」嘅 sticker 下架.而家香港係咪好似印尼咁,主流宗教係穆斯林先?唔係吖嘛!定係收到明光社投訴呀?有又唔怕講喎,咁我反而無咁大衝突囉!
究竟係邊個嘅錯?Line 定係「有關方面」嘅錯?我唔知,我真係唔知,但很肯定唔係同性戀有錯!


text:
一直以嚟對自己嘅牙齒都唔系好滿意.之前有做過樹脂貼片,時間耐咗顏色開始發黃,牙齒嘅形狀亦唔系好滿意,所以打算有時間去好好整一下自己嘅牙齒. 喺facebook上搵到咗深圳鵬程口腔醫院,最終仲系決定嚟鵬程做,亦冇咪其他原因,純粹系因為方便同服務好. 呢邊環境比較溫馨,冇葯水味.因為我提前預約咗,所以我到咗醫院個陣好快就幫我安排咗柯研醫生.
一直以嚟對自己嘅牙齒都唔系好滿意.之前有做過樹脂貼片,時間耐咗顏色開始發黃,牙齒嘅形狀亦唔系好滿意,所以打算有時間去好好整一下自己嘅牙齒. 喺facebook上搵到咗深圳鵬程口腔醫院,最終仲系決定嚟鵬程做,亦冇咪其他原因,純粹系因為方便同服務好. 呢邊環境比較溫馨,冇葯水味.因為我提前預約咗,所以我到咗醫院個陣好快就幫我安排咗柯研醫生.
我又嚟更新啦~距離去做牙齒貼面修復已經過去一個多月啦,依家牙齒好靚,冇乜唔適.平時都照樣飲飲食食,做咗貼面之後會更注意保護牙齒,太冷硬嘅嘢就唔點食了.之不過偶爾想食仲系會偷偷買嚟食嘅
好耐冇嚟更新了,最近換咗短發型,然後又長肥咗一圈,點算好吖,面都變圓了.之不過我嘅牙齒貼面效果仲系非常好嘅
哈嘍,大家好,唔知唔覺又過咗咁久,時間嘅腳步咁快,我嘅日記快跟唔上了,有冇覺得我 自從牙齒貼面修復之後 ,人氣同美貌度漸漸都有咗上升嘅趨勢呢


text:
之前係網上發現咗呢部 VentureCraft BXD 流動解碼耳擴,可以調整嘅地方相當之多,又唔貴,係發布會試嗰時,因為未調整得好,所以啲聲麻麻地,不過我好有信心,部機調好之後會又唔錯嘅表現,全日本做只係賣 $2999 所以都俾咗錢.
首先講吓呢部機有乜特別,主要有四樣,同軸數碼輸入,我更換Op Amp,平衡輸出同可調整阻抗黎配合唔同阻抗嘅耳機.
而家多數流動解碼耳擴,數碼輸入都係用USB,用同軸嘅唔多,一般情況用USB分析力較高,但係音樂感就同軸比較好.
可以換 Op Amp 嘅擴音機係非常之好玩嘅,每隻唔通型號嘅 Op Amp 聲音風格都唔一樣,所以換咗粒 Op Amp 好似換咗第二部擴咁.
平衡輸出,自從AK240 推出之後,平衡輸出係多咗人留意嘅,呢種輸出方式同非平衡相比,通常分析力會高少少,定位好少少, 空間闊少少,不過最後都係睇你鍾唔鍾意呢重囗味.
調整阻抗黎配合唔同阻抗嘅耳機,呢樣就係呢部機最強嘅地方,播放器同耳擴如果同耳機如果係唔夾嘅話,想好聲都難.好似AKG 3003 就係一隻阻抗低效率高但係電流又要夠先發揮得好嘅耳機.
大部份人加耳擴,都係因為手機或者播放器推力唔夠,不過呢兩年新出嘅播放器,大部分推力都唔錯,如果唔係用好大食嘅耳機,本身都夠力嘅.反而我覺得用耳擴黎改囗味同夾耳機更加重要.
紅圈係 HI GAIN 同 LO GAIN,黃圈係可以更換嘅 Op Amp,根機係 MUSES 8920,相入邊係已經比我換左做 MUSES 02,藍圈係數碼濾波方式設定,有 SHARP 同 SHORT 選擇,綠圈係啟動阻抗設定同可更換電阻板.
以上所有設定都係要用螺絲批拆開部幾先至可以改到,如果你有好多隻經常用而差異又大嘅耳機會比較麻煩.
部機係使用上有幾點要注意嘅,市面上係好難搵到兩頭3.5mm 嘅同軸線,平衡輸出係用同AK 240 一樣嘅2.5mm 四極頭,五組唔同阻抗嘅電阻板,雖然上高已經標明嗰阻抗,不過你最好都係試晒佢睇吓邊組最啱聽.
因為部機嗰平衡係2.5mm 四極頭,而我手上嘅平衡耳機線全部都係3.5mm 四極,冇理由改晒我手上啲線黎就佢架,唯有張部機個2.5mm 改做 3.5mm咁就一勞永逸啦!
仲有呢部機個3.5mm非平衡插口係用唔到有咪嘅耳機同四極平衡插,所以改開順手改埋.
我手上呢六部播放器,同軸輸出去 VentureCraft BXD,乾隆盛 QA360 分析力最好空間最大,Fiio X5 就音樂感最好,其他幾部就不過不失啦.
最後我張啲電阻板直接用金屬膜電阻代替同埋換咗粒金封混放,效果有幾好?咁你要聽過先至知啦!


text:
235
12
6
3-min walk from Exit A, Prince Edward MTR Station continue reading
Telephone
23230888
25292628
Additional Information
晚市6:00後加一服務費
Opening Hours
Today
07:00 - 23:00
Mon - Sun
07:00 - 23:00
*Last Order: 22:45
Payment Method
Other Info
Online Reservation
Wi-Fi
Alcoholic Drinks
Reward Dining Points
10% Service Charge
Spot payment
About Reward Scheme
Recommended Dishes
nutty_eater Level4 2018-09-14
666 views
太子花園街一帶食肆林立,其中一間以藍白顔色作為門面的餐廳就吸引到我的注意.看過餐牌,餐廳主要提供星馬泰菜式,而星馬菜在區內都是比較少有.柚子沙律($68)👍👍👍👍👍酸酸甜甜的柚子沙律,又清新又開胃,柚子肉加入花生,炸乾蔥碎等,令口感更加香口,加上醬汁有甜,酸,少許鹹和辣,味道有多種層次.海南雞飯($66/Lunch set)👍👍👍👍這個是海南雞飯午市套餐,套餐包括例湯一碗和餐飲.海南雞的份量不少,而且起了骨,真是啖啖肉.雞皮又薄又滑,雞肉亦很嫩滑.配合黑醬油,辣椒醬和薑蓉,令味道更多元.油飯比起一般吃的較為乾身,飯粒分明,一點油膩的感覺也沒有.金不換茄子肉碎配飯($48/Lunch set)👍👍👍👍這個套餐同樣配有例湯和餐飲.肉碎用了香味獨特的金不換和辣椒等同煑,茄子切成粗條,並索了肉碎的醬汁,味道鹹香又惹味,配白飯就最適合.例湯例湯的味道有胡椒的味道,加上新鮮芫茜,香氣撲鼻.熱咖啡最後套餐還包括熱飲,咖啡味十分濃香.門面內在環境餐牌 continue reading
平日有時間真係好鐘意約吓朋友食飯😄今次去到太子花園街, 原來真係好多野食😎路過一間食星加坡泰國野嘅餐廳, 門外已經見到有好多明星合照相, 就呢間啦~服務員招呼真係好好, 好少有服會幫手拉凳, 值得一讚!👍首先黎兩支啤酒先, 原來呢道嘅啤酒係手工啤酒, 仲有四款咁多❤ 餐牌上面仲會有埋啤酒口味, 今次就揀咗呢兩支試下啦! 😘🎈龍王福建柚子啤 : 好香嘅柚子味, 啤酒味道唔濃, 如果少飲啤酒嘅朋友都唔會覺得苦!🎈雷公啤酒 : 陣陣清香嘅果味, 雖然濃道同普通啤酒一樣5%, 但係味道仍然清香!😆除咗啤酒雪凍之外, 酒杯都係凍架! 正!泰國菜就梗係要食生蝦啦~生蝦肉質肥厚, 記得要配蒜片食! 😋食得辣嘅朋友, 一定要沾中間個醬汁, 慢慢由舌尖辣出黎, 好刺激!🌶 而伴碟苦瓜, 我鐘意食完生蝦先食, 一啲都唔苦架!由於喜愛黃(咸蛋黃)炸野所以期待黃金軟殼蟹, 上面炸粉唔算多, 見到上面包圍住一粒粒咸蛋黃😍如果軟殼蟹再乾身少少同埋份量多少少會更好, 哈哈🤣🤣🤣馬拉盞炒芥蘭真係清爽清甜!特別推介: 炭燒珍寶大頭蝦☺細份係一隻大頭蝦, 初初以為唔會好大隻, 蝦可以有幾大隻🤔 原來真係好似細龍蝦咁大隻! 一黎到我真係以為係龍蝦, 哈哈😍大頭蝦上面有蒜粒同好香嘅牛油味, 如果細心一聞, 仲會聞到少少炭香味!🤠雖然唔係食咗好多野, 但係都已經好飽好滿足喇!😎 continue reading
呢間位於太子嘅有囍,主要提供新加坡及泰國菜🇸🇬🇹🇭呢到地方都算大,有圓枱同長枱,見到好多客人都係一班人咁嚟.但今次我正係同朋友2個人嚟🙈.今餐最好食嘅係個泰式豬肉蝦醬炒飯🇹🇭🐷🦐🍚可能因為加咗蝦醬落去炒,所以個炒飯唔係炒得乾身嗰種.但其實啲飯粒都仲幾粒粒分明,冇融融爛爛咁.而且好足料,豬肉份量多,肉質係一絲絲嘅,好match個炒飯!食落幾香同幾濃味,飯桶表示幾鐘意呢個炒飯😼同埋一碟只需68元,都抵食喎,因為都幾大碟㗎..冬蔭功有兩款:冬蔭功蝦湯/冬蔭功海鮮湯.本身我地都好猶豫唔知叫邊款好,店員就建議我地叫海鮮,話好飲啲㗎喎🤣呢到嘅冬蔭功湯係少少辣,酸味比辣味重.我同朋友都覺得同平時飲開嘅冬蔭功味道有啲啲唔同,但飲落都係OK嘅.入面有蝦同魷魚圈,蝦肉唔梅,幾好👍🏻不過平時去食泰國菜,冬蔭功上枱之後都仲會有個火熱住,但呢到就冇,只係普通用個白色大碗裝住🙈.呢餐最好食係個炒飯,但其實本身我最期待係黃金軟殻蟹,即係咸蛋黃炸軟殻蟹.但可惜,佢令我好失望😞軟殻蟹外層炸粉好厚好厚😥厚粉之餘,又炸得唔脆😪真係好失望.同行朋友食食吓話好掛住元氣嘅炸軟殻蟹😹.btw有冇人好似我地咁白痴,叫薄餅但唔記得預要叫咖哩?😂如果再加單要個咖哩又會食唔哂lol continue reading
chantszyingcty Level4 2018-07-28
939 views
同男朋友都有段時間無出旺角行下搵下新野食,行行下就見到間未食過但係又貼左好多明星照既新式泰國菜,表面有少少似茶餐廳,估唔到內有乾坤. 一杯$48,一jar$68,一jar 好似抵好多咁,所以我地就點左一jar.一jar水果茶真係好多,完全足夠我地兩個人飲,而且都幾多生果,有蘋果,士多啤梨同菠蘿,差唔多有接近一杯生果.味道唔算好甜,我覺得清清地咁幾好. 未放底已經聞到好香嘅椰汁味,以為會好濃,一飲原來無聞到咁濃,但係都好好飲,好清好香!仲要有翅食添,正呀! 呢個設計好好,用保鮮紙將生蝦同冰分開,除左衛生左好多之外,生蝦亦唔會隨著冰溶而濕或者令到個蝦肉變腍.生蝦配上生蒜及辣椒,再加上中間秘製嘅辣汁,食落好惹味又爽口,令人食唔停口! 呢個馬拉盞炒通菜好大碟,除咗有馬拉盞之外佢仲落咗啲蝦乾去炒,令到成個菜好有鮮味. 呢個黃金軟殼蟹真係勁好食!我勁鍾意食!首先係個皮係超級香脆,再加上啲蛋黃同埋牛油嘅香,簡直係絕配! 意想唔到嘅係呢度嘅金邊粉都好好食,佢調味調得好好,夠晒酸又夠晒辣,好好味!最後兩個人都捧住個肚走,好似叫多左少少不過因為好食所以我地都ko哂全部食物,值得推介朋友黎一試. continue reading
jmxstyle Level4 2018-07-11
467 views
以前一年總會去新加坡幾次,但現在因為忙所以已經年幾冇去喇.我好掛住啲胡椒蟹,麥皮蝦同海南雞飯呀!今晚有朋友話同我去食麥皮蝦,我即刻叫好啦, 因為香港主打星州菜嘅餐廳真係好少, 有都要排哂長龍好難book! 佢仲要話間餐廳早去冇乜人,唔使同人迫,啱哂我地返flexi hour嘅好食之人.餐廳果然係有種好舒適嘅感覺,我地早去坐到卡位.望住餐牌,好有親切感,樣樣都想食, 但兩個人又唔食得多,於是朋友果斷地點左個二人套餐,我就冇乜所謂,只要食到麥皮蝦就OK,反正如果好食,我會時時嚟.食物好快就上齊,而食星州菜,一定要飲凍野,今次我冇搵馳名嘅檸檬薏米水,反而點啤酒.事關我嚟之前輕輕上網search過,話呢度啲手工啤酒唔錯,好有特色咁話.今次我點左嘅叫南雲,顧名思意係加入左雲南普洱,飲落好清爽,回甘真係有普洱茶香味,好正👍.下次嚟再試其他口味!開動前先飲湯,椰皇翅聽講係必叫嘅.我一向唔飲中式湯,但呢款椰皇翅好濃椰子香味,就好似鹹版嘅椰汁,好好飲,所以我都忍唔住飲哂,但啲翅就假左啲,可以不理.今餐對我嚟講正主係麥皮蝦,套餐佢有兩大只,每人一只,嘗嘗味,等你有空間食其他野.講真佢係做得到我係新加坡食嘅味道嘅,隻蝦都夠大只而且好爽,但蝦嘅味道好淡,冇乜蝦味,呢個係貨源問題,同煮調功力無關.之後試其他菜式,竟然最好味係個軟殼蟹沙律喎.沙律菜新鮮係基本,但個軟殼蟹係辣架,加埋酸酸地嘅沙律醬汁,好食到停唔到口.套餐包一塊「炭燒」安格斯牛扒,好失望上枱望落一啲都唔炭燒囉,而且我地要五成熟,嚟到起碼有八成熟,不過呢個係中式餐館好common嘅錯誤, 因為牛扒其實離鑊後會繼續自煮,所以燒嘅時間要拿捏得好準.我就覺得沒事唔好亂點單.反而跟扒個薯角好好味,特別係個秘製醬汁,辣辣地嘅,醒胃.個串燒都好一般,不值一提.反而個甜品南瓜露有分加.因為佢好冰凍,好香奶味南瓜味,食完咁多熱氣野來一碗,好順喉好舒暢.雖然今次點嘅套餐好似有幾味都一般般,但我覺得餐廳還是值得一試,憑我食完呢餐再加席間睇見其他食客嘅食物,只係點單要識揀番啲地道特色小炒菜,加個海南雞(朋友忌雀,所以冇點😏)就掂哂,唔好咁懶叫套餐啦. continue reading


text:
昂卡帕林山 必去景點及奥恩卡巴瑞加河國家公園附近酒店推介
奥恩卡巴瑞加河國家公園附近酒店預訂
神秘優惠價幫你慳更多
即時揭開神秘優惠價,慳得更多
昂卡帕林山必去推介 - 奥恩卡巴瑞加河國家公園
想去 昂卡帕林山 自由行?等 Hotels.com 帶你玩盡 昂卡帕林山奥恩卡巴瑞加河國家公園 啦!留意我地文章,話你知去昂卡帕林山 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋昂卡帕林山奥恩卡巴瑞加河國家公園 附近有咩酒店,等你更加容易計劃行程,慳返酒店來回景點嘅時間.
昂卡帕林山奥恩卡巴瑞加河國家公園 自由行
去得昂卡帕林山奥恩卡巴瑞加河國家公園 自由行最緊要一定係揀啱日子去.一啲熱門景點例如,昂卡帕林山 嘅 奥恩卡巴瑞加河國家公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
昂卡帕林山奥恩卡巴瑞加河國家公園 交通
想去奥恩卡巴瑞加河國家公園 暢順無阻濟,最好就係出發前,睇清楚昂卡帕林山奥恩卡巴瑞加河國家公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
昂卡帕林山奥恩卡巴瑞加河國家公園 必食必買攻略
昂卡帕林山奥恩卡巴瑞加河國家公園一直都係旅遊熱門地點,去到昂卡帕林山奥恩卡巴瑞加河國家公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2017.01.17 焼肉デー
有日經過棉登徑時見到FUTAGO,睇到個環境,望下個menu,好似幾吸引咁.
諗住walk-in入去食啦,點知原來無訂枱係無位嘅,於是同旦那さん講,等佢生日時我哋就去食呢間啦.
上網睇話要早一個月去訂枱,於是我第二日就打去訂定一個月後嘅枱,店員問要唔要訂埋「大得驚人牛小排」,網上見啲人話係必食,又無得即場叫嘅,於是一次過又訂埋.
當日去到被安排坐喺門口嘅位置,感覺唔係太好,問過有無第二張枱,但話因爲嗰啲係4人枱,我哋得2個人,所以唔可以轉過另一張枱.
食燒肉當然唔少得碗白飯啦,見餐牌上面分咗小,中,大同男前4個size,未幫襯過嘅我哋當然要問吓小係幾小,大又係幾大,先知應該叫邊個size嘛.
但嗰位店員已經擺出一個「問咁多問題都仲未落完order」嘅唔耐煩嘅面口⋯⋯
喺第一樣嚟到嘅レモンサワー(檸檬酸汽酒),成日見日本人食燒肉都會叫呢個,於是叫杯試吓.
餐廳環境幾焗吓,加上對住燒熱緊嘅爐,真係好在有杯凍飲可以喺解吓暑.
曾經喺另一間燒肉店食過厚切嘅牛舌係唔好食,所以喺厚切同普通之間都係揀返款普通嘅穩陣.
呢度嘅店員會幫客人燒某一啲肉,包括呢份牛舌.
有好有唔好嘅,不過我哋都唔太習慣有人企喺我哋隔離.
牛舌我有信心可以handle得到,所以同店員講未燒嗰兩塊我哋自己燒就可以.
牛舌不過不失,無乜特別.
話說喺呢排カルビ未上枱之前,服務員已經同我哋講話一陣燒呢塊肉之前要跟佢哋大嗌一句日文口號.
我同旦那さん都覺得好奇怪,加上佢一路向住塊肉咁大嗌,老實講真係唔太鍾意,只可以話我哋都融入唔到呢個氣氛入面啦!
但呢塊肉真係佢哋燒好過我哋自己去燒,因為有好多舊肥易搶火,加上又薄又大塊,係有啲難handle.
喺燒到差唔多嘅期間,一路剪開舊肉時,店員係有講解嗰part係屬於牛嘅咩部位之類.
可惜隔離枱大嗌口號準備燒肉,舖頭嘅音樂又大聲,所以佢企喺我哋隔離解釋完我哋都聽唔清講緊乜.
而呢塊肉係最好味同最有牛香嘅一款⋯⋯以全晚計.
旦那さん鍾意食ロース(Loin),餐牌上面見到寫住係おすすめ(推薦),就揀呢個汁燒啦.
本身啲肉真係無乜牛味,油脂亦都唔香.
汁燒嘅好處係,有醃過嘅片肉會惹味啲啲.
飲完杯Lemon Sour,叫多杯Peach Sour!
初頭仲諗會唔會有怪藥水味呢?飲完之後覺得佢比Lemon Sour更好飲,而且仲有少少果肉.
日本人食燒肉好鍾意燒內臟(ホルモン),呢間燒肉店連個名都叫ホルモン,當然要試埋啦.
咁多款當中有一款叫口心頂嘅係估唔到咩嚟,原來係近氣管嘅位置.
質地爽爽哋脆口,幾特別同得意,餸啤酒應該幾啱.
不過我哋燒呢個牛心頂之前係燒完個汁燒嘅肉,網架都燶晒,但職員行過都無話主動幫我哋換過個網架.
到我哋提出想換過塊時,不耐煩嘅面口又出現⋯⋯
另一樣我哋好唔明嘅係,呢間嘢上肉極奇咁慢!
啲肉多數都係整定一份份,有人叫就喺雪櫃拎出嚟就可以上枱架啦.
但呢度係逐樣上,仲要係見到你食完晒嗰一碟肉都好,係無諗住上下一碟嘅.
中間我哋加咗一次order,因為真係唔覺得有可能會食得飽,亦唔見得有可能我哋會再嚟食,所以將每次食燒肉都會叫嘅カルビ都叫埋佢.
食完牛心頂我哋又呆坐咗一陣,我望住其他枱一碟碟出緊嘅位置,唔好話後加嘅肉未出現,就連一個鐘頭前我哋一開始叫嘅帶子遲遲都未見影,但用餐係有限時1.5小時架吓.
最好笑嘅係,中間仲走過嚟問我哋要唔要加嘢,因為last order.
忍唔住要反問:「我哋之前叫嗰啲都未嚟晒!」
之後佢哋又開始逐碟上.
出街食飯最痛苦嘅係咩?
就係啲餸逐!碟!上!
根本係食到好無癮同唔會覺飽!
最後旦那さん同佢哋講啲帶子同另外兩碟都可以全部上架啦,啲肉先一次過出現.
本身個帶子係有鮮味嘅,可惜個豉油味太重手太鹹,嘥咗隻帶子.
真係本身對個カルビ都無期望,但點都估唔到可以無牛味到呢個地步⋯⋯
就連少少油香,牛香都無,仲要收唔平一碟.
甜品係一杯乳酸嘢飲,應該係カルピス嗰類.
不過係勁甜,完全唔可以去燒肉後嘅油膩感.
到最後真係強烈食完好似無食過嘅感覺.
離開咗呢間把鬼嘢之後,旦那さん問:「如果去食稀肉會唔會有啲痴線呢?」
我:「唔會!因為真係唔飽,二來生日大晒嘛,再食多round就食多round!」
就係咁,我哋轉場去咗過幾條街嘅喜來稀肉繼續我哋嘅燒肉生日飯.
望住眼前呢個setting,好有親切感,因為呢一年隔2-3個月就會去食一次.
由於頭先嗰間啲牛係無牛味嘅關係,我哋叫返碟牛五花去滿足下對牛肉味嘅渴求.
今次仲叫咗個水冷麵食.
其實我幾鍾意食水冷麵,酸酸甜甜嘅湯底,個湯仲要係雪到有冰碎嘅.
喺食燒肉,特別係夏天時,對住個火真係好需要降下溫.
今次仲叫咗罐韓國七喜,佢無七喜咁甜,而且啲汽細緻好多,我鍾意飲呢個多過真七喜.
就係咁,史上第一次瘋狂連續食咗兩個晚餐之後,我哋兩個終於飽啦.
P.S. 喜來稀肉呢餐個價錢只係頭先FUTAGO嘅1/4價錢
FUTAGO 大阪燒肉
銅鑼灣伊榮街1至5號地下B舖
喜來稀肉
銅鑼灣登龍街41-51號金龍大廈地下3號舖及1樓


text:
(Testingmama Blogger 分享)iloom,funny workshop,360書櫃,3款兒童書櫃用後感
呢個就係我第一個買嘅書櫃,當時就想Cody多啲培養閱讀習慣,所以就想買個書櫃可以俾佢一起身行過去就見到有咩書.呢個書櫃就好似雜誌架咁,可以放哂好多唔同嘅書出嚟,咁佢就可以一眼望到佢鐘意邊本書啊~
- iloom 書架
呢個書櫃同佢嘅視線水平基本上一樣,所以佢行到過去就會睇到佢想要邊本書.
佢好似雜誌式咁放,所以放得唔係好多書,但係對於啱啱佢開始睇書嚟講就適合佢喇~
櫃下面仲有個櫃桶,咁就可以裝下佢啲玩具或者教材.
2. 360度書櫃
呢個係我第二個買嘅書櫃,因為佢實在太多書喇~所以就要買個可以裝到好多書嘅書櫃!呢個可以360度轉,前面又可以放書後面又可以放書,側邊仲會有六個格可以放其他野,放下啲文具都得~或者想唔要側邊六個架又可以拆咗佢然後掛背包上去.
但係由於啲書咁樣放,佢就睇唔到佢想要睇邊本書,有時佢就會將啲書攞哂出嚟,咁就會整到好亂喇~
不過呢個書櫃嘅容量真係好大好大,記得官網上面寫可以放到300本書,我計過呢度全部硬頁書都可以放到二百幾本~
呢個書櫃冇角位,全部位都磨到好圓好滑,所以佢地自己行過時基本上都唔會危險.
3. Funny Workshop 書櫃
呢個係我最新買嘅書櫃,出面會有個好似拉門咁,咁你可以將新買嘅書或者你想佢睇嘅書放喺出面嗰格,可以等佢容易睇到,等佢可以自己拎嚟睇啦~
咁入面一樣容量好大可以放好多本書.
但係呢個書櫃會有個角位,對佢地嚟講會有少少危險,咁可能就要自己痴返個防撞貼係上面喇~
希望以上嘅分享幫到咁多位媽媽啦!
分享Cody 嘅生活點滴,每一日嘅進步,每一個階段嘅轉變,記錄Cody 全個成長過程.
TestingMama Blogger: Cody Daily Life 蠢b成長日記


text:
放 Facebook 也好,IG 也好,講到自拍放閃,單單只係大頭自拍已經滿足唔到女仕們嘅要求了!人哋邊個邊個張張相到影到長腿大眼,呢個仲可以自然到好似真係有攝影師同自己影咁.試問今時今日一個稱職嘅男朋友又點可以唔識影相?
特別去到外地旅行,女朋友就更想拍下更多回憶.咁出發前到底要帶啲咩呢?又有咩要準備?放閃豐富經驗嘅 依莉詩 我,決定將心得大公開,包大家一學上手!
如何選擇一部啱用嘅相機?
工欲善其事,必先利其器.雖然宜家大部份手機影相質素都唔錯,就好似 LG V20 有超強廣角鏡,HUAWEI P9 Plus 又有超突出嘅景深效果,美圖 T8 又有自然美肌效果,但如果係昏暗環境,手機始終唔夠用.加上想係女朋友面前表現得更專業,相機就一定唔少得!
談到相機,要用作旅行自拍,最緊要係輕, 180度反茫,可以連接手機作搖控 同 有美肌功能,而我一直都有兩部相機用係唔同情況.Sony A5000 係我日常工作機,貪佢細細部,又有自拍同即時美肌功能,係大部份情況都好夠用,但講到去旅行同搵靚景自拍的話,對相片的執著就會出晒嚟,Canon 70D 就有更仔細嘅畫質,特別夜景就更出色.
▲ 咁到底要揀單反定無反相機呢?事實上,近年無反相機的質素已經追得上單反.而最近我就因為跌壞咗 Sony 支鏡,新入手咗 Canon M6,貪佢輕得嚟加個轉換環可以用得番 70D 嘅鏡頭.加上最近多咗拍片,佢有得插咪同外置閃光燈,所以就買咗了.
1) 善用廣角鏡,一秒變長腿
講番拍攝技巧先!唔講都知,要瘦面就要高炒 45角自拍,但想長腿就要善用廣角鏡令兩邊變形嘅特性,低炒影全身.而人物最好方係整個畫面嘅二分一至三分一,咁條腿就變到又瘦又長了!不過就切忌打橫影,同埋人物要置中,唔係影都女朋友又肥又矮就自求多福了!
▲ 用 19mm 超廣角鏡頭低炒就可以輕易拍出又瘦又長嘅美腿.
▲ 雖然橫到拍攝可以影到更多景,但記得人要置中,唔係就會影出肥手臂!
2) 用腳架計時連拍數張,拍出自然交流
兩個人去旅行,影合照除咗搵人幫手,三腳架同自拍神棍就係最好拍檔,不過普通腳架都幾重,拎出街都幾唔方便,而最近我就愛上咗用 Xpower 鋁合金多用途藍牙 9合1 自拍套裝 ,貪佢輕輕地可以放手袋,又可以組合成腳架或自拍棍,最高可伸到 91.5 cm,如果放手機或者無反相機都夠穩陣.
咪以為有腳架就可以大影特影,如果校計時拍攝,影每一張都行嚟行去,既辛苦又難投入.其實宜家大部份相機都有連接手機功能,可以用手機控制,咁就方便得多.如果怕手機連接得唔好成日斷,都可以買個遙控,校計數模式,每次影幾張,影出嚟嘅效果就可以更自然.
▲ 一支穩陣又輕嘅三腳架非常重要,不過點都有啲必量.呢個就係我去東京旅行嘅隨行攝影師啦!裝備真係好誇張呢!難為了 餵蚊 孭足全程啊!
▲ 雖然手機都可以搖控相機拍攝,不過 Canon 嘅 App 沒有 Sony 做得咁穩定,所以我就買咗平價嘅 YONGNUO 外置遙控,有得校隔幾多秒影幾多張相,仲用得 B 快門,絕對係好幫手!
▲ 而呢支 Xpower 鋁合金多用途藍牙 9合1 自拍套裝 係我嘅新寵,雖然係三腳存咁穩陣,不過放手機或者無反相機都夠用,最緊要係夠輕同可以放手袋.
▲ 由遠至近慢慢行到鏡頭前,連續影幾張相,番到去實揀到張最自然嘅相.
▲ 連續影仲可以影到跳起嘅動作,令自拍更生動.
▲ 因為無人望住,表情亦都可以更自然流露.
3) 利用前景,拍出層次
構圖亦係相當重要嘅一環,如果下下影大頭根本唔知去過邊度.特別係去旅行,風景梗係更重要啦!除咗人要細,景要多之外,適當咁運用前景,就更容易令自己融入環境入面,一睇就知唔係 Key 上去嘛!
至於前景係咩?我諗大部份人都會諗起利用水氹,拍出天空之鏡嘅效果.另外,亦可以用花作前景,拍出置身花海嘅感覺.
▲ 早排興去下白泥,西環,中大天人合一搵天空之鏡.其實天空之鏡唔使四圍搵,只要地下有攤水,張相機放得有咁貼得咁貼地面就可以影到.不過因為裝咗腳架都會有一定高度,除非你想犧牲部相機,否則都難有天地一線嘅效果.
▲ 運用前景,改變對焦亦可以營造唔同嘅氣氛.
▲ 用花做前景,以水平角度影,就算並唔係喺花嘅正中間,都可以有置身花海嘅感覺.
▲ 用花作前景,城堡作後景,亦可以係有趣嘅構圖.
4) 逆光時,運用 LED 燈補光
逆光相梗係靚啦!但唔識影,就算有 HDR ,個人都隨時變舊炭.特別係浪漫嘅聖誕節,要將燈飾同女朋友二合為一就更難.影半身都仲可以用內置閃光燈,但全身就一定唔夠力,要用到外置閃光燈.
雖然外置閃光燈宜家已經非常準確,用 TTL模式好容影就影到唔錯嘅相,但對新手來說都係比較難估計,要影多幾張先試得啱.反而我會建議大家用 LED 燈補光,因為可以即時睇到效果,又可以校色溫,無閃光燈咁死實.
▲ 呢支南冠出品嘅 LED 燈補光,百幾人仔有交易,絕對係新手必備!
▲ 外置閃光燈即使加咗柔光罩,打燈都比較生硬,而且要試多幾張先成功,用於自拍會比較麻煩.
▲ 而用 LED 燈補光可以校色調,可以更方便營造氣氛.
5) 準備小道具,動作更自然
唔少人對鏡頭都有恐懼,唔知擺咩表情好.其實可以準備一啲小道具,例如即影即有相,手機等,又或者就地取材,搵啲樹葉之類,都可以令動作更自然.
▲ 加塊樹葉就唔怕得兩個大頭咁悶啦!
▲ 落雨嘅時候,一把透明遮既可以擋雨,又唔怕影響構圖,去日本記得去便利店買番把啊!
▲ 小道具都可以用作講故事嘅一部份㗎!
講咗咁多,大家係咪已經有啲頭緒呢?其實自拍最緊要係啲咩?並唔係放上社交網結放閃,最緊要係保留兩個人嘅回憶,所以辛苦少少都值得嘅!呢集講咗咁多影相技巧,下集會同大家分享後製心得,希望大家都同我哋一樣可以享受同伴侶自拍嘅過程啦!
更多情侶放閃必技!
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (上集)
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (下集)
(情侶自拍攻略) 呃like必備!自拍放閃 10大 必備 Pose
(情侶自拍)影出不一樣的放閃相!香港兩大主題樂園影相位逐個捉 (上集)
睇更多拍拖好去處!
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
講到美食,香港係一個天堂,咩新潮,咩國家嘅美食都有.最近我 依莉詩 就打算做啲長少少嘅特輯,一於食盡港九新界十八區.介紹嘅第一個區當然係自己最熟悉嘅屯門啦!相信屯門人都知道紅橋係最多小店美食集中地,由松記,豬大王到雲貴風,都係三五知己晚飯宵夜聚腳地.上年開始呢區先後更有三間日式長龍店陸續進駐,真係日日龍尾都無消失過!今次就等我介紹紅橋其中 4間比較有特色嘅店比大家參考下啦!
屯門潮食集中地
因為輕鐵站都算密,所以好多地方都會以附近輕鐵站稱呼某啲地方,不過「紅橋」就比較特別,介乎景峰同豐澤輕鐵站中間,兩邊落車都要行 10分鐘先到.大家反而用附近一條紅,白兩色嘅天橋稱呼,所以「紅橋」係真有其「橋」㗎!
因為同 Vcity,卓爾廣場等商場隔咗條屯門河,並無新市鎮嘅繁華,紅橋附近都係一啲比較矮嘅建築同舊式商場,租平,所以聚集咗唔少小本經營的店舖.當然少不了潮流美食啦!
1) 排長龍章魚燒,多明太子走紅薑
講到呢間屯の大阪章魚燒由開鋪頭一個月已經變成人氣店.經過各大傳媒追捧佢又大粒又多料之後就日日排長龍.由初初排一個鐘都依家開咗成年都要排半個鐘先有得食.
店內主要賣 4款章魚燒,原味,蟹子,明太子同多蔥.上面滿滿嘅料的確幾吸引,而最特別係章魚燒入面無紅薑,對我呢啲唔鍾意紅薑陣味嘅人就好啱.不過,開業初期的確係幾大粒,只係後價格調整,又將章魚燒整細粒咗,所以性價比唔算高啦!
▲ 明太子章魚燒 $28/6粒
至於味道,章魚燒外皮唔太脆,內裏都算多醬,夠飽滿.沙律醬同明太子都幾多,係屯門係難得既水準.但至於值唔值得排咁長龍食佢呢?其實市區有更多更平更好食嘅選擇,我就比較鍾意食旺角間日船,或者葵涌廣場間真.章魚無雙.
▲談到呢間店之前比人批評手腳慢,無禮貌,其實我係絕對同意!最好笑係店主 Chris 仲要喺香港01 訪問回應話啲客人「
屯の大阪章魚燒
2) 小店日式人情味,沾麵湯底濃郁
近年興食沾麵,不過屯門有得食沾麵的地方唔多,赤橋拉麵算係屯門區內數一數二地出色.赤姐係紅,間嘢係紅橋,所以叫赤橋拉麵,呢個店名改得好有趣.鋪頭雖然唔係好大,得幾張二或四人枱,坐得有啲逼,不過裝修好有日本風格,凳由汽水箱砌成,好搞鬼.至於麵食由日本師傅主理,有別於元朗姊妹店「彩」,赤橋拉麵除左有沾麵仲有湯拉麵四款湯底分別係:魚介豚骨,黑油豚骨,海老豚骨,辛肉味噌,味濃有層次,值得一去再去.
▲ 魚介沾麵 $78
魚介湯底由魚介麵豉,鰹魚,小魚乾熬製,濃稠度較湯麵底高,重點係加咗柚子皮,多了一份清新感.而麵條由粗粒小麥製成,彈牙幼滑,配合湯底食真的不錯.不過就唔係其他沾麵店,食完麵唔會有熱石同加水,等你當湯飲.
▲ 天氣熱,怕客人等得耐,出面放咗好多把扇畀客人用,仲要畫左公仔,好有心思.
▲可能驚你唔知點食,每張枱都有張手繪說明,上面隻貓貓畫得好得意啊!
▲店內雖然好細,大家都係快食快走,不過中間有個櫃仔擺漫畫,唔知係咪有人會拎嚟睇呢?最搞笑係啲凳,由汽水箱砌成,肥啲都坐唔到.
赤橋拉麵
營業時間:12nn-3:30pm;6pm-10pm
3) 創意特色菜,小食到甜品都有趣
相比之前兩間人氣店,飯糖比較少人報導.味道方面未必人人啱口味,亦無特別到一定要衝去打卡嘅外表,不過佢嘅menu就唔係度度食到,由小食,主菜到甜品都突顯出廚房對創意嘅追求.係要夾,而唔係亂咁搭!
▲ 忌廉磨菇原隻香草雞脾焗飯 $68
雞脾飯食得多,但兩隻大雞鎚放係焗飯上就第一次見.雞脾熱辣辣,外皮脆卜卜,肉嫩入味,而忌廉汁唔多唔少,唔膩啱啱好.
▲ 忌廉紅菜頭慢煮豬柳意大利飯 $88
紅卜卜嘅飯真係好奇怪,原來係紅菜頭,非常有營養,不過陣味就唔係人人接受到.而塊豬柳就好高質,外脆內軟,好多肉汁,好好味呢!
▲ 香吻 $12 (跟餐)
跟排興蝶豆花飲品,要樣靚好簡單,但要整到好飲就無幾多間.呢杯香吻加咗特質嘅蘋果糖,清香不帶死甜,甜度適中,睇得又飲得.
▲ 紫色樂園 $12 (跟餐)
不過呢杯紫薯鮮奶就有啲失望,因為完全無打過奶泡,就係水狀嘅一樣紫色鮮奶.唯一讚嘅係,飲得出佢真係用鮮奶沖嘅.
▲ 間野雖然細細地,但環境都幾清新,坐得算舒服,同朋友坐下hea下都唔錯.
W飯糖 W Kitchen
地址 : 屯門青翠徑9號多寶大廈地下33號舖
營業時間:12nn – 11pm
4) 梳乎班戟夠深度,比市區店更好食
自從係 K11食過一次梳乎班戟之後我就愛上咗嗰種軟棉棉嘅空氣感,亦四圍搵更好食嘅梳乎班戟.而呢間班戟館就做得好有水準,甚至比荔枝角千呎cafe或者旺角黑布街一帶做得更出色,係難得用心嘅高質西式甜品店.
不過因為即叫即製,由點餐到有食物就要 30-40分鐘,而店內環境好逼,只有四張枱.如果店內坐滿,就可能要等個幾兩個鐘先有得食.
▲ 熱戀 $75
梳乎班戟要鬆軟有空氣感係基本,最難得係佢好有蛋味,加上上面有半個浸過糖水嘅梨同焦糖雪糕,好夾.對男仔嚟講,最緊張係比呢個價錢,似係有嘢食落肚嘛!你知啦,梳乎班戟好似食空氣㗎嘛!
▲ 京都丹波黑豆紫薯窩夫 $65
起初對佢無乜期望,但呢個窩夫出奇地好食,紫薯有紫薯味,窩夫又有蛋味,配埋雪糕就唔會乾.
圖片來源:[email protected]班戟館
▲本來我係想食呢個「巨人班戟」,可惜逢星期五限定,我呢度早出晚歸嘅打工仔又點有機會食丫!
▲ 想食好嘢真係要耐心地等,店內就係得一個員工一腳踢.就算食飽想走都埋唔到單呢!出面仲要有好多人排緊隊,哈哈哈…
班戟館 Crepe N Cream
地址:井財街9號錦發大廈地下20B號鋪
營業時間:星期二-星期日:20:00-01:00
區外人是否需要潮聖?
今次介紹的有 3間都係長龍店,住屯門嘅放假想懶下,唔出市區,又想食啲高質少少,性價比高嘅潮食,去紅橋食就好正常.但區外人又係咪值得搭成個鐘車入嚟再排一個鐘食一間呢?其實有啲難講,唔似元朗咁多選擇,屯門小店部份店紅嘅原因可以只係「屯門區最好食」,但其實如果開係市區只係一般質素.
仲有,要提提大家,食還食,市區嘅朋友記得預番時間搭車返屋企呀!無論西鐵定巴士,出市區嘅尾班車 11點幾就開出,要睇住時間啊!雖然可以搭通宵車,不過紅 van 去到旺角,N260 去到美孚,要再去遠啲就自求多福了!
各區美食精選!
地膽帶路!土瓜灣街頭小食 – 足料花膠魚肚粥 + 濃香米香腸粉
地膽推介!$150 掃盡 5大紅磡街頭小食 – 混醬班戟麵條 + 超大粒手製芋圓
死場不再!10間平民食肆進駐荃灣新 Food Court – 嫩滑手撕雞腸粉 x 醒胃麻辣串
粉色系呃 like 甜品團!食盡荃灣 3大潮食店 – 玫瑰士多啤梨窩夫 X 山形縣白桃厚班戟
大坑 2大呃 Like 甜品! 粉色棉花糖燒 x 彩虹沖繩鹽刨冰
5萬呎水產市場登陸黃埔!九號水產 4大食店率先睇 – 蟹痴必掃北海道皇帝蟹
旺角 1日 4餐,由朝食到晚!青檸烏冬係劣食?韓系日式吉列牛一定正?
銅鑼灣 SOGO 地庫重開!5大人氣日本過江龍進駐 必食香脆海鮮煎餅 + 鹿兒島彈牙魚餅
睇更多拍拖好去處!
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
香港長年濕度高企,好多香港人都俾腳臭,腳汗困擾,特別係喺室內要除鞋嘅時候,果陣「芬香」真係……但氣味嘅嘢,有時自己習慣咗真係會察覺唔到,一除鞋先知中伏,就真係會瞬間冇晒朋友,日本最近就推出一對「腳臭偵測鞋」(SENSING SHOES),俾你知道自己有冇腳臭問題,你又有冇需要?
呢對「腳臭偵測鞋」運作嘅原理好簡單,通過安裝在鞋底嘅感測器,感知腳嘅濕度同臭氣,按照臭度劃分了成5 個等級,再通過匹配的嘅app,就可以知道腳臭程度去到邊~
呢對鞋仲出埋男女裝,同樣採用咗 blueover 嘅經典鞋型設計—女款 mikey 同男款 marty,同另一半做情侶鞋,都幾有新意呀!
原來呢對「腳臭偵測鞋」嘅出現,係因為想宣傳資生堂旗下除臭劑品牌 Ageodeo 24最近發布嘅 「24小時除腳臭劑」,所以就同日本本土品牌 blueover 合作推出呢款鞋,睇嚟佢嘅策略又幾成功喎,小編都想即刻買返對,唔自用,送俾人都幾「貼心」呀!
不過好可惜,想買呢對鞋嘅朋友可能就要等下喇,因為呢對鞋只會喺 12 月 1 日至 7 日期間,喺大阪 blueover 店鋪進行公開展示,會唔會正式推出都仲未知,雖然暫時未有得賣,但大家都可以試下其他簡單方法除腳臭,例如食少啲碳水化合物有關嘅食物,好似米飯,意大利麵或麵包等,或者著鞋記得著襪等,咁就唔怕臭親人啦!
圖片來源:blueover,Ageodeo 24


text:
紐華克 必去景點及普天壽中心附近酒店推介
普天壽中心附近酒店預訂
神秘優惠價幫你慳更多
即時揭開神秘優惠價,慳得更多
紐華克必去推介 - 普天壽中心
想去 紐華克 自由行?等 Hotels.com 帶你玩盡 紐華克普天壽中心 啦!留意我地文章,話你知去紐華克 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋紐華克普天壽中心 附近有咩酒店,等你更加容易計劃行程,慳返酒店來回景點嘅時間.
紐華克普天壽中心 自由行
去得紐華克普天壽中心 自由行最緊要一定係揀啱日子去.一啲熱門景點例如,紐華克 嘅 普天壽中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
紐華克普天壽中心 交通
想去普天壽中心 暢順無阻濟,最好就係出發前,睇清楚紐華克普天壽中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
紐華克普天壽中心 必食必買攻略
紐華克普天壽中心一直都係旅遊熱門地點,去到紐華克普天壽中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
小弟由中學開始夾Band,鐘意聽60年代到80年代嘅Rock.
由第一次入Band房夾歌到今日,都發現一個近乎係約定俗成嘅現象:十個有八個鼓手都會打到好大聲,往往要結他,Bass,Keyboard配合推盡個音量,而主音就變成好細聲(因為Mic唔可以推得太大聲,否則會有Feedback).最後結果,就係大家一齊係Band房製造噪音.
夾下夾下,我都已經搞唔清係自己有問題,定好多人集體有問題?
舉個例子^:
由1:01開始,就近乎聽唔到結他聲,Bass聲,女主唱把聲,全部都被鼓聲蓋過哂.鼓聲過大呢個現象唔單單係錄音器材,場地嘅問題(當然簡陋器材會有影響),亦絕對唔係某類Band或某位鼓手嘅問題,而係香港夾Band常遇問題,小弟係唔同嘅Band房,Band Show同Video都見識過好多呢啲情況,Live嘅鼓聲遠遠大過Studio version,但係偏偏好多鼓手都唔覺得咁樣有問題,甚至發展到有一半Band友都習慣左咁樣嘅Sound balance,再成日畀好多借口叫其他人去接受.
理論上,一個好嘅鼓手,甚至所有樂手都係,除左要岩拍子,仲應該識得控制打法,根據首歌嘅情感同埋整體嘅sound balance黎調節自己嘅音量,力量.但實況係,好多打鼓嘅人都經常用盡全力打落去,忽略整體嘅sound balance同首歌嘅結構,彷彿愈大鼓聲愈好聽咁.換轉係Classical orchestra 入面,如果個敲擊手下下都係咁大力鋤落個Timpani到,個指揮應該會「調教」到佢飛起.
「當局者迷」現象只會愈踩愈深?
有時我都會同啲鼓手分享下我呢個睇法,當中有部份都會同意,從而有所改善,但更加多嘅情況係,唔少鼓手已經練成左個習慣改唔到.更甚者,最近有小弟同一個鼓手傾過類似話題,佢嘅態度係:應該由其他樂手配合鼓,而唔係鼓配合其他樂器,直言如果有人教佢點打,佢寧願唔玩.
相反,打鼓初學者同中階者係最少遇到呢個問題,只要同佢地講一次「可唔可以打得輕手啲?」通常就解決左.是故,小弟成日覺得如果要夾The Beatles,The Doors呢類非重型音樂,同個中階嘅人會比打鼓高手更加容易夾到個效果.
所以小弟有時懷疑,到底係咪通常打鼓嘅人會愈練愈深入,去到一個忘我嘅境界,任何歌都選擇全力以赴,用盡力打,再將呢一種態度教畀自己嘅學生,令世世代代嘅鼓手都覺得打鼓嘈到拆天係常態?繼而睇得多Band show嘅人都潛移默化,接受左無論係夾Pop,Rock,Funk,Metal都好,個鼓 一定要好大聲?
到底Band友呢一種態度,係咪所謂「當局者迷」嘅現象?
或者問下自己,如果有隻album 係咁嘅mixing賣出街,有無人會鐘意聽?
後記:
1)^其實唔係特別想搵某隊band嘅Youtube片,因為有唔少嘅香港Band都有呢個情況.咁岩用小紅帽呢段片,只係講表達Metal band以外都有呢個情況.請勿見怪.
2)利申:學過Percussion.


text:
公關邀請去試食新產品,仲有個環節係參觀廚房,咁又幾有趣喎!! 平時真係冇咩機會可以參觀麥當勞廚房,咁就答應參加! 呢間麥當勞係新開,好大好寬敞. 仲有個好大既party room,搞party有番privacy! 公關亦都話全線麥當勞會改裝修,地方夠大既都會加呢個party room. 另外參觀咗佢廚房真係好開心,好興奮呀!! 可惜唔可以影相同大家分享. 原來而家麥當勞都係即叫即做,所以廚房內各人有各人崗位,好有效率將美食送上俾大家!!
一入去就見到一袋袋唔知係咩,不過都應該係俾我地既紀念品,都影吓先啦!
呢間房可以搞生日party,有privacy啲. 平日原來都可以用,所以有好多學生哥當自修室用.
party房入面仲有個game room添呀! 雖然開放時間唔係好長,但都係一個好有創意既idea!!
game room都好大,大朋友,小朋友見到都一樣會咁開心!
呢日試食係邀請埋親子bloggers,所以佢地都帶埋小朋友一齊嚟玩. 真正food blogger就只我有一個....
呢日除咗試食,仲係任飲任食. 先點咗杯橙汁.
新產品就係呢個煙烤醬板燒雞腿包
新包係加咗煙烤醬同蔬菜. 我幾鍾意個煙烤醬,好香呀!!!
另一款係本來既板燒雞腿包,不過加多咗蔬菜.
唔錯呀,加多咗蔬菜清新爽口,雞腿依舊都好juicy!!
我食過近期既雞翼拼盤幾好食,尤其個檸蜜雞翼最好食. 公關就幫我order咗,我果盒仲係兩份都係檸蜜雞翼添呀!! 好開心呀!
朋友叫咗杯tiramisu latte,睇個樣都唔錯!
繼續有人點唔同食物,好似脆辣雞腿包!
其實之後仲有去Mc Cafe食甜品同有拉花表演,不過我唔食甜品,所以都冇留低. 但最驚喜係佢原來送既紀念品係一早斷哂貨既麥麥掛,一套六款!! 好多謝麥當勞方面安排!!!
每個都做得十分精細,好靚呀!!
電話 : 2756 8166


text:
約左酒店個 Sales Manager 08:30 響 Lobby 見面,點知佢遲到喎,去到 Lobby 我通知前台幫我打電話比佢,佢原來 on the way 返緊嚟,話落雨好塞車囉!我真係好奇怪,堂堂五星級大酒店的Sales Manager 見客居然可以遲到,上次I.T.World個DOS又係咁,果次等等下我都唔理佢,同前台講check-out 唔等佢喇,一早話左妳知我要返工架喇,鬼叫妳遲到呀!今次同埋個同事一齊,勉為其難等下佢喇,結果等到佢成九點三先出現,嗱嗱臨傾左十五分鐘就閃喇,個同事仲響度喋喋不休,我話差唔多喇我地要返工喇,最憎人遲到,我真係有嘢做架,妳攪到我個 plan 要為左妳要順延好唔好意思呀! 返到公司都差唔多十點,無端端小左一個鐘頭,上午即刻同兩個同事考試先,好好彩兩個都可以 pass,慳番唔小時間.中午同佢地出去食 Lunch 時落好大雨呀,一出到街已經成腳濕晒,去到炳勝連條群都濕埋(已經濕到上大脾),好在我著群 jet,如果著褲就慘喇,有排都唔乾得呀!去到酒樓幾鬼涷呀,即刻去厠所抺乾隻腳先,唉!但係對意大利皮鞋已經泡左湯,浸完水鬆到甩喇(其實我對對高踭鞋都會買大半號,唔係著足一日隻腳會好痛,尤其出街見客仲慘)!下午都係做d monitor 嘅工作,個個都話我好旺,一坐埋去即刻有生意,又真係喎,我埋親邊個身邊,就即刻有 new booking,佢地個個爭住叫我坐佢地隔離,哈哈!夜晚去左間好地痞嘅酒樓食飯,落的士時好在佢地等司機找錢咋,我見到我支 memory stick 跌左響我坐個位度,嘩!即刻開門撲過去執番,簡直嚇死我,支 memory stick 入面有好多公司資料同呢次出 trip 嘅 report,跌左就慘喇,要由頭做過!呢間嘢真係好地痞,幾層都坐滿人,冇侍應得閒理我地,叫我地自己搵位,等左一陣驚惶甫定之下坐低,即刻叫嘢食,上菜好快,基本上d嘢係好食嘅,尤其係隻雞同魚皮,我見枱枱都有叫呢兩樣餸架.搭的士返酒店時我響度諗,點解支 memory stick 會跌到出嚟嘅?呢個 Gucci 即係唔多掂,好冇安全感,睇嚟返去要買過個袋裝部 notebook先得喇!
- Aug 06 Thu 2009 23:39
*.* Guangzhou Trip VII ~ Day Three


text:
邊個話九州好悶無野買? 只係旅遊書無講你知啫. 其實九州都有Outlet行架喎, 就係今日為大家介紹既Tosu Premium Outlets喇. 除此之外, 我仲去左一間平民二手店掃平貨, 你有冇諗過五十蚊港紙可以買到條連身裙? 即刻開始今日既旅程.
Tosu Premium Outlets
呢個係全九州唯一既Outlet, 由博多過黎只需要20分鐘(特急班次計), 而天神亦都有高速巴士可以直達呢個Outlet, 車程約45分鐘. 好喇, 交通指南最後先講, 去買野喇喂.
同其他日本地方既Outlet比較, 呢度較少名牌店, 例如Agnes b呢度都無架. 不過香港人鍾意既Nike, Adidas, Coach, Lowrys Farm都有既. 亦有人話, 九州呢個Outlet係全日本最平既Outlet. 雖然我都叫去過沖繩, 千葉等等既Outlet, 但係由於我唔係同一日去又唔係用同一件貨去比較, 所以好難答你. 不過有一樣野永遠都係真理. 就係日本大過香港咁多, 所以佢啲死貨也好, 斷碼貨也好, 都多過香港. 如果唔係你去東薈城得啦, 駛去日本?
呢支係我人生中飲過最貴既水. 之前既文章講過, 日文人唔係好like Coach呢個牌子, 所以去日本買Coach就最抵, 而日本既Coach仲有鞋賣添架!
日本地方大, 休息既地方當然足夠. 而呢度仲有個小小既兒童遊樂場, 等你老公同小朋友一齊玩, 你自己就開開心心去shopping.
行到攰, 呢度仲有個大Food Court喺正全Outlet既中央. 最後提提大家......
行街之前, 記得去顧客服務中心 (Food Court 旁邊) 出示Passport, 就可以免費攞到上圖呢本Coupon Book, 入面有唔同店鋪既優惠. 唔拎就笨!
交通指南:
由博多出發
搭鹿兒島本線 (有特急就搭特急啦) 最快20分鐘車程就到達鳥栖站. 鳥栖站有接駁巴士直達Outlet, 每小時一至兩班車.
雖然係接駁巴士, 但係佢只係一條普通既巴士線, 所以唔好諗住佢實有大大個廣告喺車身. 你要做既係認住路線編號 "20" 就上車, 無中途站, 一路去到Outlet就落車. 車程15分鐘, 車費¥210.
由天神出發
大家可以去西鉄天神高速巴士站 (即係三越既三樓), 就有高速巴士直達Outlet, 車程45分鐘, 車費為¥750. 不過班次非常疏, 建議大家預早一日去西鉄天神高速巴士總站睇定個時間表先安排行程.
行完Outlet咁快就完? 咁就唔係達人啦. 返去鳥栖, 搭一個站火車去新鳥栖站 (約5分鐘), 我帶大家去平民二手店.
2nd Street 平民二手店
由新鳥栖站行過黎2nd Street平民二手店約10分鐘. 沿住下面個地圖一直行, 過左條河轉右就見到. 超大間!! 好易認.
話明平民二手店, 呢度當然乜野都有, 除左衫褲鞋襪之外, 電器, 樂器, 玩具, 波衫乜鬼都有.
話明係平民二手店, 當然要自己去尋寶. 有啲衫好殘好舊既就無謂睇啦, 但係有啲係新到好似著都未著過就放既都有, 大家花啲時間搵下, 實有好野. 講下女裝方面, 一般中價牌子例如 Lowrys Farm至 i.t.旗下既earth等等都有, 而價錢只係十分之一咋!! 唔信? 比件戰利品你睇下.
上圖呢件Majestic Legon連身裙, 新既一樣. 賣¥700, 即係$50港幣咋!!
喺呢間二手店旁邊仲有一間二手店. 不過當日休息, 無得入去, 大家經過既時候, 不妨報料話比我聽邊間抵啲?
交通指南:
由博多出發
1) 用番上面去鳥栖既方式, 搭鹿兒島本線特急, 25分鐘就到新鳥栖站, 再步行10分鐘就到. (其實只係同鳥栖相差一個站)
2) 直接由博多搭新幹線黎新鳥栖站, 車程只需13分鐘.
由熊本出發
搭新幹線直達新鳥栖站, 車程約25分鐘.
註: 本文地圖取材自谷歌地圖


text:
MINISO名創優品喺旺角開設全新分店,日前喺開幕禮上搵嚟鄧月平(Larine)主持揭幕及試做一日店長.而原來年紀小小嘅Larine早已有想創業嘅計劃,希望有朝一日可以擁有自己嘅舖頭.
走簡約親民路線嘅MINISO名創優品,近日喺旺角登打士街迎接第52間分店開張.開幕禮當日,除咗邀請咗鄧月平擔任嘉賓之外,最難得係品牌創辦人兼首席設計師三宅順也先生亦都喺百忙之中抽空出席.
活動以「夏日祭」揭開序幕,著上日本傳統浴衣嘅Larine聯同巡遊隊伍及日式大轎,喺旺角行人專用區載歌載舞,場面浩蕩.而類似今次咁大型嘅慶典,Larine都係首次參與,所以感到非常興奮.
MINISO名創優品嘅產品一向多元化,實用而且價格相宜.提到家中嘅佈置,Larine表明家居最緊要乾淨企理,而佢自己本身特別喜愛白,灰,藍,綠等顏色,所以會將呢啲顏色嘅物件擺滿成間屋,同時亦都好鍾意喺床上放滿公仔,當中有唔少就係喺MINISO搜羅返嚟.
另外,喺活動中,Larine亦體驗咗做一日店長嘅滋味,介紹店內產品嘅時候,頭頭是道.問到佢如果有機會嘅話,會想開邊類型舖頭?佢就表示:「會想開服裝店,因為鍾意Fashion,平時都有整開衫嘅習慣,所以呢個都係我其中一個嘅夢想,宜家plan緊,不過年紀太細,儲多幾年錢先,但呢件事會係我人生必做清單嘅其中一項.」
MINISO名創優品旺角登打士街分店
地址:九龍旺角彌敦道580A 號周大福商業中心地下5-6
Comments
Powered by Facebook Comments


text:
之前去開旺角一間美容院做Laser,本來都冇諗住做埋facial,因為之前講過,已經係屋企附近開左個 course 做 RF.
唔知點解今次做完 laser 佢地 sell 矽針,咁岩我有朋友做開,我都想試下.
美容顧問話而家做緊優惠,我覺得個價錢好似幾抵咁,於是就買左十次「試做」,再送多兩次俾我啦!
前日做完第一次,覺得個效果好好呀!所以係度分享一下!
相關文章:(純分享)做完矽針第四日
做既時候會 feel 到有d拮, 只係好輕微.
做到後期, 即係要清洗時開始就有d痛啦!當然呢種痛都係承受到啦!只不過係比起之前痛D.
之前一直好擔心做完會面紅甚至敏感, 美容師同個顧問都話唔會, 因為佢地用呢隻係靚野: 瑞士的!就算紅都唔係太紅.咁我自己做完之後又真係冇乜點紅到!我諗人人膚質唔同所以會有唔同既反應吧!
剛做完影出黎就係咁啦(鼻側邊係暗瘡印>”<)!
加左少少美顏….但睇到只有少少紅.
做完矽針後只可以用保濕護膚品, 其他都唔可以.
而我只要用手輕輕力掂到塊面都會感覺到有少許痛.
第二日都仲有少少痛, 不過輕微左好多!而且未到夜晚就已經接近完全唔痛.
但我就冇用日光去影相,今日先有影,不過兩日既效果都係差不多!令我十分驚喜!!咩唔同?就係皮膚細緻左,毛孔細左,又白左!
不過白左我就唔太喜歡!因為我黑眼圈好勁!!
請讚好專頁和多多支持, 謝謝喔 ~♥~
Our Diary 家庭育兒生活旅遊分享 (<<–Please Like my page)
下面兩張相都係冇任何效果,當然包括冇用美顏.(好多雀斑, 見諒)
美容師同朋友都話做完皮膚會比較乾,可能我本身都乾開,所以做完又唔覺得「特別」乾!!都係一樣,洗完面會繃繃緊果種,要即刻搽返D保濕既野先得.
另外話可能會甩皮,我又完全冇喎!!好奇怪呢~因為我本身皮膚真係好鬼乾果種黎架!!(原來第四日有)
最後要讚一讚美容師的手勢很好, 頗為純熟.佢話有D客以為做完塊面愈紅就愈有效果,可能佢既意思係D人認為愈痛就愈有效.佢就話其實唔係,要因應返個皮膚黎做,唔一定愈痛或愈紅就代表好.我諗呢D就係佢地強調力量同份量既重要性吧!由於我都係第一次做,佢幫我揀左幼D但密D既針黎做.可能就係因為咁,所以就冇咁紅同冇甩皮太勁吧!
如對矽針有興趣想自己買返屋企試下做的, 可以聯絡我呀! 讚好專頁再 INBOX 我啦!
聲明:全屬個人用後感,無任何廣告成份!
相關文章:(純分享)做完矽針第四日


text:
網上見到在尖風山上可以俯瞰整個匡湖居加埋白沙灣既遊艇.真是美妙的構圖.但路線資料就好唔完整,只係知道路徑頗隠蔽難行.都行咗咁多難行既地方,唔差在又冒多次險.搵唔到前人資料唯有就咁開中原地圖睇吓有冇路,白石窩新村前小小該有個登山口,一於出發.
正,果然有樓梯上山,一路都係啲山墳,似乎啲路係方便俾人拜山.我對呢啲嘢冇乜禁忌,不過…….行行吓竟然係掘頭路.橫掂仲有時間,落翻去搵個第二個路口上先得,正想走之際,見到山墳旁邊有一絲帶,原來後面有一條頗斜既上山小徑.俾草遮晒咁滯,又到勞工手襪出動既時候.啲路都幾斜幾跣,行餐死最高處竟然只係一個電線桿,乜都睇唔到.有好多分义路,但試來試去唔係走翻轉頭就係落山既.真係失敗,行得咁辛苦都係食白果.乜都冇得睇又難行既路啲人上來做乜呢?或者係整電線桿呱?可能太着意登頂,下山時竟然發現有啲位可以見到目標,可惜太多雜草阻住,唔理咁多都影咗啲,再行低啲有個位仲好啲,雖然都係有阻,影唔晒成個匡湖居,就咁手持影幾張就走人.
死火,我發覺我行錯路,好在已經望到路邊既光線,最多爬出去,終於出到去,原來只係前咗一個路口,就在璧屋懲教署旁邊.原來咁近不如翻去影埋夜景先走啦.個位其實好窄,只容納到一個人,而且人同腳架要在非常斜的地方立足.仲有……太陽下山後森林既主人………蚊子出來搵食,唯有全身噴勻蚊拍水,嗱嗱聲影完即閃.個景算唔錯但比較遠,煙霞又大,影完白茫茫一片,執餐死 @@


text:
繼上次介紹完彩豐行嘅JimmBenny 海藻抗菌淨化面膜之後. 今次有佢嘅姊妹產品想介紹比大家.   呢支mask都係只需敷5 – 10分鐘就可以啦!! 所以我都係響沖涼嘅時候用!! 呢支面膜嘅主要成份: 海洋骨膠原 – 迅速滲入皮膚底層,集中阻止並緩和皮膚彈力組織的惡化及減少皺紋加深的現象. 藻類衍生物 – 增加皮膚的水份與免疫功能,恢復受損組織正常循環. 彩豐行網頁嘅功效: *含豐富的藻類衍生物和海洋骨膠原成份 *能直接將成份輸入深屠皮膚,補充骨膠原活化肌膚細胞 *促進新陳代謝與再生能力,增加皮膚的水份與免疫功能 *促進真皮層微血管形成,恢復受損組織正常循環. 用法: 將厚層面膜均勻地塗於潔淨之面部,待10分鐘後,用水清洗即可. 個人用後感 : 我覺得佢性質好溫和. 保濕能力好好,方便易用!! 用咗佢之後啲皮膚仲無咁暗啞,因為底層保濕番!! 又平!! ($26一支)可以厚厚咁敷!! 我一星期用兩至三日,效果不錯!! 你地都試試啦!!
Continue reading
其實好耐之前開始,我已經有用凍水洗面嘅習慣!! 不過,我都係睇書同睇雜誌見到啲醫生同藝人嘅訪問先知用凍水洗面最好. 所謂凍水,我都係用自來水嘅水溫. 據說,用冷水洗面可以刺激面上嘅微血管收縮,呢個係一個好好嘅肌膚運動.我就覺得用冷水洗面仲可以收縮毛孔潻. 我響cosmopolitan都見到周迅嘅訪問,佢都公開佢嘅護膚秘訣就係用冷水洗面. 就算佢去到北京再凍,佢都係用冷水洗面架. 啲皮膚科醫生都話特別係冬天,因為冬天皮膚不太會出汗,皮脂分泌也較少.如果用溫水洗面,就會容易造成皮脂膜剥落,令皮膚粗糙. 如果大家都用慣溫水洗面就要改變習慣. 只要轉用冷水一個星期,你就會見到有明顯轉變架啦!! 仲唔快啲 ACTION!!
Continue reading
一支好嘅爽膚水係一道打開皮膚去吸收養份嘅門,所以非常重要. 佢唔只可以清除平時我地洗面洗唔走嘅死皮,佢仲係洗完面後,皮膚保濕嘅第一步!! 一定要塗爽膚水嗎? 咁就要睇吓大家想要咩效果.有皮膚科醫生就話,如果用爽膚水係想收毛孔,就可以用凍水代替,令毛孔縮細. 但係依家啲爽膚水仲可以保濕,美白,緊膚,控油,有啲仲可以防皺. 想有以上功效嘅姊妹們,睇怕都不能懶了!! 我建議大家用化妝棉塗爽膚水,因為可以順便抹去殘留響皮膚上的潔面品或潔面時還未徹底洗掉的灰塵和汙垢.仲可以防止雙手不夠潔淨而將汙垢塗番上皮膚.所以還是用化妝棉比較衛生. 選購爽膚水時最好唔好買有酒精成份的,以免引起敏感啊!! 最近我又用過兩支好嘅爽膚水想同大家分享一下!! BIO-ESSENCE TANAKA WHITE CLARIFYING SOFTENER 呢支真係美白了,我用咗一個星期就見啲皮膚白咗.(當時仲要係夏天) 夏天曬得多,我塊面就好易因缺水而暗啞,用咗佢一個星期左右,終於有番啲生氣.即係佢嘅保濕功能都不錯啦!! 我出年夏天都一定會再買番佢黎用. 彩豐行 – C.L A1863 Marine Collagen Skin Refiner海洋骨膠原緊膚液 最近天氣好乾燥.有一日同朋友去彩豐行,又想試新嘢! 今次就選了試爽膚水!仲做埋實驗先買! 我在彩豐行左手同右手嘅手背分別塗上 ,另一面塗上 .然後行了一圈,再感覺一吓那一面手背比較柔軟.就係咁!我就決定要買 回家了!! [大家都要記得用呢個方法試完護膚品先買!如果隔一段時間後,都覺得有效先至係好野!!] 海洋骨膠原緊膚液嘅主要成份: 海洋骨膠原,螺旋藻精華,海草精華,黑角藻精華,維他命原B5,透明質酸,薄荷葉精華. 哇!!咁多藻精華,加埋透明質酸,即係大部份都係保濕成份,再加上海洋骨膠原,唔怪得用完隻手背可以咁柔軟啦!!值得一讚!! 我用咗兩個星期啦!好適合香港依家咁乾燥嘅天氣! 皮膚乾燥就會失去光澤.大家都去彩豐行買番支試吓啦!!
Continue reading
今次有件產品我用咗一段時間,好想同大家分享吓我嘅用後感啦!!   呢支彩豐行買既收毛孔激素,我都係第一次試!! 佢價錢只不過係$58,有30ml,所以都係好經濟!! 佢係水狀,好易同好快吸收!! 呢支收毛孔激素嘅主要成份: 左旋乳 尿囊 (Allantoin) – 有舒缓肌肤,促進细胞修護,軟化角蛋白. 金縷梅精華(Witch Hazel Extract) – 能够迅速滲入皮膚,由内而外全面調節肌膚,平衡皮膚PH值及油脂分泌,净化毛孔,修復受損的肌膚,有效調節舒張嘅毛孔. 唔覺唔覺已經用咗3/4支啦!!我都有日日用,除咗覺得佢好快吸引外,我就唔係好覺佢有收毛孔嘅功效! 響彩豐行個網頁就有其他人話佢好有效!! 大家都可以 click 以下條 link 去睇睇! http://www.choi-fung.com/chinese/online/goods.php?pid=A263 不過響我搵資料期間,就見到如果你係油性肌膚,就會見效啲. 因為金縷梅精華最有效補充水份,平衡油脂分泌,有效收細毛孔. 所以如果你地係油性皮膚就更加要試試啦!!
Continue reading
其實唔知大家有無留意,皮膚偏白的嘅人,啲班特別多!! 但係黃皮膚同膚色比較黑嘅人呢,啲班就比較少!! 我啲皮膚膚色偏黃,所以唔係好多班.但係曬得多,都會有囉!!! (仲要唔係淨係響啲雀班位先有,係成塊面唔同地方都有啲. 為咗去除呢啲班,近年我先開始試用一啲美白淡班筆,希望重點去班. 之前用過 CHANEL 嘅 ,用咗兩支,啲班真係淡咗好多!! 貴係貴啲(要$5XX一支),但係有效!! 都照用!! 上次本來打算再去買,點知已經停咗產……. 早前同朋友去 Body Shop 見到呢支淡班筆.又唔太貴,只需$2XX,一於買黎試試!!   Body Shop 呢個紫蘇水份美白系列有哂洗面,爽膚水,精華,日,晚霜架.不過我就只係試咗呢支淡班筆!! 呢個紫蘇水份美白系列有以下主要成份: 紫蘇精華 – 響色班出現之前,減少製造黑色素嘅訊號. 有機蘆薈 – 有紓緩,鎮靜及保濕功效. 維他命C – 有美白功效. 甘草根精華 – 抑制肌膚底層製造累色素. 用後感 走珠式設計,用起黎好方便!! 只要輕輕滾一吓就好容易滾出大量精華! 啲精華仲好補濕!! 塗完塊面就好似有一層好薄好薄嘅膜咁!! 初初用支淡班筆第一,二個星期時就好似無咩反應,唔係好覺啲班淡咗. 但係到依家差不多用完一支就見到啲班開始淡!! 真係幾好!! 終合所有意見,都值得介紹比大家買黎試吓架!! 大家快啲去睇睇啦!!
Continue reading
相信好多人見到Neutrogena個廣告時都會好好奇!! 洗面,同時按摩埋塊面!! 好似幾好!! 但係佢個廣告真係有啲誤導囉!! 因為佢唔可以好似廣告咁樣,做到有咁多泡嘅效果!! 啲泡又唔多豐富!! 只係好薄!! [可能係我用慣啲多泡嘅洗面膏啦!! 我係接受唔到用洗面奶嘅人.] 用法都好易!! 將已有洗面 gel 嘅棉花放去部機到. 然後將部機放落水龍頭到沖濕塊棉!! 跟住開咗部機就可以開始按摩吓!! 啲泡就會慢慢出黎啦!! 不過啲泡唔係好多,但係就好滑!! 用後感: 洗完感覺幾好!! 佢真係有令到啲皮膚滑啲,soft 啲! 唔知係咪同佢嘅震動按摩有關呢?? 用後有涼涼的感覺! (因為個起泡棉有少少薄荷成份!) 但係潔淨能力,我就只係覺得還可以! 唔係好覺得佢特別 Deep Clean!! 缺點: 個按摩圓位比較大,好難清潔到兩眼中間嘅位置!! 泡沫唔夠濃密,感覺潔淨能力一般!! 不過加埋所有嘅感覺,呢部 power wave 機都係可以一試既!! 但係如果長用我就未必會啦!! 以上只係個人意見,如果你地用後覺得好!! 記得話我知!! 我都想知我係咪用錯咗方法呢??
Continue reading
呢支係彩豐行買嘅潔面泡,真係比我想像中好用喎!! 以前用過 IPSA 嘅 CLEANSING SENSITIVE MOUSSE ,不過都唔覺得呢啲自動起泡嘅洗面好用. 用完支IPSA 嘅潔面泡洗完面好滑,但係就有啲乾!! 所以用完都無諗過再用第二支. 不過呢支「白米妍白潔面泡沫」就好啲,好滑之餘又唔會太乾. 佢啲泡沫都好認真,好細緻架. 佢嘅主要成份有: 白米蛋白精華 – 白米用於好多護膚品.佢可以去除肌膚老舊角質, 改善肌膚質數,收細毛孔.令肌膚回復光滑亮澤.有美白功效. 紅莓精華 – 有抑菌,殺菌,提防發炎嘅功效. 米糠發酵液 – 有抗氧化,增強皮膚免疫力嘅功效. 甘草精華 – 含甘草酸成分,具抗發炎,抗過敏及增加肌膚免疫力,對肌膚暗沈有醒膚作用. 用後感: 泡沫豐富,但係如果再濃密啲就更加好. 只有少少香味[我好怕用啲好香嘅嘢! 容易引致敏感] 洗完面後,啲皮膚好滑同好柔軟.潔淨能力都OK. 我差不多用完一支,白咗小小.[不過都可能係我最近少曬太陽所致!!] 彩豐行啲產品真係平靚正!! 少少錢就可以買到多多產品!! 有啲仲要出奇地好用!! 下次有好嘢再同大家分享啦!!
Continue reading
呢支係彩豐行買嘅潔面泡,真係比我想像中好用喎!! 以前用過 IPSA 嘅 CLEANSING SENSITIVE MOUSSE 都唔覺得呢啲自動起泡嘅洗面好用. 用完支IPSA 嘅潔面泡洗完面好滑,但係就有啲乾!! 所以用完都無諗過再用第二支. 不過呢支「白米妍白潔面泡沫」就好啲,好滑之餘又唔會太乾. 佢啲泡沫都好認真,好細緻架. 佢嘅主要成份有: 白米蛋白精華 – 白米用於好多護膚品.佢可以去除肌膚老舊角質, 改善肌膚質數,收細毛孔.令肌膚回復光滑亮澤.有美白功效. 紅莓精華 – 有抑菌,殺菌,提防發炎嘅功效. 米糠發酵液 – 有抗氧化,增強皮膚免疫力嘅功效. 甘草精華 – 含甘草酸成分,具抗發炎,抗過敏及增加肌膚免疫力,對肌膚暗沈有醒膚作用. 用後感: 泡沫豐富,但係如果再濃密啲就更加好. 只有少少香味[我好怕用啲好香嘅嘢! 容易引致敏感] 洗完面後,啲皮膚好滑同好柔軟.潔淨能力都OK. 我差不多用完一支,白咗小小.[不過都可能係我最近少曬太陽所致!!] 彩豐行啲產品真係平靚正!! 少少錢就可以買到多多產品!! 有啲仲要出奇地好用!! 下次有好嘢再同大家分享啦!!
Continue reading


text:
24 JULY 2018(TUE)
粟米鬚可以話係小小豬至愛涼茶之一,每次行街市見到有新鮮嘅靚粟米鬚我都會買返斤嚟煲俾小小豬飲.
之前多數都係用佢嚟煲紅蘿蔔同馬蹄(按此重溫),雖然係好好飲,次次都俾佢兩父子秒殺清晒,不過飲得多都怕佢地悶.前日睇報紙見到有介紹用蘋果嚟煲就可以既清熱消暑又有助開胃,所以等我又嚟試試新款式啦~
蘋果生津潤肺,除煩開胃;粟米芯鬚有健脾開胃及利尿功效;馬蹄就能消食除痰,清熱解毒.(網上資料)
蘋果三個,粟米鬚一斤,馬蹄八粒及冰糖適量~
粟米鬚洗乾淨~
蘋果刮去果蠟後去芯切開~
馬蹄洗淨去皮~
煲內放約2L水,然後隨水加入所有材料(冰糖除外)~
待滾起後,用大火加蓋煲約15分鐘~
之後加入適量冰糖~
然後轉慢火加蓋煲多45分鐘~
煲好之後待涼入樽放在雪櫃,因為雪凍就仲好飲呀~
其實小小豬一見到啲粟米鬚都已經愛不惜手,所以我都唔洗點講就快快口幫我清左一大杯.飲飲下佢就終於發覺係同平時嗰啲係有少少唔同,佢話多左啲啲蘋果味仲好味.(之後就加多一句:總之係粟米鬚我就鐘意,叫我多啲煲俾佢飲哦.....真係俾佢笑C啦)
溫馨提示: - 由於材料都涉及藥材成分,所以係好因應個人體質,大家記得煲之前了解下自己,或者問下相熟中醫/藥材店職員,呢個湯料啱唔啱自己呀!


text:
Dear My Darling,
趁今次活動破戒 開返個POST當係做唔知幾多日放閃紀念
今日因為差唔多全日都對住你 根本連POST都打唔到
(點打得出)
當係補返我地一百日 二百日 至 八百日嘅紀念 <3
其實有少少唔開心 因為個活動開咗之後你係第一個開POST
但對象居然唔係我
WUWUWUWUWUWU
你話怕我鬧你打得少字唔夠誠意
其實誠意呢D嘢邊可以由字數嚟衡量
知道你愛我就夠 (肥叉燒白飯就不了)
其實我都怕你唔鍾意我公開咁擺你上枱
我哋係低調派嘛
不過要做壇活就沒法子了
自問一齊咗咁耐
我哋都好似冇做過D咩放閃行為
可能我哋開POST鬧垃圾谷鬧人都仲注目D
所以今次你由我任性一次啦好嗎
(不過我都扭咗咁多次計 你都冇乜邊次會阻我任性 )
傳說中令人混淆我哋嘅頭像圖
因為16年年頭嘅一次C3
唔知係咪個天安排 居然會出現兩個 守護甜心 嘅COSER
媽啊 十年前嘅角色居然仲會有咁多人COS
但如果唔係佢哋 我都唔會知道你有玩呢隻叫 跑ONLINE 嘅糞驚
仲要課金玩得癲過我
唔係嗰次C3 玩返起跑ONLINE
我哋仲會唔會KEEP住聯絡都係個大問題
因為過多兩日你就要返去讀書了
(我唔信MHX可以夠我哋玩咁耐)
我認我係有私心
用隻冇結過情嘅大中天分身同你玩
就係想引你同我結情啫
(我知你嬲豬我唔用正身結 不過而家都返唔到轉頭了)
(廿幾歲仲care呢d嘢係咪我問題)
有人做場主亂SET PASSWORD但係又畀我贏咗
KEEP住晚晚SKYPE晚晚玩跑
玩到半夜唔知幾點 畀屋企人鬧到狗血淋頭
養成埋夜瞓體質
終於等到你返嚟了
終於可以喺埋一齊了 可喜可賀
呢d日子入面
多謝你接受咗我呢個又惡又粗魯又毒
成日鬧人 鬧完又要自己喊先嘅女朋友
學你話齋 應該得返你會要我了
I love you
[ 本帖最後由 {YI-彤 於 2018-5-20 23:49 編輯 ]


text:
前兩日去星際買平價版教科書. 因為平價版o既書脊係簡體字的關係, 加上我唔 sure 中文名點譯, 我o係書架搵o左好耐都搵唔到. 之後我走去問店員. 當時有另一位人兄正o係度查詢一本 Bioinformatics o既書, 我見個店員對住個字好耐, 逐隻字母入落電腦查, 就知佢唔太識英文, 於是我就諗住用中文書名問佢. 點知口快快問o左佢有冇  , 正在唔好意思之際, 佢就話 "Digital..." 好似有, 但唔太肯定, 指指個 keyboard 叫我自己打個名入電腦 search. 跟住我話估係譯做 >, 佢就好快咁指o左俾我睇了. 俾完錢正想走, 點知佢好好學咁問我 Communication 點解同點讀. 都o岩o既, 佢賣o既書多數都係大學書, 通常 d 人都係淨係知個英文名, 如果佢識英文的確方便好多. 雖然係咁講, 但其實佢大可以次次都俾個 keyboard 人自己 search, 難得佢有番咁上下年紀都仲咁好學, 勁.
出o左間書店, 見到星際另一樣特產 - 老翻 AV... 佢地做到好 pro, 有 d 寫明係全港最大, 有 d 講提供 7 天退貨服務, 有一間仲勁, 門口有個 poster scroller... 呆了... 估唔到老翻 AV 業都要增值到呢個地步...
第二日返學經過門口更亭, 見到個物業主任, 佢問我可唔可以幫佢手番學校搵o個 d property management o既 dissertation 俾佢睇睇, 佢想學多 d 野. 我呆o左一呆, 問番佢先知 dissertation 原來係解論文. 嘩~~~ 真係唔識呢個字...! 勁...!
今時今日真係咩都要講增值... um... 大家加油了..!


text:
喺數學,物理同埋工程學當中虛數單位標記為.虛數單位嘅發明傳到實數系統能夠延伸至到複數系統 .延伸嘅主要動機係因為有好多實係數多項式方程式無實數解.例如方程式就無實數解.但係假如我哋允許解答為虛數,噉樣呢個方程式以及所有嘅多項式方程式(參閱代數基本定理)就都會有解.
虛數單位 定義為二次方程式 嘅兩個解答中其中一個解答.呢個方程式又可等價表達為
- .
由於實數嘅平方絕對唔可能係負數,所以我們假設有咁樣嘅一個數目解答,幫佢設定一個符號 .有一點好重要嘅就係, 係一個定義明確 (well-defined) 嘅數學構造.
實數運算可以延伸至虛數同複數.當計算一個表達式嘅時候,只需要假設 係一個未知數,然後跟住 嘅定義,替代任何 嘅出現為 . 的更高整數冪數也可以替代為 , ,或 ,根據下面嘅方程式:
- ,
- ,
- .
一般嚟講有以下嘅公式:
-
-
-
-
- (係整數)
i 嘅計算[編輯]
好多實數嘅運算都可以推廣到,例如指數,對數同埋三角函數.注意,爾尐都係複變函數入面嘅多值函數,使用嘅時候一定要注意揀嘅係黎曼面嘅邊一支,下面衹係列出咗其中一支嘅結果.
一個數嘅次方係:
一個數嘅次方根係:
以i 為底嘅對數係:
嘅餘弦係一個實數:
嘅正弦係一個純虛數:


text:
阿媽等埋呀!挽住兩袋戰利品嘅陳少霞一支箭咁行,撐住枴杖嘅阿女當然追唔切.
同你吟一吟
阿女撐住枴杖陳少霞遇着……的士司機
贊助商連結
去年再婚,嫁俾有「法拉利之父」之稱嘅富商李文輝,陳少霞由內到外都好有闊太味.呢日佢喺淺水灣同前夫生嘅囡囡撐枱腳,個女傷咗腳,出入要用枴杖.不過挽住兩大袋戰利品嘅陳少霞好心急,一支箭咁行,完全將個女拋離.行到半路,可能聽到阿女嗌:「等埋呀!」陳少霞先停低等埋阿女.
嗰晚行動不便嘅阿女,遇着一個點樣嘅的士司機呢?撐住枴杖,上車當然動作慢咗啲,個的士司機見狀走落車,一手……唔使驚!唔係攞條鐵通趕客走,而係幫佢開車門,仲話:「慢慢,唔使急.」
咁有耐性,陳少霞索性叫司機哥哥等多陣,等佢去埋七仔買嘢先上車,遇着個好心司機,唔知闊太陳少霞落車時有冇俾多幾蚊貼士嘉許呢?
終於發現阿女墮後咁多,陳少霞停低等埋.
兩母女唔知傾啲乜,陳少霞突然放低兩袋嘢喺地,同個女對峙咗一陣.八珍可能諗多咗,兩母女商量嘢啫!
阿女上車先,陳少霞就火速入七仔買埋果汁,的士司機等完個女又等埋阿媽都冇躁底,呢個世界有好人㗎!
兩母女呢晚遇着個好心的士司機,阿女行動不便上車慢,司機哥哥落車唔係擸條鐵通趕客走,而係幫佢開車門.
嫁咗俾富商李文輝後,陳少霞跟老公一樣,鍾意出街戴草帽.
右珍珠左巨鑽
闊太陳少霞大大啖嘅食相,都不及佢手上嘅珠光寶氣咁搶鏡.
右手戴住嘅珍珠,十足珍寶珠咁大粒.
另一隻手戴住嘅都唔弱,巨鑽呀!
撰文:八珍
攝影:李玄


text:
加德滿都 必去景點及怪誕街附近酒店推介
怪誕街附近酒店預訂
神秘優惠價幫你慳更多
即時揭開神秘優惠價,慳得更多
加德滿都必去推介 - 怪誕街
想去 加德滿都 自由行?等 Hotels.com 帶你玩盡 加德滿都怪誕街 啦!留意我地文章,話你知去加德滿都 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋加德滿都怪誕街 附近有咩酒店,等你更加容易計劃行程,慳返酒店來回景點嘅時間.
加德滿都怪誕街 自由行
去得加德滿都怪誕街 自由行最緊要一定係揀啱日子去.一啲熱門景點例如,加德滿都 嘅 怪誕街,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
加德滿都怪誕街 交通
想去怪誕街 暢順無阻濟,最好就係出發前,睇清楚加德滿都怪誕街 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
加德滿都怪誕街 必食必買攻略
加德滿都怪誕街一直都係旅遊熱門地點,去到加德滿都怪誕街,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
一直以嚟,我對 馬時亨 呢條友無乜好印象,正宗擦鞋仔一件.只不過,依家 馬時亨 喺港鐵沙中線豆腐渣工程嘅表現,係最令人憤怒.點解我咁講,因為 馬時亨 嘅做法,係可能令港鐵失去喺海外投標工程或管理合約嘅機會,呢個商譽損失係好難挽回,係唔係你 馬時亨 一條友送去北韓俾金正恩處決,就可以解決?
馬時亨 有幾唔負責任
點解我一直反對中國高鐵香港段由港鐵管理同營運,因為港鐵控制唔到技術同買車,一旦有事就係港鐵孭鑊,然後港鐵喺香港營運表現做壞咗個朵,就可能失去喺歐盟嘅管理合約,呢件事絕對係會因小失大,唔係講笑.而依家沙中線搞到咁豆腐渣,你估乜國家考慮營運合約果陣,都係純粹價低者得,梗係唔係,價低好多公司都識做,但表現垃圾就大家唔會將合約交俾你間Non-EU公司.所以 馬時亨 作為上市公司高層,一切只識得政治掛帥,完全不知所謂,根本佢就應該落台問責,學乜人做上市公司主席,返去早抖喇,又話自己有病唔做得局長,依家又學乜人做咁大間上市公司主席,你話係唔係?
我依家唔講政治,我知道好多人討厭政治,我同你講公司管治,因為公司管治會影響大藍籌嘅股價,特別中國啲國企嘅公司管治都係垃圾,根本唔可以長期持有,或適合做退休金投資組合果陣,港鐵作為一隻阿婆可以擺落床下底投資嘅股票,公司管治係更加要睇住,而豆腐渣工程搞到咁,即係 馬時亨 治下嘅港鐵公司公司管治有問題,我唔係專業投資者,但如果要我長揸呢隻股票,我嘅答案只會係No,因為 馬時亨 好明顯係有護短兼死雞撐飯蓋之嫌,而且果啲鋼筋嘅問題,有可能帶嚟潛在賠償風險,以及有可能令港鐵未來融資能力,以及保險購買等方面出現問題,咁點解我仲要持有港鐵,仲要依家港鐵剩番嘅地產項目越嚟越少,而香港地產市場嘅風險,又越嚟越高,咁樣係一啲都唔掂檔.
馬時亨 應該踢出港鐵公司,如果 馬時亨 唔離開港鐵公司並向公眾道歉,唔搭港鐵,以及沽售港鐵股票,可能係香港人有效對呢啲垃圾管理層作出抗議嘅方法,有乜事唔好向股民求(但向納稅人求機會好大)


text:
我通常對住一啲廢老,我都係祝佢早日暴斃同執笠,一如董建華同張宇人,依家又多件呢啲仆街,果件叫中華廠商聯合會嘅 吳宏斌 ,話白領放太多假,應該少啲bank holiday,話啲人唔做嘢想攞人工.對付呢啲廢老,加速佢地暴斃應該對促進地球和諧有好處.
吳宏斌 呢啲人唔死都無用
香港白領嘅假期,查實唔係太多,係太少,因為香港啲廢老用埋啲無效率嘅運作方式,以及請嘅人太少,造成好多人唔健康咁OT,我相信果啲爭落嚟嘅OT時間都極為可觀,呢啲係香港老闆爭香港人,如果啲廢老唔係唔肯自我增值,用埋啲白痴Excel Spreadsheet做決策,或者要秘書浪費時間做啲白痴Formatting嘢,我諗根本無人要浪費時間OT,更加唔好講休息唔夠.所以應該暴斃果個係 吳宏斌 同張宇人呢啲廢拉柴,仲要唔放假邊個你去果個搞到全港大塞車嘅工展會買嘢呢?係嘛,你啲死廢老唔係以為支爆緊嘅中國仲有財力買嘢嘛,要買孖人牌指甲鉗不如益吓小弟好過喇,仲益你 吳宏斌 呢啲死廢人.
好啦,依家要點做可以合法合情合理和理非祝 吳宏斌 早日歸西,佢咁睇唔過眼啲人放假,我們不如早啲幫佢放假,大可以喺 吳宏斌 公司門口以及中華廠商聯合會門口日日掛住祝 吳宏斌 早日暴斃嘅標語,掛埋喺立法會門口祝埋張宇人早日暴斃都得,呢啲嘢,如果喺歐洲一早係工會做,只不過香港工黨廢到一個點,浪費時間幫劉小麗選九龍西都唔做啲嘢回敬呢啲引發公憤嘅仆街,咁呀,我鼓勵大家自己嚟,日日唔同人掛條咁嘅banner,呢啲老人家,激兩激就一啲都唔襟激,甚至包埋到依家都居然未死得嘅曾憲梓都得,啲土共平日都無句好說話,依家都只不過係以牙還牙,以眼還眼啫.
跟住係要斷中華廠商聯合會其中一個主要財源工展會,係時候明確杯葛工展會,當工展會無真正嘅香港工業產品果陣,大家最好就係杯葛呢啲掛羊頭賣狗肉嘅行動,孖人牌平指甲鉗不如問我買,其他果啲,我相信係有replacment,根本唔駛同啲中國遊客迫,我睇中國遊客唔嚟果陣,你 吳宏斌 呢件廢老食乜春.


text:
紅磡灣天澄閣中菜廳 Crystal Harbour Restaurant (Hunghom Bay)
商戶搜索
服務詳情
評語 提交評語
婚禮最緊要都係三樣嘢,就係行程(即係rundown),場地同埋菜式.除咗要自己處理嘅行程,剩低嗰2樣嘢我覺得天澄閣係性價比高.另一方面我覺得擺酒最緊要喺樓底高,所以天澄閣喺幾好嘅選擇.而地點方面因為我喺紅磡嘉里酒店出門,去天澄閣擺酒都方便,不過係差在對賓客嚟講唔近地鐵站,要靠佢啲專車接送.
我嗰時喺婚展度搵佢哋,我覺得佢地銷售都唔chur,感覺幾好.一直幫我哋嘅Apple真係好幫到手,令我哋基本上都唔使擔心酒樓嘅嘢.佢喺適當時間就提我,又幫我打點晒啲嘢,喺佢可行嘅權力裡面佢都會盡力俾到你想要嘅嘢.例如我有問佢可唔可以早一日去放低啲嘢, 同埋早2日放低啲酒,佢都幫我安排到.所以基本上我覺得覺得天澄閣幾好,都OK.食物我方面自己覺得好食,我平時有時都會去飲茶,不過當晚賓客feedback就覺得太油.
另外,天澄閣同樓上service apartment有deal,可以俾你擺酒嗰晚喺樓上住一晚,但兩間嘢係唔同集團.樓上嘅service apartment我覺得就一般啦,好似普通屋企,就唔係一間酒店嚟.配套上就唔係咁啱一個after wedding嘅人,例如hotel可以叫service嚟幫你攞行李上去,呢度就要自己一力搞掂.不過一開始book嘅時候天澄閣都同我哋講明,所以我哋都知嘅,只係喺度提醒返都想用天澄閣嘅新人要首先諗返自己係咪接受到同埋可以自己搞掂啲嘢先揀.其實間嘢都OK,只係無咗一啲可能新人需要嘅service.
我去左現場睇個實景,覺得係比想像中大既,因為無柱,樓底都有20尺到,佢應該係新裝修過所以好光猛,不過個location係差D,始終唔係近地鐵站,就算有shuttle bus,都未必算係太方便!
我total擺左25圍,Apple由我落單就跟到我big day,佢地又會arrange 一個姐姐叫Amy扶我上台,又會問我肚唔肚餓!Overall d食物都幾好,個海鮮卷好脆,炸子雞reheat都幾好食!
嗰日放喺地下D音響無著到,可能因為我做technical,知道佢地裝D音響既位置出翻黎D聲未必太好,d音響可以改善就更加好.
我初初已經target左係酒店,但係酒店都係俾ballroom,又無窗,我覺得比較侷促,所以就唔太想!咁天澄閣個落地玻璃都好吸引,同埋可以間開打麻將既地方,個新娘房都夠大同埋同個擺酒位係同一層,方便我出入換衫!親戚都話D食物就好好食,我就淨係食左乳豬同翅,D翅都幾足料,又夠熱,乳豬皮都脆,仲有個芒果紫米卷,好特別,我係另外加錢叫!
D Staff 好helpful,會有個姐姐專門跟住我,扶我起身,換衫個D! 佢地個音響都清楚,係個mon set左喺近天花,坐係角落D位就睇唔清楚!另外就係事前負責我地個sales離左職,中間D嘢甩左,不過我raise翻問題,佢地個consultant就即刻follow up翻,所以都唔大影響!成個package黎講我覺得少少貴既,雖然佢地係酒店入面既中菜廳,但係佢地始終唔係酒店,所以個minimum charge都幾貴!
我係上網做research搵,再去做site visit,佢地樓底好高好寬敞,所以感覺唔侷促,而且性價比真係好高,佢比其他出面酒店係平2000元到.Apple同Terry呢兩位職員都好上心,Apple係佢由頭跟到尾,會好細心說明成個rundown,而Terry係當日PIC,最好係佢配合到我想要,例如得到佢地配合,我可以係最後出到去送客,第二就係D菜色真係一流,好多賓客都讚,而且又無想像中貴,我total 擺左23圍.
我擺酒係喺紅磡灣天澄閣.其實嗰晚我好忙,都無乜接觸到啲經理,但係我老公就有啲意見,覺得某一位經理唔係咁好.嗰晚我哋有啲大頭蝦,忘記咗有一個朋友係食素,無安排素嘅餐單俾佢.我老公去同經理交涉,而嗰位經理咁樣回應︰「點呀? 要唔要呀? 係咁架喇!」佢俾人感覺好hea,啲態度係連啲兄弟姊妹都驚訝咗一下點解會咁.
另外,當晚有啲賓客可能高興得濟,見主家席有空位,就坐咗落主家席.嗰位經理就話︰「嗱,我唔理呀,總之主家席嘅位只可以加唔可以減.就算其他賓客啲枱有吉位都好,你都唔以轉返個人過去架喇.主家席張枱就再收錢,我唔理架喇!」我哋聽到之後真係呆咗,覺得佢啲態度唔好得嚟仲要唔helpful.呢位經理喺當晚婚宴先出現,唔係之前同我哋聯絡開嗰一位.當晚其實唔止佢一位經理,仲有其他幾位.
我哋之後都有向一直跟開嗰位經理反映返呢件事,但佢只係覆咗我哋一句︰「多謝你對天澄閣嘅支持!」.雖然無奈,但我都無再跟進呢件事了.我知天澄閣都好出名,不過如果有朋友問起我會唔會推介呢間,我就會提醒返佢哋婚宴當晚可能會有咁嘅經理出現,然後等佢哋自己決定返.


text:
去旅行最麻煩就係執行李!貪靚嘅女生們都會認同,大樽細樽嘅護膚品就最哂位,而且仲一定要寄艙,實在為旅程帶來唔少限制~以下為大家介紹4個旅遊小秘技,以後去旅行唔使再帶埋一樽樽嘅護膚品,就可以買多啲嘢啦!立即睇片!
秘技1:自製精華化妝棉
護膚係每日必做嘅程序,去旅行都唔例外!不過帶埋成支精華去唔單止會搞到個行李好重之餘,仲要提心吊膽驚整爛!學吓自制精華化妝棉就唔使驚啦~
Step 1: 將化妝水噴灑於乾淨的化妝棉上
Step 2: 直到完全濕透
Step 3: 放入保鮮袋保持濕度
秘技2:100%防漏絕技
你懂的,有啲護膚品係唔可以上面個秘技嘅~例如Lotion之類就唔適用啦!咁大家就要睇睇呢個100%防漏絕技,咁就唔使再擔心護膚品係漏到成個行李都係啦!
Step
1: 剪一細張保鮮紙
Step
2: 打開樽蓋,放於樽口上
秘技3:不敗的試用裝
驚護膚品重,驚護膚品整爛,驚護膚品漏到成個喼都係?相信大家買化妝品嘅時候都會收到一堆試用裝,去旅行就係用試用裝嘅最佳時機!
秘技4:粉餅/眼影防碎技
除咗護膚品之外,好好保護化妝品都係去旅行嘅重要問題!尤其係一啲特別脆弱嘅items,例如粉餅,眼影等等,一碎咗就返唔到轉頭!但其實只要一個簡單步驟,就可以好好保護佢哋~
Step
1: 將化妝棉放於粉盒中間


text:
「辦學機構宣傳指南」,係hobbi.hk為咗作為辦學機構嘅你而刊載嘅資訊.令你知道點樣有效咁運用文字,圖片去增加你嘅課程響網上嘅曝光率,更容易俾搜尋引擎,同埋潛在嘅學生搵到.我哋響辦學機構宣傳指南嘅第一講同第二講分別講過點樣寫課程廣告標題同課程廣告內容,今次,我哋講下辦學機構介紹.
辦學機構,無論係規模極大嘅非政府組織同歷史悠久嘅宗教團體開辦嘅業餘課程,或者係響街坊商場開業小小嘅興趣班工作坊,其實都好需要有一段文字去形容下自己,俾有意思想知道更多嘅潛在學生知多少少,吸引到佢哋嚟查詢甚至係報名.
響hobbi.hk,我哋設有「機構主頁」俾每一個辦學機構.「機構主頁」內設有文字介紹,詳細資料同埋上載圖片三個欄目,機構可以響「機構主頁」設定頁上載標誌,頂頭封面圖同3張插圖,而文字介紹同詳細資料就可以俾機構嘅負責人向訪客介紹機構本身嘅各種文字資料.
圖片內容:標誌,封面與插圖
今時今日,靠宣傳圖片內容係非常重要,所以hobbi亦留咗好幾個位置俾辦學機構善用圖片做宣傳用途.要注意嘅係,我哋非常建議辦學機構用返自己拍攝嘅相片,千祈唔好未問過人就網上亂用其他人嘅相喎!
機構標誌
hobbi.hk 為辦學機構嘅標誌 (logo) 框呈方形,即係用宜家外面嘅社交通訊網絡平台,好似係facebook,whatsapp同埋微信等等嘅格式差唔多.我哋建議上載最少256像素 × 256像素大小嘅標誌圖,咁當張相響高清手機上嘅App度顯示時都唔會矇查查啦.
主頁封面
hobbi.hk 機構主頁封面就係一幅比較大嘅圖,類似facebook主頁上面張封面大圖.機構主頁封面最好係打橫,闊1600像素以上,封面未必需要「搶眼」,可能只係一大幅學生學上堂嘅情況,教室入面嘅廣角相就已經好夠.因為唔好唔記得,訪客主要入嚟係睇主頁嘅內容去考慮查詢或者報名,而唔係睇主頁封面有幾「搶眼」.
插圖
每個機構主頁都可以加入最多三幅插圖,插圖橫,直不拘.插圖嘅內容可以係上課實況,教室外觀佈置,或者係課程習作嘅製成品等等.
文字內容:機構介紹與詳細資料
機構介紹
係hobbi.hk 機構主頁內比較重要嘅文字內容,俾訪客或者潛在嘅學生對機構有更多了解.機構介紹唔駛長,只需要幾個重點,每一個重點都係一句起,兩句止,組成一至兩段文字就可以.響機構主頁入面,機構介紹會用粗體表示,如果文字太長,會好難閱讀.
撰寫機構介紹時可以考慮下面嘅重點:
- 機構成立日期
- 辦學目的
- 服務地區
- 導師資歷,資格
……等等……
詳細資料
就係更加多嘅機構詳細資料,好似係…
- 報名方法
- 收費方式
- 上課時注意事項
- 上課地點的營業時間
- 惡劣天氣上課安排
… 等有用資料.如果辦學機構嘅資料詳細,可以令訪客或者潛在嘅學生對機構更有信心,知道辦學機構即使唔係好大規模,但係負責人都有交帶,做嘢企理.而當學生報名上課前後遇上相關問題,機構方面亦可以將機構詳細資料呢個欄目嘅資料用嚟提醒學生.
希望上面嘅教學可以俾到一啲idea大家點樣去準備辦學機構嘅資料同寫文字內容,到時唔單止search engine同真人訪客,自己睇返自己個機構響 hobbi.hk 網站同App嘅主頁時都覺得靚靚仔仔~


text:
南翔小籠包 ($48) - 都幾多肉汁呀
雪菜肉絲炒年糕 ($88) - 實在太好 又可以食年糕 因為里奧大人唔多 like 食年糕呢
花素蒸餃 ($55) - 呢個漏單囉 成個鐘先來 我諗住取消 但 CC 話唔好喎 因為話唔係食咗好多嘢喎
尋晚瞓得都 ok 但瞓瞓下又熱咁 之後又凍喎 煩 ~
早餐食腿蛋治 今次唔烘底喇 熱鬼辣辣唔想食 d 太乾嘅嘢 哈哈 ~
菇場忙下停下 之前請咗個阿叔做 Junior Clerk 目測都有 50 歲 我唔明點解請呢 d 年紀 貪人地夠穩定 ?!?!?! 好喇 我尋日聽阿怪對佢態度都好衰 好悔氣話我已經教咗你 2 次 又咁咁咁 人地黎咗 2 日咋 好似想要人地識哂所有嘢咁 ~
佢阿 head 一唔喺位就對人態度差 但喺度就懶 nice 咁教人 呢點最黑人憎 所以我又好自然咁啤啤佢 我呢 d 真係厚多士 嘩哈哈哈哈 ~
Lunch time 出去食 咁啱溫總同車神又係食粉麵 咁一齊坐啦 ~
番到菇場抖陣又開工 但依家天氣熱 晏晝出一出去熱一熱 番到菇場就好想瞓 但其實我食飽又瞓唔到 頂住個胃好辛苦呢 ~
放工搭地鐵去 APM 今晚約咗 CC 食飯呢 開心開心 ~
我 6 點左右都到喇 CC 無耐都到啦 依家佢放 6 點 咁就好喇 唔駛等咁耐 哈哈 ~
咁佢打比我問我喺邊 佢喺咁喂喂喂 我又係咁講我喺度 之後佢把聲突然好驚咁再叫我名 無人應佢就收線 咁我打番比佢啦 佢話頭先聽到把男人聲 話有咩藍色貨辦喎 @@
終於同佢見面 真係好喇 咁我地不嬲用 skype 聯絡 咁前排想同佢 say hi 又佢成日唔見人 對上一次佢話公司生意唔好 我心諗唔係比人炒咗呀嘛 ?!?! 所以忍唔住 whatsapp 佢 ~
條友又無尾音又無 icon 喎 就咁寫 : 我正想約妳星期三食飯."
咁我就講地方啦 之後佢話無開 skype 咁佢又唔方便喺公司 whatsapp 所以講完地點時間就算喇 ~
今晚見面就問佢咩料啦 我直頭話驚佢比人炒咗添呀 之後佢話工廠都已經唔用 skype 問嘢 所以佢都唔用喇 原來如此 ~~~~
有時我講唔開心嘢 講得好激動 佢個樣又顯得好嬲 因為佢都覺得離譜嘛 我話人地唔知 以為我鬧緊佢呀 哈哈哈哈 ~
今晚里奧大人都喺米線陣食晚餐 佢 send 相比我都唔知添 因為我手機放咗喺手袋入面 ~
食下傾下又 9 點 今餐 CC 請我食飯 話係我嘅生日飯 我話唔駛啦 都過咗咁耐 我完全唔記得呢回事添呀 但佢喺都要比 咁下次到我請佢食生日飯啦 ~
之後一齊行去 Muji 睇防曬 點知話全線無哂貨 唉 ~
無得買就走人啦 無啦啦又企喺度傾多幾句先行去搭車 ~
番到屋企都 9 點 45 分 我沖埋涼就開機洗衫 ~
里奧大人 10 點幾都瞓先喇 我就 11 點 40 分先瞓 今晚夜瞓咗好多啦 @@


text:
最近好多人都去到Mega Box呢間新開親子餐廳朝聖,所以我都唔執輸喺Boxing Day就去Mega Box行吓街食番餐,俾小朋友放完假前玩番夠本
位於Mega Box的9樓,我哋做好一切準備,實行今晚要玩盡佢...
不過未玩未食之前就俾門口呢個「百獸王」展覽吸引咗去,真係超童年回憶呀,我細個唯一一隻超合金合體機械人,估唔到今日一把年紀可以俾我撞番佢
好在只係展覽全部都係非賣品,如果唔係我驚我忍唔住會買哂佢哋番屋企
不過俾Dreamworks重新推出,唔多唔少都冇咗個陣東洋味
睇到我都唔捨得走,不過太肚餓點都要入去食D嘢先,點知一入門口就到佢哋兩個嘢俾Pokemon吸引番,今次到佢哋唔捨得走
Comic Park & Cafe 以多款不同動漫角色做主題,差唔多每季定期都會更換不同人物角色,保持新鮮感!
忍唔住手嘅朋友真係未行到入去餐廳就已經要先出血
Collection Wall上的風褸同T恤都好有型!
中間穿過各款遊戲設施,忍住手唔玩得住,要醫咗個肚先!
買餐方式都係先到櫃枱前點選菜單,付款後給你提示器,提示器響就到取餐區取餐!
取餐區有齊各樣餐區調味料,當然兒童餐具都一定唔少得
周圍都貼上唔同嘅動漫人物牆紙!柴犬Rody並非我年代,冇咩親切感!
呢個Q版咸蛋超人就係我中小學年代勁Hit!
芝士焗龍蝦(原隻)跟意粉 $198- 蟹捧什果沙律- 南瓜忌廉粟米湯- 迷你忌廉泡芙- 凍飲一杯
粟米湯跟沙律都幾好味!
不過隻龍蝦就冇咩肉地...但還是可以的
最緊要佢哋食到LamLam脷啫
我哋坐喺四人梳化座好自在好舒服!今晚又唔多人,可以拉埋隔離D櫈嚟攞吓嘢!
意式辣肉腸Pizza 配餐湯及凍飲 $93
Size唔算大,我估得9吋咁上下,餅底用咗薄餅底咬落好脆口
最後呢碟西西里鮮茄牛肉丸意粉 $68
我覺得最好食,肉丸最好哨最重口味!
兩個開大餐lu...一於食飽先開始玩
店內仲提供埋Wifi,真係唔駛驚用哂D Data!
呢度食完嘢要自己收執放到餐盤回收處
話咁快就食完,其實有咁多嘢玩真係好難專心食,預咗同佢哋一陣食宵夜把啦!
喺餐廳放咗兩部大Tablet,又玩食鬼又玩Angry Bird,完全免費!真係唔駛唱金幣掉彩虹都得喇...
打打吓機呀芊又自己識開個Youtube嚟睇喎,小朋友真係可以發揮無限潛能
喺餐廳對出有個百獸王Backdrop,佢哋真係扮得幾似模似樣!
番去門口可以唱金幣玩,不過原來除咗掉彩虹之外要金幣,其他遊戲設施只需要充值卡(會員卡)扣數就可以,$100得65個,$500就有550個,當然俾得多儲值越多
如果一次過充值$500依家仲送你匙扣襟章
掉彩虹又俾哥掉中個細獎喎!超開心去揀禮品,點知佢換咗個鉄人28八達通套,喂!全屋都係啦已經,要咁多做咩!
Photo by CANON 5D Mark IV, Len | EF 24-70mm f2.8L II USM
想跟我去體驗其他活動,快D報名親子團,同埋留意專頁公佈詳情啦!
呀劍評語: 真係可以食完個Lunch跟手玩到夜晚嗰餐再食過! 食物質素唔算話好好, 但係加埋有得玩俾小朋友解禁玩吓都OK, 不過當然一家餐廳最重要都係食物質素.另外都要有足夠彈藥先好嚟啦, 所以我都係少去為妙!
Comic Park & Cafe 簡介
全港首間動漫樂園及主題餐廳「Comic Park & Cafe」將於本月初正式開幕!主題樂園位於九龍灣 Megabox, 佔地 7,000 呎,分三大主題區域,包括發售期間限定產品的精品店,設有 30 多部室內遊戲的動感玩樂專區, 以及以動漫卡通作為食物主題的 Cafe.主題包括:鐵甲萬能俠,幪面超人,鹹蛋超人,Rody 及柴犬等等.
香港九龍九龍灣宏照道 38 號 Megabox 9 樓 L9-23 舖
營業時間
星期一至五: 11:00-21:30 星期六至日: 10:00-22:00
電話
2458 6032


text:
豆腐火腩飯
一大碟份量
硬豆腐 340g tofu
火腩 6pcs roasted pork
蔥 1pcs spring onion
草菇 6pcs straw mushroom
蒜蓉 5g chopped garlic
生抽 3tsp Soy sauce
蠔油 3tsp oyster sauce
糖 1tsp Sugar
紹興酒 3tsp shaoxingwine
水 100ml
粟粉 10g corn strach
水 30ml water
硬豆腐切片後炸至金黃色
草菇粒切開一半,蔥切成蔥段備用
生抽,蠔油,糖混合成醬汁
蒜蓉,火腩,草菇粒炒一炒
加入先前的醬汁
煮滾後加紹興酒
再加蔥段及水
最後加適量生粉水煮滾就ok啦
唔記得講煲飯
你地自己煲定啦
附豆腐火腩飯潮文
我每食完一碟火腩飯之後都會同我女朋友講分手
因為我知道, 佢已經唔再明白我
佢唔知道我o係茶記所經歷過既有幾多
佢問我食乜, 我真係唔想答佢
日本野? 秦國野? 真係敷(膚)淺
究竟我仲可以繼續忍受自己既伴侶將d生既肉放入口
每舊火腩都經過紅紅烈火,百度高溫
係經過歷煉, 係經過漫長既試鍊
每一舊都有佢既歷史,佢既故事
魚生究竟有d乜? 根本就好似d白痴港女錦(咁), 一無所知, 戇鳩鳩, 生勾勾
我恨我既人生唔可以好似火腩錦
搵到咁多好既伴侶, 豆腐, 涼瓜, 冬瓜, 枝竹..各有特色
亦搵唔到咁多知音人,
有時侯, 我自己一個坐o係茶記食火腩飯
我覺得自己係孤獨, 我覺得呢個世界係冇人明白我
我叫左枝青島, 我望住杯入面黃色既啤酒
我望唔透, 我望唔清究竟呢個世界仲有幾多野我係掌握到
我好迷茫
我離開間茶記, 我俾錢既時侯發覺有個OL食緊枝竹火腩飯
我望住佢, 佢望住我
我地互相點點頭
我好感動, 原來呢個世界仲有人係同我有相同既諗法
我忍住淚水
走出茶記, 點起支煙,
頭都冇回就走返屋企
或者個OL會問, 點解我放棄呢一段咁難得既姻緣
我唔知道
o係呢一刻
我覺得我係一個浪子


text:
今日開估啦! 點解我尋日會同膠原BB影相?
要幻想同膠囊原BB做戲
因為我好榮幸被reenex邀請以real user 身份到其朗豪坊Centre與大家分享我係reenex做treatment嘅感受.reenex仲請咗代言人林嘉欣出席及邀請唔同扮靚人士講下 reenex膠原自生嘅功效.林嘉欣真人真係好靚好sweet皮膚又好.
講 返我點解join reenex先,大概兩年前我生完細囡後發現自己有點殘,皮膚暗啞又成日敏感,雖然一直都有出街做facial, 主要清潔為主,但皮膚始終未有太多改善,而且以前下巴間中出d巨大毒瘡,一直想根治佢.從朋友口中得知reenex treament好好,朋友話試完trial即讚未試過皮膚如此滑流.我心裡掙扎咗好耐,怕佢地hardsell,又怕唔得,但做咗好耐 research,始終覺得reenex有信譽,所以最後決定試trial, 試咗後即刻覺得好正.為咗改善皮膚決定係reenex做treatment, 講真我沒有後悔參加reenex,有時亦覺相逢恨晚.
做咗一 段時間我真係發現皮膚慢慢有所改善,首先下巴沒有再出勁大毒瘡,最多生理前生一兩粒細細粒的,而且覆完期好快,可能皮膚底層越來越健康,自己能自我 覆完.第二,皮膚毛孔真的細緻咗,以前鼻子嘅毛孔比較大,但現在明顯細咗.第三,以前皮膚亦好敏感,會無端端紅咗一噠,但現在已經無乜敏感.第四,皮膚緊 緻咗,紋理亦減淡.
講真,價錢唔算平,我都好掙扎,但我覺得reenex嘅treament真係可以將肌膚底層改善,而唔係表面.當皮膚深層真正健康後,現在已唔需要成日去做facial, 計返同以前成日做facial嘅錢差唔多.
好多朋友會問佢哋會唔會hard sell, 老實講我治療師唔會,佢會話我知有乜新promotion或treament,
加埋膠原BB, 即刻更加生動.
呢張相就係reenex用咗呢宣傳


text:
明日開始, 轉數快 正式啟用,而我呢度做咗 轉數快 登記,大家只要將錢轉去 [email protected] 就可以完成程序,免咗大家去花旗銀行ATM或跨行轉帳嘅功夫, 轉數快 係有好過無嘅進步,但仍然距離世界標準距離好遠.
轉數快 只係第一步
轉數快大家焦點只係QR Code,但我睇到另一樣嘢, 轉數快 應該係世界最方便轉帳系統,因為佢跟email或手機號碼,我主張跟email,因為手機你可以變,但email唔可能變,唔駛好似SEPA IBAN咁怕打錯水蛇長春嘅戶口號碼(所以德國轉帳表格係防止你打錯字用),亦唔駛因一改Sort Code搞到客戶大亂,HSBC UK 做Ringfencing要改Sort Code咪搞到好多嘢係亂咗.所以如果轉數快系統長遠唔只用喺小額轉帳,而係用到喺大額轉帳,將會係一項德政,對商戶之間消滅使用現金同支票需要大有幫助,你估用現金同支票付款好好玩,現金,支票,甚至以往嘅轉帳系統都好多令人沮喪嘅問題.
但我點解講 轉數快 只不過係第一步,首先,喺歐洲,SEPA唔好話 Inter-bank Transfer,係國家轉帳都可以免費,好似我向Fulton入貨,因為係dealer身份,唔係用Paypal,唔係用Credit Card,係用銀行轉帳,但由於英國同德國都係SEPA系統成員,我由德國匯錢去英國係無手續費嘅,我唔明點解香港銀行之間轉帳仲要手續費,如果香港inter-bank transfer係免手續費,我相信好多e-Commerce嘢可以做,而香港各行各業嘅行政負擔係得以減輕.
另一樣嘢係,歐洲SEPA雖然係慢(Instant Settlement甚少銀行提供),但有樣嘢係好多,就係API公開,各商戶可以食SEPA Transfer嘅Reference Message,自動對番啲數,如果香港金管局可以開放API,商戶可以即刻用 轉數快 或者銀行轉帳收到貨款,減少用信用卡,係好功德無量.問題係,金管局做唔做呢?


text:
2014年聖誕節北海道賞雪之旅(Day 2) – 北海道神宮
因為我哋怕凍嘅關係,喺咁天寒地凍嘅環境其實都唔多愿意周圍走,所以今日只係計劃去一個景點,就係北海道神宮.其實北海道神宮唔算係札幌嘅熱門景點,不過因為未見過白雪襯托下嘅日本神社,所以專登去睇睇.
酒店門口有今日嘅天氣預報,最高5度最低-2度,睇落都唔係好凍啫,不過天色就麻麻,冇陽光之餘仲可能會有雨.另外,塊牌仲有正在進行中嘅札幌白色燈樹節嘅情報,不過我哋會留返喺平安夜果晚先去.
酒店門口
朝早街上天氣都OK,不過真係好鬼凍.
街上行人路度每隔一段路都會見到呢個箱,裡面有一啲可以溶雪嘅沙,如果有需要可以隨便攞嚟用.
出發去景點之前先食早餐,呢餐食嘅係吉野家.
星期六日札幌地鐵嘅一日乘車券只係520yen,比平日平咗310yen,呢日係星期六,搭地鐵抵過平時.
北海道神宮就喺円山公園裡面,如果平時冇落雪嘅話,由地下鐵円山公園駅行10分鐘就到,不過冬天落雪嘅時候都係坐一程巴士好啲.喺地下鐵円山公園駅3號出口旁邊有一個巴士總站,可以喺呢度坐開去北海道神宮同動物園方向嘅巴士.
從円山公園駅出發,一個站就到北海道神宮,個巴士站叫神宮前.
除咗札幌駅至簿野呢啲市中心嘅行人路會有人定時鏟雪之外,其他地區嘅行人路都係咁嘅樣,完全俾積雪覆蓋,行起嚟都幾辛苦,又唔行得快.
行路嘅時候真係要睇實地下,呢啲好多人行過變晒黑色嘅路面已經結咗冰,最好唔好行,唔係好有機會俾佢跣到你攤攤腰,最好搵一啲白色未結冰嘅雪地嚟行.
北海道神宮正門入口
入神宮前淨手嘅地方
神宮正門
北海道神宮地方唔大,主要建築就只得呢個主殿.
同其他神社或者寺院一樣,呢度都有各種神符賣,亦可以求簽.
神宮旁邊有間細細地嘅六花亭神宮茶屋店,天寒地凍入去食件熱糕點加杯熱茶就最正.
回程可以走過對面馬路坐返同一隻巴士返去円山公園駅.
去完北海道神宮,餘下嘅時間就留返喺室內行街shopping,主戰場係狸小路.
呢間Richmond Hotel喺正狸小路中段,位置超正,今年7月再去北海道果陣就住咗呢間.
中場休息,上咗pivot商場樓上間Cafe fe lice high tea.
繼續喺札幌駅前通下面條地下街shopping
札幌駅前通下面條地下街可以由簿野一直通到去札幌駅,不過商店主要集中係簿野駅至大通公園駅果段,大通公園駅至札幌駅呢段主要作用係作為行人通道,比較少商店.
今晚呢餐冇尋晚食得咁好,只係上咗札幌駅上面嘅拉麵共和國食拉麵.
飯後水果,買返酒店食.
仲買定聽日坐火車食嘅小食,其中一樣係薯條三兄弟,最近見到樂天市場都有得買.
因為自己帶去嘅手套唔夠厚,咁啱見到呢隻牌子嘅手套,所以買咗兩對即時用.
臨返酒店前,先去埋JR札幌駅西口出面嘅JR售票處買定聽日去二世古嘅火車飛.
Day 2完,返回《2014年聖誕節北海道賞雪之旅》總目錄
相關文章:


text:
侵金會會搞成點,好快就知,好多香港人都好羡慕 新加坡 成為世界舞台,但除咗李光耀嘅亞洲瑞士願景,或者新加坡擁有獨立主權外,仲有乜嘢因素.以香港人依家嘅短視同質素,特別好似梁錦松呢種粉腸嘅質素,我十分之懷疑,就算香港獨立都未必做到 新加坡 果個款.
新加坡 人係一班點嘅人
新加坡 係被踢出街,所以 新加坡 政界中人首要條件,係必須有國防外交嘅清晰思維,否則你個國家就玩完,呢點亦係點解工人黨喺2015年大選無法擴大戰果嘅原因,我係《聯合早報》自己分析過.咁香港人要問自己,依家香港啲人,有無人可以為香港嘅最高利益,思考地緣政治嘅問題?所以我唔食「國際關係」果班友果一套,亦都係咁解,我喺台灣同新加坡報章,寫嘅嘢其實都係屬國家安全範疇.而國家安全,一定唔係好似葉劉淑儀呢啲人渣咁,一開始就諗係用嚟鎮壓人民,新加坡喺使用《內部安全法》呢方面,比起馬來西亞變天之前國陣政府自律得多,因為 新加坡 知道,如果要真係保證國家安全,果啲法律好多時只能備而不用,或者去到非常時候至攞嚟用,正常時候就用一般刑事法律處理問題.
所以我話依家港獨派,或親英派最需要學習,係國際事務上嘅實務操作經驗,呢啲唔可以齋吹,有必要果陣,係要搵機會落場試吓,所以有英美國籍嘅人,應該係落場打一場,當然,如果你係親共嘅話,英美政府都唔係傻,涉及國家安全果啲嘢都唔會到你玩,或者膠到李梓敬咁,就真係做過國會議員實習生都唔會幫到佢,有啲野係人膠無藥醫.
所以如果係有志香港嘅未來嘅志士,學習嘅方向係日本嘅坂本龍馬,或 新加坡 人民行動黨創黨果班友嘅態度,而唔係聽啲神智不清,連自己講乜都唔知嘅所謂激進派亂吹廿四,你聽佢地亂吹真係浪費光陰.今日 新加坡 嘅成果,係2007-2008左右, 新加坡 開始積極研究北韓問題開始,儘管北韓地理位置上,其實同南洋好似一啲關係都無咁.台上一席話,台下十年功,今日 新加坡 嘅風光,係 新加坡 人值得得到,你估香港咩,成班真係無國際視野嘅茂利,學人鬧年青,叫梁錦松返去食屎.


text:
我觉得需要一啲引言
开公众号其实係写俾自己同一啲无聊嘅朋友仔睇嘅
咁呢 因为我份工 的确係稍微无聊咗少少
例如我攞咗两个月人工都未开始做嘢
希望冇同事见到
咁跟住呢 我又係一个好多嘢讲嘅人喔
又係一个好中意听歌仔嘅人喔
日日发咁多朋友圈都唔係办法
所以 我决定 当哩度日记簿又好 树洞又好
留低翻啲文字 留低翻啲记忆
唔係嘅话凭我嘅记忆力 真係好快就咩都唔记得哈哈哈哈嗝
讲翻正题,今日真係好鬼冻,冻到个头有啲大.
其实从琴日开始就开始谂,边首歌有幸做我第一篇推送.毕竟我係一个念旧嘅人,我甚至揾翻旧歌单出嚟听,听咗好耐好耐,拣咗好耐好耐,最后都係拣咗立立.
事实上我并唔係太早留意佢,中意佢嘅原因都係因为一位旧友,一位我好重视嘅曾经嘅好朋友.高中有一段时间同佢玩得好好,嗰段时间我就跟住佢中意咗洪卓立啦,许廷铿啦,糖兄妹啦,狄易达啦等等等等.
好奇妙嘅一段友谊,我甚至有错觉觉得我可以同佢一生一世,到后尾先知道,无论係友情定爱情,你越觉得可以一生一世嘅感情呢,係越容易突然间失去嘅.发生咗一啲事,基本上就冇再联系过了.我谂如果我当时再成熟少少,结果可能唔会係咁.今日亦都好想再同佢做翻朋友.
讲翻立立,好可爱嘅一位歌手,留意咗佢咁多年,一直唔咸唔淡,得闲晒下靓靓女朋友,得闲微博直播打下机,做下旅游节目,仲有时间剩就出下歌咁.
苦行僧收录于立立嘅第一张专辑《爱·无胆》里面,作曲伍仲衡,填词郭薾多,有两个版本,day mix轻快少少,night mix慢啲悲啲,留意翻啲歌词啦,同埋立立当年整体形象啦(唔肥嗰阵咯),就可能day mix係凑数嘅.旋律我喜啊,所以当年第一次听就喜欢到依家.
就,差唔多了,好听,去听啦.


text:
喺民族黨未知會唔會被取締果陣, 學生獨立聯盟 依家被傳係下一個被取締組織,甚至我相信此外一開,有更多組織會被取締.我唔知香港政府班友個腦用乜嚟諗嘢,但 學生獨立聯盟 都取締埋,我相信嚟自香港尋求政治庇護嘅人會急升.
學生獨立聯盟 爭取獨立係言論自由
一般獨裁者講到自己係威係勢,但一遇上異見,就即刻變晒尼馬,依家情況正正係咁,中國唔係無堅不摧嘅咩,點解要驚民族黨, 香港獨立聯盟 呢啲組織去爭取香港獨立,唔係中英聯合聲明好得到民心嘅咩.喺國際嚟講,爭取獨立,只要唔涉恐怖活動都係公認嘅言論自由,所以依家一旦取締民族黨同 學生獨立聯盟 事成,情況就會出現係你係法輪功,或中國地下教會教眾,西方國家好難唔俾你難民資格嘅情況.更何況,中國有啲人果啲政治或宗教認同都可以係作,但香港果啲比較難係作,其實喺Facebook或Instagram嘅資料,好容易睇到果個人係唔係真係參與果啲活動,所以我話西方國家將會面對大量嘅難民潮,就肯定.
西方國家點消化呢啲難民,我唔打算喺免費版講,雖然我ban晒中國IP,以及ban咗百度,但部分搵飯食不擇手段嘅五毛,仍然會透過佢地喺西方國家潛伏嘅人,以及VPN睇到呢度,我無謂教精啲賊.只不過,當有明顯嘅取締跡象果陣,西方國家介入香港嘅程度只會越嚟越深,而英國外相Jeremy Hunt其實亦開始有必要睇香港問題,因為一旦出現大量難民,其他西方國家政府一定送晒俾英國消化,中英聯合聲明呢鑊蘇州屎,係英國搞出嚟,叫其他西方百分百消化你搞出嚟嘅嘢,基本上無乜可能嘅,所以如果日後英國越嚟越大聲,唔係大發慈悲,而係現實情況無得唔出手.同埋收容難民呢啲人情要還,如果香港人大批係俾歐洲國家收容,你覺得英國日後喺中東難民問題上,仲有無發言權?今日中東搞到一鑊泡,多少都有英法兩國份,但法國收容難民本身係無怨言,你英國就走數成習慣,咁樣係唔得,所以英國自己搞掂香港問題,總好過日後要食一堆難溝通好多嘅友仔,呢個睇英國朝野有幾多政治智慧.


text:
由於媽媽去咗浦,要問返前一晚瞓教情況,
婆婆同爸爸幫小朋友沖晒涼之後,
婆婆就返自己房休息,爸爸單拖同佢哋瞓,
小檬冇難度好快就瞓咗,聽聞妹妹就有話要食奶奶,
又話要返屋企自己床仔瞓(滴汗)
好在好快就被睡魔召喚瞓咗.
第二朝,起身都算順利,好快就換好衫,落大堂集合!
行咗去隔離商場, 日本街景好靚
見到扭蛋好難唔扭
食個快早餐就出發
落神戶應該唔太難,但有個位司機大佬轉錯咗之後
就要慢慢搵返正確嘅路..
呀司機都開始有啲燥..我都好努力幫吓手睇,
好在最後最後都搵返啱條路,應該用多左10至15分鐘.
終於到達動物園!
停車場泊好車之後,空曠比較大風同凍,
帶返哂手襪帽頸巾之後就買飛入動物園.
到此一遊~
第一個雀鳥區域,小檬好興奮
不停拎住個地圖睇...
雖然我好欣賞佢咁鍾意睇地圖,
不過又唔想搭晒飛機千里迢迢咁嚟到淨係睇地圖!
妹妹豬一開始好驚,咩都話驚~
驚~
好快見到小熊貓
好得意呀~
都算好近距離見到
望鏡呀,叻叻
再行就有啲似雀鳥劇場果啲鷹表演,太多人就冇坐低喇.
妹妹突然又肯影
睇真啲又驚...哈哈哈
行到中間有好多鴨仔,可以買啲糧食餵佢地
一開始妹妹都唔係咁敢餵...
好快都肯玩喇..
小檬就訝起隻腳有啲驚咁餵
後來就好啲喇
耳廓狐
好惡呀!
再入有個可以接觸小動物嘅區域,
可以摸兔仔,小檬突然潔癖上身,話好臭,唔肯入
(其實根本都唔臭,係佢自己諗住會臭)
婆婆坐低休息一吓,
我哋就可以放低啲外套,手襪帽頸巾,輕鬆玩一陣
唔入又入嘅小檬
呢隻兔仔好得意呀
呢個小檬都好得意呀 =p
多人湊就輕鬆一吓二人世界
其實呢個時候,應該已經要走,因為book咗食和牛,
不過仲未玩哂,小朋友又有啲肚餓,
我覺得睇動物緊要過食, 好在團友們都贊成
於是決定plan B,唔食和牛,留喺zoo lunch
(快手出過電郵取消booking,其實都應該太遲通知人,不過好過唔做)
以為會唔好食又出奇地OK喎,冇期望真係會好啲
lunch 完就繼續!
啲小動物/烏龜自己周圍走
好近遊客
又可以買糧餵雀.見到佢個咁硬嘅咀,初時我都好拗,不過頂硬上啦..
其實佢已經習慣哂,好乖,食完就自己走開.
小檬都開始大膽肯摸吓
可愛水豚
好難得呢個區區域唔太多工作人員在場,
但大朋友小朋友都好乖,唔會打啲小動物
(唔敢想像如果喺我國會點)
點解唔見妹妹?? 因為妹妹豬呢個時候已經瞓咗...
再行出去,又要著返厚衫..
羊駝呀
好可愛呀..佢個樣傻吓傻吓咁
好在妹妹都抓緊尾巴,趕得切睇最後呢部分
袋鼠
扭蛋買糧,一次過滿足兩個欲望
鹿仔真係好溫馴
妹妹豬踏出第一步,最近距離嘅接觸呀!!
媽咪喺後面嘅興奮
妹妹豬smik笑得幾開心~
因為有個日本小朋友想同佢一齊影相..
最後就係餵駱駝喇
其實咁多動物淨喺佢最臭..但小檬就餵得好開心~
買咗啲小禮物手信就去下一站....


text:
[KJFOODLIFE 銅鑼灣] 銅鑼灣地下居酒屋 厚切新鮮魚生飯 精選 推薦
係銅鑼灣大街旁有間居酒屋,今次我地唔去樓上舖,調一調轉要去樓下舖,旁邊好多唔同商店搶哂鏡,要細心啲睇先唔會錯過.
大家見到呢個入口就係店舖既門口喇,記得要望清楚一行入去就會見到有樓梯落去下,就會有個紅色居酒屋燈籠迎接你.
有好多唔同日式既裝飾,有啲位上面放左日本既燈籠,有埋酒名好似居酒屋一樣,仲有一啲童年回憶既玩具好似籃兒當入樽咁.
成間餐廳都用上左木系做設計,座位都幾闊落同埋坐得好舒服,連個餐牌都用上左木既封面好一致,杯碟都有日式花紋既裝飾.
話明係居酒屋當然唔少得就係酒喇,一入門口已經成個酒櫃真係日本酒應有盡有,仲有好多唔同既酒樽做裝飾.
見到呢個好吸引既《市場四色丼》($148),一碗有齊哂三文魚帶子甜蝦同劍魚,食落又真係唔細碗,百幾蚊真係幾抵食,仲要刺身夠新鮮同勁厚切.
之後叫左《明太子玉子燒》($85),玉子燒得依然嫩滑唔會過老,食落仲係好滑溜,中間釀入左明太子更加惹味.
另一個主食叫左《天婦羅手打烏冬》($118),要讚既係天婦羅個外層炸皮真係夠薄身,入面既蝦彈牙再加埋蕃薯冬菇等等夠哂滿足.
店名:三川居酒屋
地址:銅鑼灣軒尼詩道499號永光商業大廈地庫
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
歡迎合作或查詢:
Email: kjfoodlife@gmail.com
餐牌:


text:
(燦爛的外母劇照)
波叔你好:
尋晚中秋,慣常地去左女朋友屋企做節.
食食下飯,未來外母就開始講野啦:佢希望我地可以快啲結婚‥‥‥我係好愛我女朋友,當然亦都好想快啲結婚,但係宜家呢個時勢,點樣結啊?結婚就要一齊住,一齊住就要有樓!一係買,一係租,首期我就無架啦,如果話租樓都仲得既,但係就要完全放棄宜家個生活,仲要好慳先得.於是我就好坦白咁答無錢,點知未來外母竟然建議結左婚之後搬去同佢住!!!
間屋係幾正既,六百幾呎,坑口,近地鐵,只係廿幾年樓齡係舊左少少.兩個人住就話好姐,但係未來外母呢個建議係三人一屋啊,間屋多左一個人喎?我梗係當場拒絕啦!
之後成餐飯就變左沉默飯局啦.
事後女朋友梗係係咁怨我點解唔 say yes啦.佢單親家庭,自少就同媽咪相依為命,佢話就算結左婚都唔打算掉低媽咪一個人.
唉,今年先拍緊第二年拖,仲未諗過話結婚,從來無諗過無傾過呢個話題,今次俾人突襲,真係唔知點算好?
波叔請問你有咩建議?
焦慮既Antonio上
Antonio bb
你真係個傻bb黎架.我係你我一定答好!
我明白既,無左所謂既「二人世界」聽落去係好慘,但係馬死都要落地行架啦,鬼叫你窮啊!同外母住呢個選擇堅係可以慳返唔少,慳埋慳埋既錢咪去旅行囉,斷估都唔會係三人嬲嬲團架?到時你地咪二人世界飽佢囉!宜家香港地,返工放工,你仲有幾多時間會留係屋企二人世界啊?你將來同外母住,返到屋企有飯食有湯飲,呢個咁溫馨既場面唔好咩?!
再者啊,你女朋友自少就同阿媽相依為命,就算俾你地兩個人搬出去住,佢一個星期返去食三次飯,走黎走去你估唔攰架?到時你攰到咩性趣都無晒仲講咩二人世界啊?
講真,你真係愛你女朋友,尊重佢意願,愛屋及烏啦.咁啦,你趁今日中秋假或者呢個週末同女朋友去裝修鋪睇下,然後叫女朋友返去同外母講話裝修,錢就一定係你地兩個俾架啦,睇下有無得彎轉啦!
波叔


text:
全部
供应商常州瑞达涂装工程有限公司常州环氧地坪哪家好价格便宜劲爆价18元首选常州瑞达地坪工程有限公司专业设备工具一流施工团队一站式服务环保绿色地坪开拓者.
供应商常州瑞达涂装工程有限公司常州环氧地坪哪家好价格便宜品质又好的瑞达涂装铸就精品地坪一流服务一流设备一流质量.
供应商常州瑞达涂装工程有限公司江阴环氧地坪漆哪家好,江阴环氧树脂地坪漆哪家好|18元包施工|工厂车间地坪漆多少钱,常州瑞达涂装工程有限公司.
供应商常州瑞达涂装工程有限公司兴化环氧地坪漆哪家好,兴化环氧树脂地坪漆哪家好|18元包施工|工厂车间地坪漆多少钱,常州瑞达涂装工程有限公司.
供应商常州瑞达涂装工程有限公司姜堰环氧地坪漆哪家好,姜堰环氧树脂地坪漆哪家好|18元包施工|工厂车间地坪漆多少钱,常州瑞达涂装工程有限公司.
供应商常州瑞达涂装工程有限公司常州环氧地坪漆哪家好,常州环氧树脂地坪漆哪家好|18元包施工|工厂车间地坪漆多少钱,常州瑞达涂装工程有限公司.
供应商常州瑞达涂装工程有限公司淮安环氧地坪漆哪家好,淮安环氧树脂地坪漆哪家好|18元包施工|工厂车间地坪漆多少钱,常州瑞达涂装工程有限公司.
供应商常州瑞达涂装工程有限公司南京环氧地坪漆哪家好,南京环氧树脂地坪漆哪家好|18元包施工|工厂车间地坪漆多少钱,常州瑞达涂装工程有限公司.
供应商常州瑞达涂装工程有限公司泰州环氧地坪漆哪家好,泰州环氧树脂地坪漆哪家好|18元包施工|工厂车间地坪漆多少钱,常州瑞达涂装工程有限公司.
供应商常州瑞达涂装工程有限公司无锡环氧地坪漆哪家好,无锡环氧树脂地坪漆哪家好|18元包施工|工厂车间地坪漆多少钱,常州瑞达涂装工程有限公司.
热门推荐
免责声明: 以上所展示的信息由企业自行提供,内容的真实性,准确性和合法性由发布企业负责.本站对此不承担任何责任!


text:
我雖然唔係QE,但我係屯門生,但我果次經歷好好,D姑娘又唔惡,我係穿水入院,入院後係做左普檢查就入產房等生,果到D助產士又好好喎,每隔一陣就入黎同我CHECK下BB,到我老公來到佢就同佢講,叫佢可以返屋企休息下,因為可能冇咁快,跟我凍到震,又同我講比多張被我好唔好,到我差不多生得就比個電話我,同我講,打比老公啦,叫佢來啦,應該好快生得啦!
生時因為BB心跳慢過,所以佢地就即刻叫左醫生同我接生,生完後,因為BB曾經心跳慢,所以去左BB病房,我就自己去左產後房,D嬸嬸又係好好人喎,入到去就比盤我問我要唔要小便,我話冇呀,佢就話咁你休息下如有就按鐘,果時已經係零晨3點幾,過左一陣我有便意就按鐘,佢地就問咩事,我話要去小便,佢地就比個盤我,叫我係床度去,去完擺度,佢一陣來收!
我足足住在醫院5天,其間因為BB黃,要照燈,所以BB唔出院,我又唔出得,因為我BB食人奶,又食得慢,D姑娘都成日走來問我得唔得呀,仲讚我有心機,食左成個鐘你都仲努力緊!
BB又成日嘔奶,結果要D嬸嬸成日同佢換衫,個嬸嬸仲同我講,你BB成日嘔奶,一日要同佢換衫,但都係笑住講架!
住院其間,有個MAMA生第二胎係我隔籬床,佢生完同嬸嬸講好肚餓,問個嬸嬸有冇野食,個嬸嬸都比D餅同奶佢,仲同佢講得這些,食住先,好快食早點啦!
到出院時,D姑娘多數認得我,我好快咁推埋BB出去,佢地仲笑住同我講,你駛唔駛咁快呀!
所以我對屯醫的印象幾好,今次有左我都會去番屯醫生的!


text:
北邊 必去景點及海星岬角附近酒店推介
海星岬角附近酒店預訂
神秘優惠價幫你慳更多
即時揭開神秘優惠價,慳得更多
北邊必去推介 - 海星岬角
想去 北邊 自由行?等 Hotels.com 帶你玩盡 北邊海星岬角 啦!留意我地文章,話你知去北邊 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋北邊海星岬角 附近有咩酒店,等你更加容易計劃行程,慳返酒店來回景點嘅時間.
北邊海星岬角 自由行
去得北邊海星岬角 自由行最緊要一定係揀啱日子去.一啲熱門景點例如,北邊 嘅 海星岬角,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
北邊海星岬角 交通
想去海星岬角 暢順無阻濟,最好就係出發前,睇清楚北邊海星岬角 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
北邊海星岬角 必食必買攻略
北邊海星岬角一直都係旅遊熱門地點,去到北邊海星岬角,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
尋日「神奇小子」曹星如同日本好手河野公平決鬥,最後曹星如傷出腰斬,以點數計曹星如獲勝.馬上有好多網民質疑:「吓?被人打到仆街都贏到?」好喇,大家都真係唔識拳例.之後有人搵到拳例,原來被人打到重傷還打到重傷,但拳例真係可以咁樣玩到曹星如贏.跟手就有班人(如Hello Wong 之流)批評返果班質疑曹星如贏嘅人,明明自己只係google甚至偷人圖(原圖)得知返嚟,就當埋自己係專家,高高在上批評其他網民.
曹星如呢場打得保守,一直瞄準機會打One,Two Combo刷點數,但對方亦不是省油的燈,雙方中拳次數亦差唔多,點數亦接近.但有睇直播都知道,河野選手拳比較重,所以睇落曹星如處於下風.而連曹星如經理人都表示,雙方都比較保守,似乎都想保留實力係後段發力.以腰斬前嘅表現,曹星如贏得冇說服力係鐵一般嘅事實.拳例上贏唔批評得?曹星如同河野公平賽後都話想重賽呀,即係佢哋都唔滿意咁嘅情況下分勝負,觀眾都有不滿有乜咁奇?觀眾講就唔得呀?冇畀錢睇免費直播就唔批評得?TVB選香港小姐冠軍又唔見你哋咁講?你有直接畀錢TVB咩?人哋Do姐有兩票合乎規矩呀!
觀眾,Fans不滿結果係好平常嘅事,呢班人就講到係香港人先有嘅事,仲要講到係錯咁.如果有睇史太龍主演嘅《Rocky II》,拳王阿波羅戰至最後僅以點數擊敗「意大利種馬」洛奇,便有大批拳迷柴佢台,認為佢唔係實至名歸嘅拳王,於是阿波羅就同洛奇重賽.呢種事情就算現實根本好常見,尤其大家對被冠以「拳王」之名嘅人有期望.曹星如被指係新拳王,但僅以此結束賽事,有乜唔批評得?香港人至會咁批評?係咪成世人未撚接觸過職業運動比賽?
香港人要撐香港運動員,呢點我同意呀.但曹星如本身呢場比賽只係為個人榮譽,排名而戰,本來贏好輸好就唔應該冠以「香港之光」,「香港之恥」等,因為佢唔係代表香港隊出賽.而退一步講,就算佢係代表香港出戰國際賽事,打得唔好被批評亦係等閒之事.1998年,碧咸代表英格蘭時犯錯被逐,翌日全英傳媒都大肆批評.2010年,阿根廷被德國狂數0:4,陣中球王美斯毫無表現,亦遭全國傳媒以至批評到體無完膚.2017年,拳王曹星如看似挨打下僅以點數取勝,海量(google)拳例專家,KOL公審批評佢嘅網民,相比之下,香港人真係對自己國家嘅運動員最好㗎喇,唔係咩?


text:
中聯辦要求香港制服團體搞「中式步操」(實際係俄式步操),引起《金融時報》留意,呢個好正常,因為喺西方國家,制服團體嘅政治中立程度係十分之敏感嘅問題,如果中聯辦想喺香港搞 希特拉青年團 翻版嘅話,咁唔好意思,我相信英國,以至好多西方國家都唔會盲咗睇唔到呢件事.
德國取締童軍搞 希特拉青年團 嘅教訓
點解呢單香港睇落唔起眼嘅新聞,《金融時報》即刻彈起,因為希特拉呢個狂魔一上台,就取締晒德國境內正常嘅男女童軍,取而代之就係 希特拉青年團 , 希特拉青年團 係一個洗晒腦嘅團體,後嚟納粹黨係黐線到攞呢啲人當後備軍嘅炮灰咁用,仲要狂熱嘅炮灰,幾年德國年青人因此喪命,所以呢個喺西方國家引以為誡.好明顯,梁振英條仆街僭建嘅青少年軍收唔到人,就學當年希特拉嘅做法,意圖取締童軍,取而代之係類似 希特拉青年團 嘅青少年軍.如果香港係咁發展,即係依家香港人嘅子女將會係共產黨嘅炮灰,仲衰過國民教育,呢種攞細路做炮灰嘅食子行為,係絕對唔可以接受.
歷史係好諷刺,呢張有一堆 希特拉青年團 喺中國活動嘅相片,唔係我key上去,而係1933年希特拉上台後,當時統治中國嘅國民黨係納粹黨嘅盟友,所以 希特拉青年團 有唔少活動喺中國進行,相信最令人估唔到係,依家共產黨統治嘅中國,不單搞咗少先隊一類嘅垃圾,仲想喺香港搞類似 希特拉青年團 嘅嘢,所以我依家人住德國,研究德國歷史睇番香港依家嘅景況係十分之令人神傷,因為大家都知,呢啲法西斯極權思想,最後係導向邊一方面嘅結果.
依家香港制服團體嘅頭頭,應該交代清楚佢地嘅立場,依家交通安全隊係最可能變質嘅制服團體,因為俾馬恩國一類仆街把持,少年警訊雖然唔係制服團體,但由於同警隊關係密切,我認為家長唔應該再俾子女加入呢兩個組織,特別係少年警訊.如果有人加入少年警訊,應該當成準賣港賊處理.
至於青少年軍,我嘅睇法十分之簡單,呢個係違反《基本法》嘅組織,日後如果香港獨立或者歸英都必須會取締嘅組織,如果你知邊啲人加入青少年軍,務必要攞晒果條友嘅個人資料,可以俾一份副本我,日後係一定要清算呢啲友仔.


text:
補救返大家個心都有條刺,補救唔到輕則唔肯原諒你一段日子,重則失去佢.所以除左「分手」二字唔講得,有10句都係拍緊拖講出黎會好大鑊:
1. 唔好過於貶低對方
「我覺得XXX(異性朋友)好過你好多倍」
「帶你出街盞影衰我」
「以後唔好搵我,知唔知自己好煩」
「如果唔係當初你狂追我都唔會同你一齊」
2. 唔好用對方痛處刺傷佢
「唔怪得你爸死左,有你咁既女不如趁早死」
「點解你做手術嗰陣要救得返呢」
「你前度唔要你都好正常」
「咁平胸我肯受已經好益你」
3. 唔好講到大家相愛係件慘事
「我既內心一直都冇你」
「同你一齊係我做過最錯既決定」
「你做咩都唔關我事 我唔介意」
「我地唔會長久」
「冇左你喺身邊我既人生會舒服啲」
「你拎曬你啲野離開我屋企」
但當然聽到呢10句都唔好咁急想分住,要識得分係真話定係弦外之音.好多人講野都中意反話或者誇張化,其實好多時只係想嗲你/想你氹返佢,礙於唔好意思既關係就會變左鬧人,溝通得好啲就唔會搞到大家感情變差.另外仲有個原因係佢真心想你變好,見到你做得差/缺點忍唔住開口講,以為自己係人生導師又唔識表達,最後演變成命令或者傷人既說話.
咁如果去到唔理你,甚至冷戰左好幾日,你真係好後悔想挽回可以點?首先你要親自去搵佢,喺屋企樓下或公司門口等佢咩都好,好誠心咁同佢講你係冇心,同時唔好急住為自己既錯加藉口或者解釋:「對唔住,不過我都係為左你好先會咁講...」嘩,聽落幾梗耳呀!係咪要多謝你鬧醒佢?就好似平時明明遲到仲同老師講塞車咁,佢要聽到既係誠心既道歉同悔意,唔係原因.
然後sd一大段反省自己既說話,即使件事佢都有責任都好,唔好咁快將責任推喺佢度住,要記住佢依家係唔理你架!氹返佢再慢慢處理,唔好火上加油,而且要試下喺佢立場度諗,打返佢聽到咁難聽既說話時有咩感受,等佢認同:呀原來你都知自己有咩錯
最後要同佢提出承諾,保證唔會再犯,咁對方先會放軟態度.之後就唔好再煩佢,要改做日日關心,雖然佢冇覆但相信都睇到.
假如你做曬咁多野都仍然冇理你,仲block曬所有電話 fb ig line等通訊app,睇黎你既錯唔係一日既事,而係累積左好耐,重覆犯錯...佢先會行到最後一步棋,正式放棄呢段感情啊.


text:
尋日/晚我去0左San Bernardino度見個新朋友, had a great time! 一放工就跳上車去上freeway, 點知勁塞車 (其實臨出車時經理同同事都話會好塞嫁啦, 應驗0左…) Anyway, 由於時間關係, 只可以係 Cal State San Bernardino 行過圈… 都幾靚嫁! 兼且我感到有D似返左母校 Cal Poly, SLO, 可能係因為大家都係 CSU 啦! 不過人地D Bldg. 就新好多, 我地講緊十年樓係 Cal Poly 己經好新好正, 人地 CSUSB 幢幢都係大慨甘新, 有D仲新… 地大, Dorm. 又多, parking spaces 又夠… 講起 Cal Poly, 我可能下個weekend 會上去行0下, 探0下 Tin Tin 啦! (我講緊係可能)
尋日/晚我去0左San Bernardino度見個新朋友, had a great time! 一放工就跳上車去上freeway, 點知勁塞車 (其實臨出車時經理同同事都話會好塞嫁啦, 應驗0左…)
Anyway, 由於時間關係, 只可以係 Cal State San Bernardino 行過圈… 都幾靚嫁! 兼且我感到有D似返左母校 Cal Poly, SLO, 可能係因為大家都係 CSU 啦! 不過人地D Bldg. 就新好多, 我地講緊十年樓係 Cal Poly 己經好新好正, 人地 CSUSB 幢幢都係大慨甘新, 有D仲新… 地大, Dorm. 又多, parking spaces 又夠…
講起 Cal Poly, 我可能下個weekend 會上去行0下, 探0下 Tin Tin 啦! (我講緊係可能)


text:
大家好!我係新手媽媽,今年1月生左一個8磅既BB囡,託賴BB身體健康,乖巧伶俐,有父母長輩緣!
係度我想多謝鄭法新師傅及美夏師傅.因為由我懷孕到生,兩位師傅都俾左好多意見我,幫我解決左唔少憂慮.
第一,懷孕初期,胎未穩出現流啡症狀,鄭師傅給我條安胎符好洗得!帶身之後就無再流;
第二,孕期中段,入院兩次,一次係廁所沖涼跌親入醫院;另一次係我老公去完佢嬸嬸葬禮當晚,晚上瞓緊覺無端端肚痛,老公話入院檢查下穩陣D,我就再去醫院度假!好記得果日係醫院驚到立即搵鄭師傅救命.師傅話道家好少建議大肚婆做法事,就介紹左美夏師傅俾我識!當時立即搵左美夏師傅同我做安產既御祈禱.住左兩晚醫院,姑娘抽左好多支血都驗唔到有野,第三日俾我番屋企調養.
第三,懷孕快30周,個肚大到不得了,老公同我去日本輕鬆玩,順便去西松屋,アカチャンホンポつくば店果D入定BB野,鄭師傅建議不如去探下美夏師傅,咁我地就去左,再做多次安產&子宝御祈禱,祈求BB順利出世之餘,BB又可以得到神賜予的福氣.
(P.S.我仲飲左美人水,祈求BB囡同自己都可以再變靚D,哈哈.)
時間好快就到預產期,我仲同鄭師傅吹水講,我希望BB順產,又希望BB係個天生五行不缺既人,起碼大個唔洗為五行補乜補乜煩惱.點知第日瞓醒就肚痛入醫院啦!
入到婦產科,姑娘叫我換衫上床檢查開左幾多度,一睇就話我開到5度,叫我又換衫,另叫人推我去產房;入到去上左張產床,助產士話通常一個鐘開多一度,開到10度先生得,叫我等陣等醫生黎睇下,我睇住產房個鐘,心諗:仲有咁耐?過左無半個鐘,醫生,助產士入黎再睇,話我開得比預期快好多,應該一,兩個鐘內生得.吸多幾次笑氣,助產士就叫我老公入黎睇生,吸氣呼氣又用下力咁,生B果下好似痾大大咁既感覺,生左個頭之後,助產士轉轉個B身,剪會陰,我又用多幾次力好易就生左出黎.第一眼望見自己個囡,心諗成舊飯咁既?但開心既,我即刻望下個鐘,記住果陣幾點.
忙左一日,好攰.叫老公幫我問鄭師傅check下個時間,師傅答我們BB五行不缺,真係好開心!鄭師傅仲應承幫BB改名,真係太太太好了!


text:
新加坡 好快會成為侵金會嘅會場,對新加坡嚟講,呢次會議係十分重要,新加坡可唔可以扮演李光耀生前想做到「亞洲嘅瑞士」呢個目標,睇呢次大會.李光耀生前講亞洲嘅瑞士,好多人只係諗到花園城市,或銀行重鎮.但真係了解瑞士嘅含意,就唔難明點解侵金會揀 新加坡 .
新加坡 真係想做乜?
瑞士嘅居住環境好,呢個歐洲嚟講數一數二.而食物, 新加坡 應該好過瑞士,畢竟新加坡喺食物同咖啡呢兩方面,亞洲都係數一數二.但瑞士仲有幾樣嘢,一方面,瑞士係靠兵役制度,以武力維持中立之餘,亦致力做各方調解人,一個中立面面俱圓嘅地位,對 新加坡 生存尤其重要,所以 新加坡 嘅官員同民間喺南北韓和平呢個同佢睇落無關嘅問題投放好多精力,亦係點解我提出朝鮮半島中立化篇文,係喺《聯合早報》發表.所以,呢次 新加坡 可以做到瑞士傳統做嘅中立場地角色,對馬來西亞變天後嘅 新加坡 前途係關鍵,所以全國精英係搏盡出嚟做好呢件事.香港成日講乜嘢國際關係,有無人真係落手參與其中?
新加坡另一樣想學瑞士係多元民族基礎係嘅理性民主,瑞士係法,德,意,羅四語國家,如果多語國家搞得唔好,就變比利時一類嘅膠國,而瑞士佬有公投傳統,國民每一個都好清楚每個政治議題嘅後果,唔係好似英國人咁平日唔公投,一公投就投舊膠出嚟.呢個係新加坡最終嘅路向,如果話集會自由受限制所以係侵金會會場,呢個好明顯係侮辱.如果新加坡真係suppress呢方面言論自由,Howard X就根本入唔到境,更加唔好講全國嘅餐廳幾乎狂抽侵金會嘅水,新加坡人嘅爛gag同抽水能力係差唔多歐洲級別,全亞洲另一個有呢類黐線能力嘅國家,就已經係香港(所以Howard X係香港出世嘅澳洲人).但香港唔係全民有幽默感,新加坡係《海峽時報》隨即已經報Howard X玩膠.Howard X入境受阻,更加似係政治判斷嘅結果,成件事係有精準嘅政治計算,甚至Howard X都估到其實係發生緊乜事.(雖然我覺得金正恩有興趣見一見Howard X本人)
當然, 新加坡 一向保安嚴,但呢個因為南洋根本有恐怖分子問題,一如布魯塞爾係成日有荷槍實彈軍人巡邏,儘管係天字第一號膠國,因為比利時本身係恐怖分子嘅目標.所以 新加坡 連SMRT車廠都係Protected Area,有紅色警告牌講明如果擅闖可以格殺勿論,我甚至自己在Pokemon熱潮時,在《聯合早報》分析過這個問題.有時候,我真係唔想香港啲記者,乜嘢功課都唔做就亂寫一通.我可以喺新加坡中文報紙,以外籍人士身份評論當地政治,我落筆前有好多問題係有細心思量過.


text:
梁振英近日十分有興緻打蘋果日報,甚至去到一個阿煩膠嘅地步,其實蘋果日報嘅影響已經都跌緊(我喺Medium會有文分析蘋果日報依家嘅問題),但點解梁振英仲要咁. 梁粉 依家一件又一件被林鄭月娥射落嚟,係梁振英出手嘅關鍵.
梁粉 搵食集團
乜嘢叫 梁粉 ,你唔會見林粉,所以 梁粉 並唔係真係梁振英嘅粉絲,而係一個不折不扣嘅搵食集團,成班無料扮四條嘅所謂專業人士(定專業人粉),喺梁振英一人上位後雞犬升天,佔據香港各個重要位置胡作非為,甚至大吸油水,成件事十分之中國人.台灣政治最惡劣嘅酬庸政治,攞官營公司嘅高層作為政治酬庸嘅手段,香港都一樣,只不過取而代之,變成各個suppose應該係半獨立代表市民嘅諮詢或監察組織,或半公營機構.
所以依家梁振英不斷擦存在感,其實係要保住喺政府各角落嘅 梁粉 ,透過向北京無限表忠,希望留住喺政府嘅 梁粉 ,達致佢保持權力嘅目的,林鄭月娥變咗佢嘅傀儡.依家呢啲半公營組織或諮詢機構被斬手腳差唔多,下一個隨時係財政司司長,民政事務局局長呢啲大位,依家你覺得梁振英無權,唔係囉,但如果林鄭月娥咁一個個剁落嚟,就係另一回事.
而點解佢要斬蘋果日報,一方面,大家知道梁振英係邊份報紙扶佢上位,果間報館嘅名唔講,但睇《新聞導火線》嘅,大家會知.另一方面,依家林鄭月娥仲係想統戰民主黨,而蘋果日報係民主黨最大統戰價值所在之一,梁振英喺林鄭月娥呢次權鬥中,梗係要打蘋果日報呢個戰略位置,加上佢仲以為,北京根本係唔鍾意蘋果日報,大概梁振英對中共黨內嘅最新形勢,所知都係十分之有限公司.或者佢知依家習系開始攞《蘋果日報》放風,佢自己心裡慌張,跟住亂打廿四,畢竟梁振英,由頭到尾都係一個呃北京搵飯食嘅死仆街,並唔係根正苗紅.
人走茶涼,人亡政息,呢八個字,只不過係基本不過嘅殘酷政治現實,人治嘅國家就係咁,梁振英想靠亂批鬥亂鬥爭可以穩住果啲唔應份嘅權力,叫佢返去早抖喇,中共唔搵中國嚟嘅人先鬥臭佢再取代已經叫好好彩,要表忠?攞把刀自閹先,仲要微信直播.


text:
蝠最近好努力喺度update之前寫過嘅各類排名w 今日先嚟一篇Best Voice!
上一次寫原來已經係2014年啦原來!4年日子,好多轉變啦,人又多咗呢又少咗人呢~ 又有人條喉嚨爛曬呢…(悲)
好,先講新勢力!而家蝠嘅絕對no.1聲線,係かみこ無誤!一點猶疑一點質疑都沒有!雖然而家かみこ係我嘅排名no.1,但絕對唔係因為排名而影響到呢個Best Voice嘅評價.more like係因為佢嘅Best Voice有份推佢上no.1.我已經講過唔只一次,かみこ蝠係由聲線入坑,仲越來越鍾意!本身佢把聲我已經鍾意,而家唱功仲越來越好.好慶幸Angerme嘅Voice Training無損かみこ嘅靚聲!啱啱鍾意佢嘅時候都有啲擔心ww 因為睇住まーちゃん把聲炒.當時蝠成日話如果H!P搞爛かみこ條喉嚨我會心灰意冷企唔返起身… 而家都係咁諗,只係冇咁擔心而已!
ODA!ODA喺呢幾年唱腔唔同咗,由佢自己都話之前不斷咁去模彷前輩嘅唱法,到慢慢摸索到自己嘅一套唱法,而家嘅ODA簡直係出神入化!我真係覺得佢好勁!而且冇咗啲作狀嘅唱法,ODA與身俱來嘅靚聲完全表現出嚟.而家蝠無論係佢講嘢定係唱歌,我都好enjoy聽佢把聲,可以一直聽一直聽嘅聲線… 人類中最治癒嘅聲線就係佢啦!(我覺得ww
講聲講唱唔講むろたん點得?むろ係攞嚟嗌嘅,我鍾意佢大聲唱嗰把聲,反而絲絲細唱我覺得佢把聲太刷存在唔係最舒服.不過講開嗌… るーちゃん嘅出現可能會將H!P嘅唱歌high power set去一個唔同嘅level…!之前我覺得むろ可能係最強,even though佢唔穩定(我成日都話佢唱大器晚成次次都係買大細XDD).るーちゃん有佢嘅power(或者更勁)同時有佢冇嘅穩定.蝠好少聽或者睇汁汁,所以唔知佢咁多嘢,可能遲啲有機會認真聽下るーちゃん唱歌嘅時候會有驚天大發現w
然後到my dearちぃたん.ちぃたん把聲意外地有少少咁多多沙沙地,可能因為我聽どぅーさん聽到對少沙有情意結,雖然預設都係最鍾意玻璃聲(清徹,高尖),但沙沙哋而家俾到我一種難以形容嘅安心感(爆).而事實上ちぃたん把聲係好聽㗎!不過我略嫌佢唱歌嘅時候我無意識地會有少少擔心… 佢唱高音真係唔係好到orz 同埋我覺得佢聲量都唔夠.我覺得比起カントリー嘅歌佢更適合唱MM啲歌.另外有少少mania嘅角度講,我好鍾意ちぃたん笑住講嘢時嗰把聲ww 冇留意嘅朋友不妨聽下,超可愛♡
講到玻璃聲,絕對唔可以唔提かりん.捱過咗出唔到聲嘅黑暗日子,かりん返嚟嗰把聲依然都係我最愛嘅佢把聲.真係心口嗰舊大石可以暫時放下.當年《ほたる祭りの日》同《最高視感度》かりん嗰把聲都仲聽得返!不過かりん而家唱歌會加調味料,可能係汁汁嘅歌種偏sexy,而家かりん唱歌會自然扭ww 最近又再聽返佢嗰次SOLO唱NEXT YOU嘅「大人の事情」,同かみこ同ちぃ比較,佢係好明顯幫首歌加咗料.
こぶし包包~ 而家嘅こぶし個個都唱得,簡直係無敵!但當中個人最鍾意係あやぱん把聲.一開始聽我唔覺得佢太特別,但聽熟咗之後佢把聲係有種吸引人嘅要素.加上佢由細就學唱歌,明顯地佢知道點運用自己把聲,好似かりん咁喺適當嘅時候佢可以加少少調味.另外可能有少少離題,但我好鍾意佢講嘢嘅語氣XD
現時蝠最期待發展嘅聲線,係ももな.自從聽咗最新嗰首《君だけじゃないさ…friends(2018アコースティックver.)》佢喺後段嗰首SOLO之後,我對ももな把聲產生咗無限嘅期待,原來ももな把聲可以咁好聽!!之前我腦內就只有佢啱啱出道冇耐Birthday Event嘅歌聲… 真係嚇到發惡夢架w 一時唔記得咗佢各方面都係成長期~ 嗱嗱,而家把聲就開始有成績聽到啦,如果佢唱得再穩返少少就真係大期待啦!!
最後呢個可能各位會有少少surprise,因為我完全冇提過我其實好鍾意かえでぃ把聲.DiDi把聲有種幾特別嘅磁力w 無論係高音定係低音,唱歌定係講嘢我都非常鍾意.DiDi把聲對蝠耳嚟講幾乎係有同ODA同level嘅舒適♡
以上!


text:
去過異國風所以去依間試下.我間係大房,不過又抽唔中主題房.有啲假竹樹係房,仲有騎馬機.同異國風一樣個双人按摩浴池係按唔到摩,事關啲氣壓冇力.啲水出得慢,如果唔想走果時太趕既話,最好一早開定水,扑住等.如果唔係有排等.冷氣好夠,隔音我相信冇問題.完事之後,一出去8號風球定唔知黑雨.發覺個大堂好鬼大因為我入果陣我一落的士就有人搵房比我冇去過大堂.去依啲地方搞野永遠有一個靚女係大堂.anyway 重點係啲service好到,有個阿姐叫佢地一個中東人幫我冒住雨截的士,你要知道打風係好難截的士,身都唔洗濕就走到. 題外話,我始終對九龍塘啲酒店情有獨鍾,因為佢有真正getaway既感覺.大家都知香港石屎森林,要搵個咁既地方愈離愈難.除左依度有getaway感覺 講梗要有都要去到澳門/離島啲大房.冇錯佢係貴啲,但從文化保育角度離講係值得.以前九龍塘夜總㑹林立,帶旺左果區既時鐘酒,個影響情度大到即使依家好多時鐘已經執左,但啲電影電視永遠講爆房都㑹提起九龍塘.如果你地想下一代啲後生仲可以知道九龍塘開學係咩回事,我認為應多幫襯.我除左上年,前兩年番香港都㑹去果度同女朋友開房.
我記得我係上年去同我女朋友.一入到間野發覺有一大陣寵物店既味.入到間房好細,係香港開咁多次房,佢分分鐘仲細過120兩個鐘銅鑼灣果啲.但就好新好干淨.張床先係重點,細到兩個人訓都訓唔到.隔音麻麻,聽到人係走廊講咩.服務好好,我仲記得我問佢攞pillow個阿姐好肯幫同埋好肯嘗試幫我轉床.我間房係最近大門果一間房,大家如果發現果日係冇房得番果間唔好入.


text:
以窮困的名義陳劍青
2018/9/1 — 18:50
同大家分享講一個故事.林鄭曾經接受記者專訪,出咗個頭版話佢講咗「公屋封頂論」,公眾先發現,原來佢心裡嘅房屋政策就係出賣基層,逼大家上樓.之後林鄭反過嚟話個報道斷章取義,佢唔係咁講,係人哋冇理解清楚佢嘅意思,然後想全世界倒番轉頭幫佢解話.
故事嘅發展,就係佢再冇提過公屋會封頂,但公屋全面私有化嘅議程,就暗瓦底一路咁推行緊.
呢個故事教訓我哋,出賣基層嘅人通常係會話自己係幫緊基層,但有時會出現 Freudian Slip of Tongue,唔小心露底.有時仲會話係啲記者同全世界誤解咗佢嘅意思,不過兜都兜唔番.
成個土地大辯論的過程中,共識就預咗搵唔到,但就搵到好多聲稱自己係想幫啲劏房基層嘅人,當中唔少都係土供組成員.佢哋會刻意將依家基層所面對嘅居住問題,收窄成淨係講「過往冇填海造地」,誤導基層覺得保育同發展係對立,唔針對地產霸權,資訊封閉,土地壟斷嘅問題.
以窮困的名義,有啲人講過取消廉租屋逼大家買樓就可以幫基層「脫貧」,有啲人就話你要倒 7,000 億落海(即係 700 萬市民每人夾 10 萬)填個人工島先有得「住好啲」,有啲人考察劏房嗰陣對著劏房戶大聲講「嘩,間劏房重細過我住間房」以為好悲天憫人,有啲人乖乖哋收政府同地產商錢幫佢救濟下啲基層,以後就唔再聽佢講過地產霸權問題.
風水佬呃你十年八年,最後因為冇處理以上真正問題,造咗啲地最尾就繼續益咗地產霸權同既得利益,借幫基層之名,完全配合政府搵代罪羔羊嘅議程.其實公眾都知道呢班人,係真係心繫基層定另有盤算.
你鐘意走去大灣區發達,收錢賺啲地產商錢講嘢冇人阻止到你,但我最不齒就係有人借幫基層居住嚟呃飯食,不斷誤導基層真正問題所在,當普通市民係豬,餵咩俾佢哋都照聽,最後其實暗中配合香港權貴嘅利益.呢啲人其實唔駛開名,明眼人聽其言觀其行,都可略知一二.


text:
21 SEPTEMBER 2015(MON)今晚又係一個輕輕鬆鬆嘅晚上,相約幾位朋友仔出嚟食飯傾下計.今次朋友仔帶我去一間勁浪漫嘅法國餐廳,話事話....我咁大個女都係第一次食法國菜呀~
一入到去就已經俾餐廳內環境吸引住,整個佈置真係勁靚,好浪漫嘅感覺呀~
我地一行四人就先係一個咁好嘅環境下開始用餐啦~
頭盤嘅法式焗田螺配蒜蓉香草牛油~
田螺肉好容易就可以取出,佢嘅肉質又軟又嫩滑,連埋啲蒜蓉香草薯蓉一齊食汁,都真係幾好味呀!
另一個頭盤就係香煎鵝肝伴蘋果酒燴蘋果圈配砵酒汁~
坦白講我都係第一次食鵝肝,估唔到肥啫啫鵝肝煎得外層有少少乾身但內裡仲係軟綿綿,而且一啲騷味都無.配埋甜甜嘅蘋果一齊食,好似中和左鵝肝嘅一種油膩,真係令我好回味呀!
傳統法式芝士焗洋蔥湯~
酥皮湯可以話係我至愛,酥皮加厚厚嘅芝士做皮都係第一次試,雖然看似厚厚的芝士人但其實加埋啲湯一齊飲,一啲都唔覺得好膩,配合埋超多料嘅洋蔥湯一齊飲,感覺真係好清甜,推介呀!
食完頭盤餐湯,店員就為我地送上小小嘅檸檬雪芭,等我地清下個味蕾,繼續食主菜啦~
香煎美國極黑毛豬配黑椒汁~
依個黑毛豬真係可以話我其中一個喜愛菜式,可能係黑毛豬關係,佢肉質都幾厚身,而且好好香嘅豬味,配合埋個黑椒汁一齊食,啖啖肉仲好JUICY添!
鱸魚嘅質感很鬆軟,不過我個人就比較鐘意食下面嗰啲薯蓉多啲,佢個口感真係勁幼滑,真係好食停唔到口.
芝士焗南瓜鮮蟹肉意大利飯~
單睇賣相都已經好吸引,好香濃嘅芝士味加埋勁多嘅新鮮蟹肉再同啲南瓜及飯一齊煮,而且軟硬適中,食落又啖啖肉,真心推介呀!
最後當然唔少得甜品時間啦!
法式焦糖燉蛋~
其實我真係好鐘意食焦糖燉蛋,所以每次都一定點依個甜品.今次都幾好食,蛋香味都好濃郁,焦糖個厚度都剛剛好好,整體上香脆而不甜.
焗芒果疏乎里~
疏乎厘口感軟滑同鬆化,而且味道不會太甜,平日唔多愛食疏乎厘的我都食唔少呀...哈哈哈.
開開心心又過左一個晚上,朋友仔介紹又真係唔錯,食物好味環境又好,等我搵個機會捉老公拍拖嚟食返轉,溫馨浪漫一返先得!


text:
我哋搭車去到九龍城賈炳達道公園附近落車,行過嚟5分鐘就到!LUDUS Club就位於豪門,所以離遠都已經可以見到唔難搵!
行樓梯或者搭Lift都可以,一上到嚟兩個小朋友已經除鞋跑咗入去一陣要玩嘅場地
望住呢個咁乾淨嘅場地真係諗唔到一陣間會變得幾污糟
呢個芊芊一入嚟就跳上大沙包,真係冇佢收!
書真係多不勝數,仲有好多布偶公仔可以拎上手玩,真係夠玩一個下晝!
等媽咪同你講番個白雪公主嘅故事啦(大家睇到邊個扮演巫婆邊個扮演公主啦!哈哈~)
時間差唔多,我哋要開始大玩一番啦!
堯堯老師先試範一下將顏色印在牆上,讓小朋友習慣一下
各位小朋友出動啦!有D小朋友就驚污糟唔敢行埋去,不過在爸媽鼓勵之下都出去嘗試一下
其實我哋要俾小朋友多D空間,唔好成日話呢樣唔得,嗰樣唔得,令佢唔敢嘗試(當然我都在學習當中)
兩個完全唔怕污糟塗滿整幅牆!
老師逐步的開始讓小朋友的身體再塗上更多顏色
呢個妹妹開始有少少卻步了!但仍然願意試一試
然後老師要小朋友用身體在牆上碌嚟碌去,睇吓芊芊個樣幾勉強幾唔願意
但係出番嚟爬喺地下芊芊又OK喎!睇佢一面都係顏料
哥哥仲利害,將顏色撥到周圍都係,企喺佢附近嘅家長同小朋友都中哂招
芊芊小姐已經進入瘋狂狀態,準備要向我攻擊!好驚呀...
呀哥!唔好整污糟我部相機呀~
一場激戰之後,佢哋由頭到腳都已經充滿色彩,真係好靚!
又到下一個環節,今次老師俾咗一個好似絲襪袋內裝住一個豆袋,俾小朋友拎住彈下彈下印顏色落地上
再出動埋"滋滋"水壺,老師仲細細聲喺耳邊叫小朋友噴自己爸媽,今次慘啦!冇帶衫換~
雖然係咁,但係見到佢哋咁開心,做呀爸呀媽的又好願意俾小朋友噴到周身顏色
諗住活動都差唔多完結,原來仲有最後一個環節,就係將地上嘅大紙張捲上嚟形成一個充滿色彩的時光隧道
讓小朋友一個一個排隊捐入隧道!所有小朋友都非常開心
最後一齊污糟影番張大合照!
設備齊全,唔講以為係俾大人上堂用的房間!
校長想得非常周到,裝修時已設計了這伸縮台階讓小朋友站在上面上課
連中醫藥房都有,咁音樂舞蹈室一定唔少得啦
裡面擺放住各式各樣的樂器!
佢哋興奮到咩都拎上手玩一餐
最後呢個科學實驗室,都佈置得好靚!
放在架上的動物構造模型真係靚到痺,好想問佢邊度有得賣!
連平時好鍾意蛙蛙嘅芊芊,一見到呢個解剖蛙蛙模型都話好核突
LUDUS Club Artistic Mess 簡介
活動日期
2016年6月18日
時間
2:00pm-3:00pm
電話
2382 0061
電郵
info@ludusclub.com
網頁
www.ludusclub.com